
Prolegomene 



în anii din urmă au fost tipărite studii şi lucrări 
de exegeză eminesciană, referitoare, mai ales, la 
ultima perioadă a vieţii Poetului, subiectele fiind 
tratate din perspectiva unor domenii ştiinţifice 
diverse: istorie literară, lingvistică, psihiatrie, medicină 
legală, criptologie etc. 

Prin acest studiu, intenţionăm să punem în 
discuţie o temă de cercetare mai aridă, situată în aria 
ştiinţelor juridice. 

Cititorul îşi va pune firesc întrebarea: ce ar 
putea să aducă nou, în planul cunoaşterii biografiei 
eminesciene, o asemenea abordare ? 

Răspunsul pe care această carte încearcă să îl 
formuleze este următorul: în polemica stârnită de 
agitata existenţă a Luceafărului, raportată la ultimii săi 
7 ani de viaţă, se folosesc cu multă uşurinţă termeni 

precum: arestarea lui Eminescu asasinarea lui 

Eminescu Eminescu a fost condamnat 

Or, în conţinutul juridic al noţiunilor reţinere, 
arestare, privare de libertate, internare într-un 
aşezământ de sănătate mintală deosebim sensuri, 
nuanţe şi diferenţe specifice. 

Dacă analizăm riguros termenii folosiţi de unii 
cercetători, descoperim că, de fapt, aceştia le atribuie 
cu totul alte conotaţii, diferite de sensurile juridice 
reale, că aceste cuvinte nu corespund, nu reflectă şi nu 
descriu în mod corect faptele juridice cărora le dau 

expresie documentele Dosarului de interdicţie a lui 
Eminescu. 

Aşadar, deoarece actele acestuia sunt în marea 
lor majoritate de natură juridică 1 , considerăm că este 
necesar să punem în discuţie semnificaţia lor şi, mai 
ales, să înţelegem consecinţele acestor acţiuni 
judiciare. 

Eminescu a fost un personaj anti-sistem, 
opunându-se din toate puterile unui mecanism perfid, 
unui "estabiishment" care a reacţionat cu subtilitate 
împotriva recalcitrantului rebel. 

Se ştie că relaţiile lui Eminescu cu "puterea" au 
fost întotdeauna tensionate: fie că a fost implicat în 
procese de presă, cum a fost acela din 1870, de la 
Pesta, fie că, la rândul său, a supus unei nimicitoare 
critici justiţia, judecătorii, autorităţile statului, în 
general, Eminescu a fost un personaj incomod, aflat în 
permanent conflict cu politicieni, guvernanţi, miniştri, 
judecători şi procurori, prefecţi, afacerişti, jurnalişti 
sau poliţişti. 

Cum au influenţat destinul lui Eminescu aceste 
animozităţi reciproce şi, mai ales, cum au reacţionat 
autorităţile vremii, iată obiectul acestei cărţi. 

în partea a doua a studiului nostru prezentăm 
câteva contribuţii la bibliografia generală eminesciană, 
punând în pagină unele texte publicistice mai puţin 
cunoscute publicului larg. 



1 Fac excepţie documentele privind situaţia medicală a lui Eminescu care, 
cu mare greutate, ar pută fi considerate rapoarte de expertiză medico- 
leaglă. 

Conflictele lui Eminescu cu justiţia. 
Anchetat şi achitat de instanţe străine 



Pentru început, vom analiza conflictele cu 
organele judiciare în anii de început ai activităţii sale 
jurnalistice. 

Deşi mai persistă unele neclarităţi 2 , se 
consideră că întâia întâlnire a lui Eminescu cu rigorile 
justiţiei a avut loc în toamna anului 1870, atunci când 
procurorul regal de la Budapesta, un fel de cenzor al 
presei, deschide o anchetă, este adevărat, destul de 
târzie, cu privire la responsabilitatea penală a lui 
"Varro", autorul articolelor "Să facem un congres", "în 
unire e tăria", "Echilibrul", apărute în primăvara anului 
1870 în Revista " Federaţiunea " , de la Budapesta, foaie 
în limba română, având ca responsabili pe Alexandru 
Roman şi loan Poruţiu. 

Acad. D. Vatamaniuc şi Gelu Naum au lansat 
ipoteza că Eminescu a fost citat de procurorul de caz, a 
fost anchetat, însă nu există alte amănunte. 

în acelaşi sens se pronunţă şi Augustin Z. N. 
Pop, care afirmă că judecătorul de instrucţie pentru 
afaceri de presă, Tuschner, l-a convocat pe Eminescu la 
Budapesta, la sediul procuraturii, Str. Kerepes nr. 65, 
dar fără a preciza dacă Poetul s-a prezentat 3 . 



2 

" Vezi Radu Economu, M. Eminescu în confruntare cu justiţia, Ed. Lumina 
Lex, Bucureşti, 1993 

3 Augustin Z. N. Pop, "Pe urmele lui Mihai Eminescu", Editura Sport- 
Turism, Bucureşti 1978 , p. 135 

Pentru cele trei articole, extrem de incisive, 
aparţinând lui Eminescu, dar şi pentru altele semnate 
de publicişti curajoşi, cei doi responsabili ai revistei, 
amintiţi mai sus, vor fi condamnaţi. 

Este de mirare că Judecătorul care a 
instrumentat acest caz a decis să pedepsească doar pe 
patronul publicaţiei, respectiv pe redactorul ei şef, 
achitându-l însă pe Eminescu, sub motiv că nu se poate 
stabili identitatea celui ce se ascunde sub pseudonimul 
Varro. 

Se poate presupune, însă, că acest proces i-a 
stricat toate planurile tânărului jurnalist (încetarea 
colaborării cu " Federaţiunea" , moderarea poziţiei sale 
în problema Congresului de la Putna şi, de ce nu, 
grăbirea părăsirii Capitalei Imperiului Austro - Ungar). 

Un dosar înscenat, ţintind discreditarea lui 
Eminescu 



La cîţiva ani după procesul din capitala 
Ungariei, urmează un altul, la laşi. Detalii semnificative 
privind acest nou dosar, deschis împotriva lui 
Eminescu, sunt publicate de mult hulitul Octav Minar. 4 

Acesta dezvăluie "înscenarea odioasă", pusă la 
cale de Andrei Vizanti 5 , căruia i s-au mai alăturat, din 
motive politice, şi alţi liberali: G. Misail, N. Fleva, 

Gh. Chiţu, D. Petrino 6 ş.a. 

în toamna anului 1884, prin stăruinţa lui 
V. Pogor dar şi cu protecţia lui T. Maiorescu, 
M. Eminescu obţine numirea într-o funcţie publică, la 
Biblioteca Centrală din laşi. 

De bună credinţă, şi fără să anticipeze 
consecinţele ce vor urma, tânărul Eminescu preia 
conducerea de la fostul director, Samson Bodnărescu, 7 
nefăcând inventarul cărţilor şi mobilierului bibliotecii. 



4 Octav Minar, Eminescu în faţa justiţiei. Editura Librăriei C. Sfetea, 
Bucureşti, f.a. 

5 ”, Andrei Vizanti a ocupat înalte funcţiuni publice, fiind profesor 
universitar şi deputat. Ca preşedinte al Comitetului Teatral din laşi, 
delapidează fondul de rezervă al pensionarilor, fugind în America". (Octav 
Minar, op. cit. p. 10) 

6 Să nu uităm că Eminescu şi Slavici sunt menţionaţi şi în actul de acuzare, 
prin care guvernul conservator, vizat fiind şi T. Maiorescu, este chemat în 
judecată pentru deturnare de bani publici, fiindcă a împrumutat cu bani 
pe studenţii trimişi în străinătate. 

7 Samson Bodnărescu (conducător al bibliotecii în perioada 1870-1874) a 
plecat prin demisie, pentru a ocupa postul de director al Şcolii Normale 
de la Trei-lerarhi. 

Profitând de acest fapt, Vizanti şi Petrino pun la 
cale un plan pentru a-l compromite pe naivul 
bibliotecar. 

De altfel, Dimitrie Petrino, descendent pe linie 
maternă din familia Hurmuzachi, prieten cu Vizanti, 
avea motive întemeiate să aibe resentimente faţă de 
Eminescu. 8 

Numit în zeflemea „Baron de trois sarmaux " , 
fiindcă îşi făcea veacul la Hanul Trei Sarmale, ridiculizat 
de Eminescu în nu mai puţin de patru sonete satirice 9 , 
D. Petrino, în cârdăşie cu sub-bibliotecarul 
T. Aroneanu, lansează împotriva acestuia acuzaţia de 
furt. 

Prin urmare, acţiunea intentată la data de 20 
Oct. 1876 poartă titlul: "Dosarul privitor pe Mihail 
Eminescu , pentru sustragere , conf. Art.204 C.P." 10 

Privind coperta I a dosarului, distingem câteva 
numere de înregistrare: No Dosar 11667 din 1876, 
Octomvre 20. No 3297 Op. Trib. No 152 11 , din care 
deducem faptul că, până la 20 Octombrie 1876, nu se 
constituise un dosar de urmărire penală împotriva lui 
Eminescu. 



Eminescu îl criticase pe D. Petrino, în revista Albina din Pesta, nr. 3 si 4, 
1870, pentru cartea "Puţine cuvinte despre conruperea limbei române în 
Bucovina", Cernăuţi, 1869 

O 

Moruzy Bey fiind în bune toane (1877), Mă-ntreb în sine-mi unde este 
slava (1877), Le baron des trois etoiles (1877), Petri Notae (1878) 

10 D.J.A.N. laşi, col. Documente, 555/60, f. 1-31, orig. 

11 V. Juciurano este Prim-procurorul care a decis deschiderea urmăririi 
penale împotriva lui Eminescu, la data de 20.10.1876 

în conţinutul dosarului mai există câteva detalii 
importante, cum ar fi data exactă a numirii acestuia în 
funcţia de bibliotecar -7.11.1874- precum şi anul 
naşterii lui Eminescu, conform propriilor declaraţii. 

Ministrul C. Chiţu, primind delaţiunea de la 
D. Petrino, este obligat să ceară primului procuror 
cercetarea cazului amintit. 12 

Acelaşi demnitar liberal conţină cu un zel 
neobosit represaliile, destituindu-l pe Eminescu şi din 
funcţia de revizor şcolar al Judeţelor laşi şi 
Vaslui (1 Iulie 1876). 

Dosarul conţine Rechizitorul nr. 519/6292, din 
20 Oct. 1876, al prim-procurorului Tribunalului laşi, 
care trimite judecătorului de instrucţie Stoica actele 
necesare pentru instrumentarea cazului de 
"sustracţiune ce se impută dl. Mih. Eminescu". 

Sunt invocate art. 204 Cod Penal şi art. 51 Cod 
Procedură Penală. 

Următorul document în acest dosar este 
cererea ministrului instrucţiunii publice, C. Chiţu, 
privind declanşarea urmăririi penale împotriva lui 
Bodnărescu şi Eminescu şi sancţionarea celor vinovaţi 
pentru lipsurile constatate în gestiunea bibliotecii. 

Totodată, ministrul transmite primului procuror 
o copie a Raportului nr. 29, întocmit de D. Petrino, 
referitor la aşa-zisele lipsuri. 

Redăm un fragment din raportul nr. 29 din 
22.06.1876 al slugarnicului D. Petrino, care reclamă 
următoarele: "Cât despre Dl. Eminescu , nu am putut 



16 iulie 1876 

obţine de la D-sa decât mobilele bibliotecii, de care 
fără justificare s-a folosit D-sa mai bine de un an, 
pentru a-şi mobila cu ele apartamentul." 

Delaţiunea continuă în acelaşi ton : 

"Dl. Eminescu şi-a fost apropiat cărţi în sumă 
de 50 volume, fără a le fi trecut în nici un catalog sau 
inventar, am reuşit în sfârşit a le redobândi." 13 

Având în vedere că "Dl. Eminescu mai reţine 
încă în acelaşi mod nejustificat volume 11, sunt 
îndreptăţit în credinţă că acest din urmă domn este 
îndeosebit a se urmări." 

în urma unei anchete efectuate în sala de 
lectură a Bibliotecii Centrale din laşi, prim-procurorul 
ieşean, T. Mândru, încheie un proces-verbal, semnat 
de D. Petrino şi Teodor Aroneanu, în care sunt 
evidenţiate cărţile şi mobilierul bibliotecii, considerate 
lipsă la inventar (3 Septembrie 1876). 

Documentul precizează însă că "două foteluri, 
două dulapuri şi o masă, luate de Dl. Eminescu în iulie 
1875, pentru a se servi de ele în interesul propriu şi în 
afară de stabilimentul Bibliotecii, în urma mai multor 
somaţi uni, în April a.c., au fost în fine restituite şi alte 
lipsuri nu se mai constată." 

Dosarul conţine, de asemenea, adresa prin 
care procurorul informează Ministerul Cultelor şi 
Instrucţiunii Publice că Mihai Eminescu a fost trimis în 
judecată, precum şi lista cu cărţile lipsă din bibliotecă 
(printre cei care ar fi omis să restituie aceste volume 
sunt menţionaţi: Grigore Melidon, fost 



13 Cf. Octav Minar, op. cit., p. 40 

profesor, G. Panu, Samson Bodnărescu, Grigore 
Cobălcescu etc). 

în tabel apare şi numele lui Eminescu, cu 
următoarele titluri nerestituite: larcu D., Catalog 
general de cărţile române. Bucureşti, 1865, 
împrumutat în 1875, febr. 19; Kogălniceanu M., 
Cronicele române, 3 voi. in 8°, Bucureşti, 1872, 
împrumutat în 1875, Mart. 3; Melik I. M., Elemente de 
Geometrie, 1 voi. in 8°, laşi 1869, împrumutat în Mart. 
20; Voltaire, Histoire de Charles XII et histoire de 
Russie, 1 voi. in 12°, Paris 1841, împrumutat în 1875, 
Mart. 20 (6 voi.). 

La data de 14 septembrie, procurorul 
T. Mândru ia o declaraţie lui Eminescu, la sediul 
parchetului, 14 cerându-i să răspundă acuzaţiei conform 
căreia, în perioada cât a fost responsabil al Bibliotecii 
Centrale din laşi, ar fi dispărut cărţi şi mobilier din 
inventarul acesteia. Răspunsurile la întrebări sunt 
scrise şi semnate pe fiecare pagină chiar de Poet 15 . 

Potrivit celor declarate în mărturia sa, Eminescu 
susţine că “în timpul cât am servit, nu s-a pierdut nici 
un volum. Nu cred că e sinceră reclamaţiunea făcută 
ministerului" . 

în ceea ce priveşte mobilierul: “Am luat două 
scaune, 1 masă, 1 dulap nou şi altul vechi. Cauza 
pentru care am luat dulapurile este că bibliotecii nu-i 
trebuiau şi eu fiind revizor şcolar nu aveam unde 
conserva arhiva". 



14 Eminescu domicilia în casa avocatului Chiriţă, laşi, desp. a lll-a. 

15 idem, f.25-26, orig. 

Un alt document aflat în acest dosar este 
depoziţia lui Samson Bodnărescu, datată 15.09.1876. 

Văzând gravitatea acuzaţiilor nedrepte aduse 
celor doi incriminaţi bibliotecari, Eminescu îl imploră 
pe S. Bodnărescu să spună hotărât adevărul: 

“Când vei fi interogat, te rog spune adevărul. 
Nu evaziv, nu încurcat, căci toată responsabilitatea 
civilă e o copilărie alături cu urmările ce le-ar avea 
pentru mine un singur neadevăr ce l-ai spune. Un 
neadevăr ar fi în stare să mă nenorocească pe toata 
viaţa şi să-mi răpească onoarea." 

La dosar se mai află află şi depoziţiile luate lui 
Cezar Cătănescu şi Th. Aroneanu, care îndepliniseră 
funcţia de bibliotecari, înainte de mandatul lui Samson 
Bodnărescu, inclusiv o altă declaraţie a lui D. Petrino. 

Cezar Cătănescu atestă în depoziţia sa 16 că, încă 
din anii anteriori direcţiunii lui S. Bodnărescu, existau 
lipsuri în inventarul bibliotecii (18.11.1876). 

La rândul său, "Th. Aroneanu, în etate de 31 de 
ani, profesiunea funcţionar, starea Holtei" confirmă că, 
înainte de 1870, lipseau cărţi din inventarul bibliotecii. 

în schimb, D. Petrino continuă să-l incrimineze 
pe Eminescu: "Eu cred că a fost rea credinţă din partea 
fostului bibliotecar Dl. Eminescu", fiindcă a sustras 
obiecte din mobilierul bibliotecii, că multe cărţi s-au 
găsit la acesta, acasă. 

în continuarea procedurilor de anchetă 
judecătorească, magistratul de instrucţie Stoica ia un 



16 în terminologia epocii, depoziţia purta numele de "Act de 
informaţiune" 

nou interogatoriu lui Eminescu (09.11.1876), în cursul 
căruia învinuitul susţine în scris că lipsurile reclamate 
sunt nereale. La întrebarea pusă de judecător, cu 
privire la identitatea sa, Eminescu declară că are 28 de 
ani (!) şi că este născut în Botoşani, că nu are 
antecedente penale. 

De asemenea, Eminescu dă asigurări că, în 
viitor, se va prezenta de bună voie la parchet, ori de 
câte ori va fi convocat. 

Prin ordonanţa judelui - instructor de pe lângă 
Tribunalul laşi se dispune "o se lăsa liber pe inculpatul" 
Mihai Eminescu în procesul "pentru sustragere", 
deoarece a arătat "destulă confidenţă că se va 
prezenta ori de câte ori va fi necesar" 17 . 

în termenii de azi, putem spune că inculpatul 
urma a fi cercetat în libertate, sub control judiciar. 

Consecvent în isteria acuzatoare, P.C. Ciurea, 
prim procuror al Tribunalului laşi, insistă asupra 
punctului de vedere al Parchetului şi cere judecătorului 
instructor, prin rechizitoriul datat 5 Decembrie 1876, 
ca Mihai Eminescu să fie deferit justiţiei, pentru a fi 
judecat de către Tribunalul Corecţional, deoarece 
"sunt indicii suficiente că (...) a sustras mai multe cărţi 
din Biblioteca din laşi" 18 . 

Totuşi, în urma finalizării procedurii de anchetă, 
analizând precaritatea acuzaţiilor aduse, judecătorul 
de instrucţie al Tribunalului din laşi, prin ordonanţa 
din 17 Decembrie 1876, conchide că Eminescu este 



17 idem, f.24, orig. 

18 idem, f.30 r. orig. 

nevinovat, considerând ca nefondată acţiunea iar 
dosarul se clasează. 

în final, se trimite o adresă ministrului, prin 
care D. Chiţu este informat asupra cazului de aşa zisă 
sustragere de cărţi de la Biblioteca Centrală din laşi. 

"Domnule ministru, în urma ordinului primit de 
la d-voastră cu K-o 6567, din 16 iulie, anul espirat, şi 
din mai multe constatări la faţa locului, s-a dat 
judecăţei penale pe fostul bibliotecar Mihail Eminescu, 
însă această acţiune n-a reuşit şi dosarul s-a închis în 
instrucţie încă de la 17 decembrie, anul espirat. 

Iar motivele pentru care această acţiune n-a 
putut izbuti sunt următoarele: din instrucţiunea ce s-a 
făcut în această afacere, s-a constatat lipsă din 
bibliotecă ca vreo 71 volume, însă nu s-a putut şti când 
anume a avut loc această dispariţiune, de unde 
urmează că M. Eminescu, neputând fi tras la 
răspundere, a trebuit să fie achitat, după cum ar fi 
trebuit să fie achitat oricare alt bibliotecariu fost 
înaintea lui. 

Şi aceasta provine, domnule ministru, din cauză 
că la schimbarea bibliotecarilor nu s-a făcut niciodată o 
predare a averei bibliotecei, astfel încât este imposibil 
la un moment dat de a se proba daca lipsurile ce s-au 
constatat în bibliotecă esistă din timpul cutârui sau 
cutărui bibliotecariu. 

S-a văzut intr-adevăr din instrucţie că 
M. Eminescu, în timpul funcţiunei sale, luase de la 
bibliotecă mai multe cărţi şi mobile, pentru uzul său 
personal, însă biblioteca a reintrat în posesiunea 

acestor obiecte înainte chiar de a se acţiona pe M. 
Eminescu, după cum se constată din lucrările aflătoare 
la dosarul cauzei. [...] 

Primul-procuror D. Alexandresco. 

Astfel ia sfârşit prima confruntare a Poetului cu 
instanţele de judecată din ţara sa. 

Deşi necazurile avute cu justiţia păreau a se 
încheia, tracasarea lui Eminescu va continua, pentru 
că un alt dosar va fi deschis de către înalta Curte de 
Conturi, purtând numărul 35/1874, referitor la 
presupuse nereguli în conturile de gestiune ale 
Bibliotecii Centrale din laşi, pentru anii 1874-1875. 

Astfel, pe când Eminescu se afla la Bucureşti, 
înalta Curte de Conturi î\ cheamă să dea socoteală: 

“Dl. Eminescu se va chema la bară spre a 
justifica motivul nedepunerei comptului său [pentru 
anul 1874, Biblioteca Centrală laşi]. Iar citaţia se va 
publica, deoarece nu se cunoaşte domiciliul 19 , după 
cum arată Ministeriul Cultelor." (18.02.1878). 

La această nouă acuză, Eminescu răspunde că 
actele necesare descărcării de gestiune erau deja 
depuse la Ministerul Cultelor. 

Faţă de această situaţie, consilierul raportor 
G. Văleanu propune înaltei Curţi de Conturi achitarea 
de gestiune, "fiindcă la 31 decembre anul 1874 nu 
rezultă nici un ban asupra d-lui M. Eminescu din 
operaţiunele sale pe anul 1874". 



19 D.A.N.I.C., fond înalta Curte de Conturi, dosar 53/1874-1878, f. 38, orig. 

Odiseea acuzatoare ia sfârşit la data de 30 
martie 1878, când înalta Curte de Conturi clasează 
definitiv acest dosar. 

Articolele de presă ale lui Eminescu : 
infracţiuni şi pedepse 



Pentru a înţelege filosofia sistemul legislativ al 
epocii în care a trăit Eminescu, vom aborda o 
chestiune teoretică: discutarea eventualelor măsuri 
coercitive ce puteau fi adoptate împotriva ziaristului 
Mihai Eminescu, altele decât punerea sa sub 
interdicţie judecătorească. 

Presupunând, ca ipoteză de lucru, că adversarii 
lui Eminescu ar fi intenţionat scoaterea acestuia din 
viaţa publică, "din interese superioare de stat" sau "din 
motive politice", ne punem întrebarea: în ce măsură 
acţiunea lor ar fi fost posibilă şi, mai ales, dacă acest 
plan de anihilare ar fi fost realizabil, sub imperiul 
prevederilor Constituţiei din 1866. 

Considerăm că, în 28 Iunie 1883, moment ce 
marchează izolarea lui Eminescu într-un stabiliment 
psihiatric, măsura trimiterii sale după gratii, pentru 
fapte de conştiinţă, era imposibilă, din punct de vedere 
juridic, dată fiind calitatea de ziarist 20 a lui Eminescu. 

Conform Constituţiei de la 1866, libertatea de 
exprimare prin viu grai sau în scris era garantată 
tuturor cetăţenilor, cu atât mai mult ziariştilor, a căror 
imunitate în faţa rigorilor Codului Penal era asigurată 
de o lege specială: Legea Presei. 



Prin excepţie de la acest principiu, măsurile guvernului de la Bucureşti, 
constând în reţinerea şi expulzarea unor ziarişti incomozi, în 1883 şi după 
acest an, introducerea cenzurii, etc dovedeau grave încălcări ale libertăţii 
presei. 



20 




Deşi aflat la începutul existenţei sale, regatul 
român asigura un cadru legislativ surprinzător de larg 
pentru exercitarea drepturilor şi libertăţilor 
cetăţeneşti, interzicând arestarea ziariştilor, 
dezavuând cenzura, şi împiedicând adoptarea de 
măsuri administrative care să interzică înfiinţarea, 
tipărirea sau distribuirea de orice fel de publicaţii. 

în privinţa ziarelor, acestea puteau să apară 
liber. Textul primei Constituţii a statului modern 
asigura suficiente garanţii privind libera exercitare a 
profesiei de ziarist: "Nici o cauţiune nu se va cere de la 
ziarişti, scriitori, editori, tipografi şi litografi. Presa nu 
va fi supusă niciodată sub regimul avertismentului. Nici 
un jurnal sau publicaţiune nu va putea fi suspendată 
sau suprimată". 

Exista, aşadar, o prevedere constituţională care 
făcea imposibilă reţinerea lui Eminescu, pentru delicte 
de opinie . 21 

Spre deosebire de alte infracţiuni, delictele de 
presă urmau a se judeca de un juriu, respectiv de către 
Curtea cu Juraţi, la cererea expresă a părţii vătămate, 
adresată preşedintelui tribunalului . 22 

Citaţia va fi adresată făptuitoului, direct sau la 
adresa acestuia, ori la sediul ziarului. Numai în situaţia 
în care Curtea cu Juraţi va decide punerea sub acuzaţie 
a prevenitului, atunci se va emite o ordonanţă de 
arestare. 



Art. 24. - Constituţiunea garanteză tutulor libertatea de a comunica şi 
publica ideile şi opiunile lor prin graiu, prin scris şi prin presă... 

22 Conf. Art. 226 C.P.P. 

Pedepsele în materie de delicte de presă se 
prescriau la un an de la data hotărârii 23 . 

Conform Cod Penal, art. 47, "pentru delictele de 
presă sunt răspunzători autorul , când este cunoscut, 
ori în lipsa acestuia, girantul ori editorul, când se 
dovedeşte". (Cod Penal, art. 157, 168, 169, 181, 193, 
195, 267, 292, 399; art. 18 şi art. 38 din Legea presei / 
13 aprilie 1862, Constituţia României, Art. 24). 

Totuşi, textul Constituţiei de la 1866 conferea 
autorităţilor dreptul de a trage la răspundere pe 
oricine abuzează de exerciţiul acestor prevederi 
privind libertatea de conştiinţă, dar numai în cazurile 
prevăzute de Codul Penal 24 , şi conform prevederilor 
Codului de Procedură Penală, adoptat la data de 12 
oct. 1864, fără însă a se putea aduce atingere esenţei 
acestui drept, nici măcar printr-o lege 
excepţională. 

în acest sens, asemănător oricărui alt ziarist, 
Eminescu putea fi acuzat pentru săvârşirea infracţiunii 
de calomnie prin articole de presă. Se cunosc 
numeroase situaţii de jurnalişti aduşi în faţa instanţelor 
de judecată ale vremii pentru insulte şi calomnii de 
presă. 

Art. 294 Cod Penal defineşte calomnia astfel: 

" Este culpabil de calomnie acela care, prin cuvinte 
rostite în public, prin strigări, prin vreun act autentic 
sau public, prin scrieri, prin imprimate, prin desene. 



Cf Art. 597 Cod Proc. Penală 

24 "Autorul este răspunzător pentru scrierile sele, iar în lipsa autorului 
sunt răspunzători sau girantul sau editorul. Veri ce jurnal trebue să aibă 
un girant responsabil care să se bucure de drepturile civile şi politice. " 

prin gravuri. ...distribuite sau afipte în public va 
prepune supra unui individ fapte care, de ar fi 
adevarate, ar supune pe prepusul la pedepse, sau 
măcar la ura sau dispreţul cetăţenilor. Calomnia, în 
contra funcţionarilor publici....va fi urmărită şi 
pedepsită întocmai ca şi calomnia contra 
particularilor..." 

Codul Penal prevedea pedepse de la o lună 
până la 2 ani împotriva acelora care nu vor putea 
demonstra veridicitatea informaţiilor vehiculate în 
presă, reclamate drept calomnii: 

"Acela care nu va sprijini prepunerea sa cu 
dovada legiuită se va pedepsi ca calomniator după cum 
urmează: Dacă fapta imputată va fi de natură a se 
pedepsi cu muncă silnică pe toată viaţa sau pe timp 
mărginit, culpabilul se va pedepsi cu închisoarea de la 
un şi jumătate până la doi, şi cu amendă de la 100 
până la 2500 de lei. In toate alte cazuri, osânda va fi 
închisoarea de la o lună până la şase, şi amendă de la 
50 până la 2000 lei." 25 

Aşadar, acuzele grave conţinute în articolele de 
presă semnate de Eminescu puteau oricând să atragă, 
teoretic, acuzaţia de insultă sau calomnie, 26 numai că 



25 Art. 297 Cod Penal. 

26 Insulta şi calomnia sunt infracţiuni de Drept Penal. Astfel, 
insulta este definită ca fiind fapta de , .atingere adusă onoarei şi 
reputaţiei unei persoane prin cuvinte, prin gesturi sau prin orice 
alte mijloace, ori prin expunerea la batjocură ”. Calomnia constă 
în ,, afirmarea sau imputarea în public, prin orice mijloace, a unei 
fapte determinate privitoare la o persoană, care, dacă ar fi 
adevărată, ar expune acea persoană la o sancţiune penală, 

argumentele de precizie matematică, elocvente şi 
convingătoare, pamfletele scânteietoare ale autorului 
nu puteau fi catalogate drept calomnii, prea mari fiind 
adevărurile scoase la lumină de către Eminescu. 

Conştienţi de aceste realităţi de necontestat, 
inamicii ziaristului de la "Timpul" nu agreau măsura 
arestării acestuia, fiindcă gestul ar fi generat un imens 
scandal politic. 

în această situaţie, trebuiau invocate alte fapte, 
potenţiale infracţiuni, care să atragă pedepsirea 
recalcitrantului Eminescu. 

Prin urmare, trebuie să discutăm, tot sub 
aspect teoretic, dacă adversarii lui Eminescu puteau 
invoca anumite fapte cu caracter ilegal, puse în sarcina 
acestuia, altele decât infracţiunile de presă, care să 
justifice reţinerea sa. 

Pentru aceasta, tot prevederile Codului Penal 
ne oferă un posibil răspuns care, în capitolul 
Disposiţiuni Preliminarii, enumeră cu precădere 
categoriile de pedepse prevăzute de legea penală 
pentru săvârşirea de infracţiuni. 

Conform legiuitorului din acea vreme, 

infracţiunile pedepsite cu privarea de libertate erau: 



administrativă sau disciplinară, ori dispreţului public”. 
Sintagma "prin orice alte mijloace” presupune şi publicarea de 
cărţi sau articole defăimătoare. 

I. 



Crime - pentru acestea erau prevăzute 
următoarele pedepse penale: 

o. Muncă silnică 

b. Reclusiunea 

c. Detenţiunea 

d. Degradarea civică 

II. Delicte - pentru care legea prevedea 
aceste pedepse: 

a. închisoarea corecţionalâ 

b. Interdicţiunea unora dintre drepturile politice , 
civile ori de familie şi amendă de la 26 de lei în 
sus. 

III Contravenţii - pentru care Codul Penal 
prevedea următoarele categorii de pedepse: 

a. închisoare poliţienească 

b. Amendă. 

Crimele erau considerate cele mai grave 
infracţiuni. 

Art. 7 Cod Penal 27 enumeră pedepsele pentru 
săvârşirea de crime: 

1. Muncă silnică pe viaţă 

2. Muncă silnică pe timp mărginit, de la 5 
la 20 de ani 

3. Reclusiunea într-o casă de muncă de la 
5 până la 10 ani 

4. Detenţiunea de la 3 până la 10 ani 



27 Cartea I - Despre Pedepse şi efectele lor - Titlul I - Despre natura 
pedepselor. 

5. Degradaţiunea civico de la 3 ani până la 
10 ani. 

Fără îndoială, nici una dintre faptele pe care 
le-ar fi comis Eminescu la Baia Mitrasevski, în mod 
ipotetic, nu se puteau încadra în rândul infracţiunilor 
enumerate mai sus. 

Există, însă, o categorie de încălcări ale legii, 
considerate mai puţin grave, şi anume delictele, pentru 
care Art. 8 Cod Penal enumeră următoarele pedepse: 

1. închisoarea de la 15 zile, până la 5 ani 

2. Interdicţiunea de la 6 luni pană la 6 ani a 
unora dintre drepturile politice, civile ori de 
familie. 

Cu certitudine, aşa-zisele fapte comise de 
Eminescu la Baia Mitrasevski nu puteau fi încadrate în 
mai sus amintitele categorii de infracţiuni. 

Prin urmare, ne mai rămân de analizat ultimele 
categorii de încălcări ale legii, contravenţiunile, şi 
anume acele fapte pentru care art. 9 Cod Penal, 
prevede închisoarea poliţienească 28 (de la 1 până la 15 
zile), respectiv amenda poliţienească. 

Amenda Poliţienească este prevăzută de Cap. IX 
Cod Penal, Art. 30: " Amenda se pronunţă sau singură, 
sau însoţită de închisoare poliţienească. La cas de 
nesolvabilitate a condamnatului, amenda se va înlocui 



28 Codul Penal aminteşte în Cap. VIII, intitulat închisoarea poliţienească, 
la Art. 29 că "Acei osândiţi la închisoare poliţienească, se vor închide în 
vre-una din casele de arest ce vor fi întocmite într-adins pentru aceasta. 
Nu vor fi întrebuinţaţi la lucru fără voia lor, nici în închisoare, nici afară de 
închisoare. Regimul lor va fi foarte blând şi la nici un cas nu se va putea 
agrava prin punerea fiarelor." 

cu închisoare, a cărei durată se va determina de 
judecătorie, socotindu-se drept 10 lei amendă, o zi de 
închisoare." 

în concluzie, singura categorie de fapte 
considerate o încălcare a legii, de care ar fi putut fi 
incriminat Eminescu, erau contravenţiile. Pentru astfel 
de fapte, pedepsa aplicată era închisoarea de la 1 la 15 
zile sau amenda 29 . 

Presupunând, prin reducere la absurd, că a lăsa 
deschis robinetul de apă într-o baie publică ar constitui 
o contravenţie, în această ipoteză, doar printr-o 
interpretare abuzivă a stării de fapt, poliţia ar fi putut 
aplica lui Eminescu, cel mult, o pedeapsă privativă de 
libertate, de la 1 la 15 zile. 

Totuşi, chiar şi în această situaţie avem un 
impediment major, de ordin juridic: nu existau probe 
sau mărturii incriminatoare, privitoare la săvârşirea de 
către Poet a unor asemenea fapte contravenţionale. 




Este vorba de valoarea leului din vremea lui Eminescu. Dacă, totuşi, 
poliţia ar fi procedat la aplicarea unei amenzi contravenţionale, gestul era 
inutil, ţinând cont de precaritatea mijloacelor de existenţă de care 
dispunea Eminescu. 

Punerea sub interdicţie - condamnarea la 
moarte civilă 



Analiza aspectelor juridice prezente în dosarul 
de punere sub interdicţie a lui Eminescu a constituit o 
chestiune mai rar discutată de către unii cercetători (N. 
Georgescu, Călin L. Cernăianu etc). 

De la început, rugăm pe cititor să aibă în vedere 
faptul că, în contextul teoriilor cu caracter 
conspiraţionist, care apar în ultima vreme în unele 
studii dedicate biografiei lui Eminescu, nu intenţionăm 
să lansăm nici un fel de nouă ipoteză sau să sugerăm 
un voalat act de acuzare, nici să enunţăm un verdict 
ori să tragem concluzii pripite. 

Singura noastră intenţie este să aducem unele 
clarificări de ordin juridic, cu privire la momentele 
cruciale din viaţa lui Eminescu (1883 şi 1889), lăsând 
pe cititor să îşi spună părerea, chiar dacă aceasta s-ar 
putea să nu fie aceeaşi cu a noastră. 

Discuţiile, având un aspect pur teoretic, se vor 
axa pe interpretarea legislaţiei acelor timpuri, pe 
principiile de drept şi, mai ales, pe actele de la dosar. 

Intenţionăm să lămurim câteva aspecte privind 
instituţia juridică a "interdicţiei judecătoreşti", în 
cadrul căreia întâlnim un organism special: Consiliul de 
Familie. 

Interdicţia judecătorească este o acţiune de 
drept civil, asemănătoare cu instituţiile juridice 
cunoscute sub denumirea de ocrotire părintească, 
tutelă şi curatelă. 

Aceasta reprezintă un ansamblu de măsuri 
prevăzute în mod expres de legislaţie, adoptate 

special de către instanţă, cu scopul ocrotirii 
persoanelor fizice lipsite de discernământ, aflate în 
incapacitate de a se îngriji de interesele lor 30 . 

Lipsa de discernământ este cauzată fie de 
alienaţia mintală, fie de debilitate 31 . 

Spre deosebire de tutelă şi curatelă, care sunt 
instituite exclusiv de autoritatea administrativă, 
punerea sub interdicţie a persoanei alienate sau debile 
mintal este rezultatul unei decizii hotărâte doar de 
instanţa de judecată. 

Persoana împotriva căruia se ia o asemenea 
decizie se numeşte interzis judecătoresc. 

Soluţionarea acţiunii civile de punere sub 
interdicţie judecătorească este de competenţa 
tribunalului unde îşi are domiciliul persoana pentru 
care se solicită punerea sub interdicţie. 

Punerea sub interdicţie judecătorească 
presupune parcurgerea a două etape: o primă etapă 
procesuală, necontradictorie, şi cea de-a doua, 
contradictorie. 

Etapa necontradictorie pregăteşte elementele 
necesare celei de-a doua etape. 

A doua etapă este, de fapt, un veritabil proces 
civil, cu specificarea faptului că, în situaţia în care cel 



Lipsa discernământului este o stare de fapt, putând fi dovedită prin 
orice mijloc de probă. 

31 ~ 

In cazul unei persoane, incapabile să-şi apere interesele în condiţii 
mulţumitoare, nu din cauza lipsei de discernământ, ci din cauza 
bătrâneţii, a bolii sau a unei infirmităţi fizice, i se poate numi un curator. 

în cauză nu este capabil să se prezinte în faţa instanţei, 
el va fi ascultat, în prezenţa procurorului, la locul unde 
se află. 

în cazul dosarului de punere sub interdicţie a lui 
Eminescu, date fiind circumstanţele concrete ale 
cauzei, trebuie subliniat că ambele proceduri 
judecătoreşti nu au fost duse la bun sfârşit. 

Din punct de vedere al legislaţiei, în acţiunea de 
punere sub interdicţie sunt aplicabile normele Codului 
Civil, articolele 435 - 457, precum şi normele Codului 
de Procedură Civilă, Titlul VII, Despre interdicţiune, 
Art. 643-647. 

lată, pe scurt, ce prevede Codul de Procedură 
Civilă pentru a se da curs unei solicitări de punere sub 
interdicţie a unei persoane: o cerere, în care să fie 
demonstrată existenţa următoarelor cauze- 
imbecilitatea, sminteala , nebunia sau furia-, acte 
justificative şi citarea martorilor ce se vor audia. 32 

în continuare, preşedintele instanţei va 
comunica aceste acte procurorului şi judecătorului, 
care va stabili o anumită zi pentru dezbateri; totodată, 
se va solicita părerea medicilor competenţi, conform 
art. 442 Cod Civil, precum şi o Consiliului de Familie . 33 

Se va comunica pârâtului o copie după părerea 
Consiliului de Familie, însoţită de raportul medicilor, 
mai înainte de a se proceda la interogatoriul său. 34 



C. Proc. Civilă, art. 643 
Idem, art. 644 
Idem, art. 645 

De asemenea, dacă interogatoriul sau dovezile 
produse nu sunt concludente, pot fi audiaţi de către 
tribunal şi martorii propuşi, fie în prezenţa pârâtului, 
fie în absenţa acestuia. 

După ce se obţine părerea medicilor autorizaţi 
(nu doar a unui singur medic) 35 , precum şi a Consiliului 
de Familie, persoana în cauză urmează a primi vizita 
magistratului desemnat, însoţit de grefier, pentru a fi 
audiată de către acesta, la audiere trebuind să 
participe, în mod obligatoriu, şi procurorul 36 . 

în continuare, tribunalul, dacă găseşte de 
cuviinţă, va desemna un administrator provizoriu, care 
să aibă grijă de averea şi de persoana celui ce urmează 
a fi declarat interzis. 37 

Sentinţa care se va emite de către tribunal va 
succede ascultării părţilor, urmând a fi pronunţată în 
şedinţă publică. 38 

Sentinţele de acest gen pot fi atacate cu apel. 
Dacă sentinţa nu se atacă sau dacă, în urma apelului, 
acesta se respinge, atunci ea devine definitivă. Ca o 
consecinţă, interzisului i se va desemna un tutore, 39 
care să îi administreze averea. 

0 prevedere importantă a acestei proceduri 
precizează că numai Consiliul de Familie poate decide 



35 Cf. Art. 442, Cod Civil, alin. Prim. 

36 De regulă, persoana ce va fi audiată se va prezenta în camera de 
chibzuinţă a Tribunalului, iar dacă nu poate, va fi vizitată acasă. Legea nu 
prevede vizitarea în arest sau în stabilimentul medical. 

37 Cf. Art. 443, Cod Civil 

38 Cf. Art. 444, Cod Civil 

39 Cf. Art. 450, Cod Civil 

dacă pacientul interzis va fi îngrijit acasă sau va fi 
internat într-un stabiliment de sănătate privat sau în 
vreun spital. 40 

Un alt articol al codului de procedură se referă 
la faptul că interdicţia încetează o dată cu dispariţia 
cauzelor care au generat-o, situaţie în care se parcurge 
o procedură judecătorească identică (de încetarea a 
stării de interzicere), urmată de anunţarea publică a 
hotărârii adoptate. 

în privinţa interzicerii pe cale judecătorească a 
unei persoane, nici o hotărâre adoptată de o instanţă 
nu va putea fi adoptată decât dacă s-a luat şi părerea 
procurorului, care reprezintă Ministerul Public. 41 

Totodată, potrivit Art. 440 Cod Civil, tribunalul 
va solicita membrilor Consiliului de Familie 42 părerea 
despre acest caz. 

Trebuie să subliniem că persoanele care au 
cerut interdicţiunea nu pot face parte din Consiliul de 
Familie, cu excepţia soţului/soţiei sau copiilor, cărora li 
se permite participarea la dezbateri, dar nu au drept 
de vot 43 . 

Revenind la speţa dată, constatăm că 
demararea procedurilor judiciare şi extra-judiciare, 
impuse lui Eminescu în 1883 şi 1889, constând în 
acţiunea de punere a sa sub interdicţie judecătorească, 
i-au marcat existenţa în mod negativ, i-au restricţionat 



40 Cf. Art. 455, Cod Civil. 

41 Cf. Art. 460 Cod Civil. 

42 Consiliul de Familie este alcătuit conform precizărilor Art. 357 şi urm. 
din Codul Civil. 

43 Cf. Art. 441 Cod Civil. 

exerciţiul unor drepturi şi libertăţi personale 
fundamentale, ce ţin de drepturile omului, în 
accepţiunea actuală a termenului. 

Trebuie spus, de la bun început, că actele din 
dosarul de interdicţie deschis în anul 1883 nu au o 
fundamentare legală, sunt incomplete, pe alocuri 
trezesc suspiciuni. 

Chiar dacă nu am cunoaşte conţinutul 
dosarului, trebuie să admitem că reţinerea unui 
jurnalist, împotriva căruia s-a decis, fără probe, 
internarea într-un azil, sub motiv că şi-a pierdut 
minţile, fără să existe manifestări psihice anormale, 
manifestate anterior, care să justifice această măsură 
extremă, fără să se întocmească un raport medico- 
legal cuprinzător şi edificator, reprezintă elemente 
care atrag în mod serios atenţia şi pun un semn de 
întrebare privind legalitatea unor asemenea măsuri. 

Vom preciza în continuare ilegalităţile comise în 
dosarul interdicţiei lui Mihai Eminescu. 

Mai întâi, o scurtă observaţie: comparativ cu 
acţiunile coercitive întreprinse de autorităţi împotriva 
lui Eminescu în lunile lunie-Octombrie 1883, cele 
efectuate în 1889 au, cel puţin în aparenţă, aspectul 
unor demersuri juridice efectuate în conformitate cu 
procedura legală cerută în astfel de împrejurări. 

Trebuie subliniat că, în 1889, pentru motivarea 
interdicţiei judecătoreşti, existau unele antecedente 
medicale (internarea lui Eminescu în Institutul 



33 




Caritatea 44 , apoi în Sanatoriul din Oberdobling, în 
bolniţa Mănăstirii Neamţ, la Spitalul din Botoşani, 
câteva certificate medicale care atestau, sub 
semnătura unor medici, existenţa unor afecţiuni de 
natură psihiatrică, precum şi reclamaţii înaintate 
poliţiei pentru tulburarea ordinii publice). 

La aceste precedente faptice reale, adăugăm 
un alt motiv, de ordin pragmatic: votarea de către 
Parlamentul României a unei pensii pentru Eminescu. 

în acest context, existenţa unei surse băneşti, 
oricât de mărunte ar fi aceea, impunea, în mod legal, 
administrarea venitului, prin instituirea unei curatele, 
în cazul punerii sub interdicţie a beneficiarului acestui 
venit. în acest sens, legea precizează următoarele: 

Potrivit Art. 455, Cod Civil, "Venitul unui interzis 
trebuie a fi mai cu osebire întrebuinţat spre a-i 
îmbunătăţi soarta şi a-i grăbi vindecarea, potrivit cu 
caracterul boa lei şi după averea ce va fi având." 

Consiliul de Familie va putea hotărî asupra 
posibilităţii ca ocrotitul legal "să fie îngrijit în casa sa, 



4 Două pasaje din însemnările zilnice ale lui Maiorescu atestă internarea 
lui Eminescu în spital, în luna ianuarie 1883, timp de o săptămână. în 
biografia lui Eminescu acest moment este trecut sub tăcere, aşa cum este 
evitată şi relaţia anterioară dintre Eminescu şi dr. Sutzu: "Miercuri 12/24 
Ianuarie 83. Soare si lumină de lună, dar totuşi destul de frig, dimineaţa 
mereu 5°. Miercuri seara, vânt tare, rece. Seara" Junimea", cu [T.] Rosetti, 
Mandrea, Exarchu, Stirbey ş. a. m. d. (fără Burghele, Eminescu în spital 
(s.n.l Candiano, Creţeanu s. a. m. d.)." (op. cit. p. 148-149); "Miercuri 
19/31 Ianuarie 1883. Toată ziua, acasă, citit şi făcut planul călătoriei în 
Elveţia. Seara, adunare literară: Prezenţi: Creţeanu şi fiica sa, Candiano- 
Popescu, Exarchu, a l-de [T.] Rosetti, Annette, Mite, Slavici ş. a. m. d. 
(Burghele, Eminescu în spital (s.n.), al-de Mandrea, lipseau)." (op. cit. p. 
150). 

sau de trebuie să fie aşezat în vreun stabiliment privat 
sau în vreun spital." 

Conform aceloraşi prevederi, în materie de 
interdicţie 45 , "nici o hotărâre în materie de 
interdicţiune sau de numire de consiliu nu va putea fi 
dată , sau de tribunalul de primă instanţă sau de curtea 
de apel, decât după ce ministerul public 46 îşi va 
pronunţa concluziile sale." 

Aşadar, implicarea ministerului public, în 
special a procurorului de caz, era absolut obligatorie în 
dosare de interdicţie, ceea ce explică semnătura 
reprezentantului parchetului pe actele aflate în dosarul 
Eminescu. 




Art. 460 Cod Civil. 

Prin minister public înţelegem reprezentanţii parchetelor. 

Unde este păstrat Dosarul interdicţiei 
lui M. Eminescu ? 

Au existat voci în publicistica românească, din 
fericire puţine, 47 care au afirmat că dosarul interdicţiei 
lui Eminescu şi actele acestuia nu mai există. 
Aserţiunea este greşită. 

în sistemul arhivistic naţional există un 
impresionant număr de documente, denumite generic 
Fondul Eminescu, păstrate în patrimoniul diverselor 
instituţii deţinătoare de valori arhivistice: Direcţia 
Arhivelor Naţionale Istorice Centrale (D.A.N.I.C.), 
Direcţia Municipiului Bucureşti, Direcţiile Judeţene ale 
Arhivelor Naţionale : Arad, Argeş, Bihor, Bistriţa - 
Năsăud, Botoşani, Braşov, Brăila, Caraş-Severin, 
Călăraşi, Cluj, Constanţa, Galaţi, laşi. Mehedinţi, 
Neamţ, Olt, Satu-Mare, Sălaj, Sibiu, Suceava, Vaslui, 
Vrancea. 

Alte documente se găsesc în fonduri şi colecţii 
publice sau particulare, biblioteci ori muzee. 

Elementele componente ale acestui fond (în 
anul 2000 erau catalogate circa 1356 unităţi 
arhivistice, acoperind perioada 1806-1992) se referă, 
în majoritatea cazurilor, la biografia Poetului, la 
strămoşii lui Eminescu, la familie (părinţi, fraţi, surori), 
la rude (mătuşi, unchi), urmaşii din ramurile colaterale, 
apropiaţi ai acestuia. 



47 



De exemplu, Călin N. Cemăianu. 

Unităţile arhivistice menţionate constau în 
documente oficiale, documente particulare, acte 
juridice, acte administrative, acte medicale, 
manuscrise, scrisori, fotografii, memorii, cereri, 
procese-verbale, poezii, publicaţii ocazionale, obiecte, 
cărţi etc. 

Dosarul de interdicţie al lui Eminescu ocupă un 
loc aparte în fondul menţionat. Acest dosar este, de 
fapt, constituit din reunirea celor două dosare, 
deschise pe numele Poetului, în 1883 şi 1889. 

Conform legilor în vigoare, aplicabile în epoca 
lui Eminescu, acest caz a fost înaintat spre judecare 
Tribunalului Ilfov, Secţia II Civilo-Corecţională. 

Este firesc să ne punem întrebarea următoare: 
De ce Dosarul Eminescu a fost deschis la Tribunalul 
Ilfov? Pentru a afla un răspuns, trebuie să analizăm 
legea de organizare judecătorească, adoptată în luna 
martie 1865 48 , care stabilea structura sistemului 
judiciar, precum şi prevederile Codului de Procedură 
Civilă 49 , care precizau competenţele materiale şi 
teritoriale ale instanţelor de judecată din ţara noastră. 

Astfel, în materie de competenţă materială, 

Art. 58 Cod Proc. Civilă stipulează că "în materii 
personale şi mobiliare, acţiunea se va adresa la 
tribunalul domiciliului pârâtului, sau dacă n-are 
domiciliu cunoscut, la tribunalul reşedinţei sale." 



Publicată în Monitorul Oficial, nr. 60, din 16.03.1865 

49 

Sediul materiei se găseşte în capitolele Codului de Procedură Civilă, 
Cartea a I l-a. Despre Tribunalele de Judeţ, Titlul I Despre Competenţă. 

Aşadar, punerea sub interdicţie judecătorească 
fiind o acţiune civilă, în materie personală, numai 
Tribunalul Ilfov este competent să judece această 
cauză. 

în ceea ce priveşte competenţa teritorială, 
potrivit prevederilor Codului de Procedură Civilă, Titlul 
II, art. 5 "cererea se face la instanţa domiciliului 
pârâtului", cu alte cuvinte, şi sub acest aspect, pentru 
persoanele domiciliind în Bucureşti, instanţa 
competentă, din punct de vedere teritorial, era 
Tribunalul Ilfov. 

Cât priveşte procedura de urmat, legea 
precizează ca orice cerere să fie adresată în scris către 
preşedintele instanţei de judecată: "Orice cerere sau 
reclamare înaintea unui tribunal se va face printr-o 
petiţiune adresată preşedintelui tribunalului." 50 




50 Cf. Art. 68 Cod Proc. Civilă. 

Constituirea Dosarului 



Faza de constituire a unui dosar constă în 
activitatea grefierului, îndeplinită după înregistrarea 
unei cereri de chemare în judecată, prin care se 
formează dosarul cauzei. 

După rezoluţia preşedintelui sau a 

judecătorului de serviciu pe cererea de chemare în 
judecată, aceasta se va preda la grefă (registratură), 
unde cererea primeşte un număr de ordine în registrul 
general de dosare. 

în cazul Dosarului de interdicţie a lui Eminescu, 
trebuie căutat şi verificat în Arhiva Tribunalului Ilfov, 
în registrele generale din anul 1883, pentru a se stabili 
dacă există deplină concordanţă între numărul de 
dosar şi numărul din registrul general. 

Numărul de înregistrare în registrul general de 
dosare reprezintă numărul de dosar sub care se vor 
înregistra toate cererile accesorii sau incidentale (pe 
parte civilă) şi înscrisurile depuse ulterior în legătură cu 
pricina respectivă. 

în situaţia în care Dosarul de interdicţie al lui 
Eminescu ar fi ajuns la instanţa de apel sau la instanţa 
de recurs, acolo s-ar fi alcătuit un alt (nou) dosar, care 
se ataşează la dosarul primei instanţe; 

Alte registre în care ar trebui să se regăsească 
numele lui Eminescu, conform procedurilor 
menţionate mai sus, sunt: 

1. opisul alfabetic (în care se trec numele şi 
prenumele, precum şi numărul dosarului); 

2. registrul informativ care, de obicei, trebuie 
să conţină date relevante, cum ar fi: 

- primul termen de judecată şi termenele ulterioare-, 
-data ieşirii dosarului din arhivă şi persoana căreia i 
s-a predat, 

-data reintrării dosarului în arhivă; 

-numărul şi data sentinţei, deciziei sau încheierii, după 
caz, şi soluţia pe scurt; 

-conexarea sau ataşarea dosarului la alt dosar, 

3. registrul de termene al arhivei reprezintă o 
condică de termene, în care toate dosarele se trec 
potrivit termenelor de judecată stabilite; 

Având în vedere faptul că dosarul privindu-l pe 
Eminescu nu a intrat în faza de judecată, aceste date 
nu vor fi regăsite în sus amintitul registru. 

După înregistrarea dosarului în aceste registre, 
se face înregistrarea şi se formează dosarul. 

Pe coperta dosarului se vor menţiona: 
denumirea instanţei, secţia, completul de judecată, 
numărul dosarului, numele părţilor, obiectul pricinii. 

în cazul în care Dosarul interdicţiei lui Eminescu 
ar fi ajuns să fie finalizat, pe aceeaşi copertă trebuiau 
trecute numărul şi data hotărârii (după pronunţarea 
acesteia), iniţialele judecătorului însărcinat cu 
redactarea hotărârii. 

Filele oricărui dosar trebuie cusute şi 
numerotate. Dacă Dosarul Eminescu s-ar fi înaintat 
instanţei de apel sau de recurs s-ar fi procedat la 
şnuruirea definitivă şi s-ar fi aplicat sigiliul, iar pe faţa 
interioară a ultimei coperte arhivarul-registrator va 

certifica numărul filelor în cifre şi, în paranteză, în 
litere. 

Aceeaşi procedură trebuie urmată şi în cazul în 
care dosarul se depune spre conservare. 

Părţile, procurorul şi persoanele care justifică 
un interes legitim puteau consulta dosarul lui 
Eminescu la arhiva instanţei. 

După cum atestă documentele consultate. 
Dosarul 968/1883, intitulat "Interdicţia Mihail 
Eminescu", a fost deschis la Secţia a I l-a Civilo- 
Corecţională, în luna iulie 51 1883, fără a se preciza 
exact ziua deschiderii dosarului. 

Lipsa unei date certe reprezintă însă o gravă 
deficienţă a acestui dosar, fiindcă nu se pot calcula cu 
exactitate termenele procesuale sau termenele de 
prescripţie. 




Dosarul nu menţionează ziua când a fost deschis. Deducem din alt 
document că dosarul nu a fost deschis mai târziu de 23 Iulie 1883. 

Opisul documentelor din Dosarul 968/1883 



în mod obişnuit, un dosar, fie el în materie 
civilă, fie penală, trebuie să conţină un set de 
documente originale, datate, semnate şi întocmite în 
conformitate cu legea. Or, se constată că în Dosarul 
interdicţiei lui Eminescu apar concepte (copii) de acte, 
a căror valabilitate poate fi oricând contestată. 

Dosarul conţine următoarele categorii de 
documente: 

-acte premergătoare (citaţii); 

-acte juridice de drept procesual (proces-verbal al 
organului de poliţie, interogatoriul lui Eminescu); 

-acte medicale (certificat, expertiză medicală); 
-documente de drept administrativ (adrese de 
trimitere de documente, acte cu însemnări 
administrative: data şi anul arhivării, respectiv al 
trimiterii dosarului la Arhivele Naţionale). 

Legea precizează că, în cazurile de punere sub 
interdicţie judecătorească, pentru motive de nebunie 
cu furie, imbecilitate sau sminteală, dosarul trebuie să 
includă, în mod obligatoriu, următoarele acte: 

1. cerere de interdicţie, adresată tribunalului de primă 
instanţă; 52 

2. documente explicitând faptele menţionate mai sus; 

3. declaraţii de martor; 

4. înscrisuri doveditoare. 53 



52 cf. Art. 438 Cod Civil 

53 cf. Art. 439 Cod Civil 

Dosarului de interdicţie a lui Mihai Eminescu, cu 
numărul nr. 968/ 1883, aflat la Arhivele Naţionale din 
Bucureşti, conţine numai patru documente, lipsind 
declaraţiile de martor şi înscrisuri doveditoare. 

1. Procesul-Verbal încheiat de comisarul 
C. N. Nicolescu 54 , la 28 iunie 1883, orele 7 seara. 
Bucureşti, cu ocazia reţinerii lui Mihai Eminescu la Baia 
Mitrasevski şi internarea sa la Institutul "Caritatea", 
fiind atins de "alienaţiune mintală" (D.A.N.I.C., col. 
Manuscrise, nr. 1568, f. 19-20, original). 

Documentul conţine completări din data de 28 
iunie, sub formă de P.S., privitor la bunurile personale 
ale lui Eminescu, aduse de la Baia Mitrasevski şi 
depuse în camera sa din Piaţa Amzei nr. 6; camera 
este sigilată, în prezenţa doamnei Ecaterina Slavici, V. 
Siderescu şi C. N. Nicolescu (obiectele personale ale lui 
Eminescu sunt menţionate în Procesul Verbal, de la 
poziţia nr. 9 la nr. 32) 55 . 

în data de 29 Iunie 1883, comisarul C.N. 
Nicolescu, împreună cu Ocăşeanu, şi în prezenţa 
doamnei Slavici, respectiv a avocatului T. Nica 56 revin la 



54 în anul 1885, Comisarul clasa I, C. N. Nicolescu domicilia în Str. Ştirbei 
Vodă nr. 72 (oraşul Bucureşti avea în acel an un număr de 43 de comisari 
de poliţie, clasa I şi clasa II, dintre care numai 8 dintre ei erau comisari 
clasa I; cf. Anuarul Bucurescilor pe 1885, Editura Carol GOBL, p. 40-41). 

55 Ar fi fost interesant de aflat ce conţinea lista cu cele 23 de obiecte 
personale ale lui Eminescu ! 

56 Avocatul G. Teodor Nica (1846-1928), membru al "Junimii", autor al 
unui studiu juridic intitulat "Agiui şi politica noastră monetară”, publicat 
în "Convorbiri literare". Aprilie 1886, făcea parte din cercul politic al 
grupării maioresciene. în 1885, T. Nica îndeplinea funcţia de director la 

locuinţa lui Eminescu din str. Amzei, rup sigiliul, iau un 
costum de haine (jachetă, vestă, pantaloni), o cămaşă, 
o pereche de pantaloni de noapte, pentru a fi remise 
lui Eminescu, şi repun sigiliul legal, întocmind din nou 
cuvenitul Proces-Verbal. 

De reţinut un fapt esenţial: în cadrul procedurii 
legale este prezent şi un avocat! 

Acesta era unul dintre oamenii de casă ai lui 
T. Maiorescu, dar şi prieten al lui Eminescu, încă din 
vremea în care, studenţi fiind, activau în cadrul 
Societăţii "România Jună" (alături de Slavici, Chibici, 
Ştefurea). 

T. Nica participa alături de Eminescu la seratele 
literare junimiste, organizate de T. Maiorescu. Ba, 
uneori, era invitat, la prânz, în familia mentorului 
"Junimii". Din jurnalul cu însemnările zilnice aflăm că o 
anumită doamnă Strauss, jucând rolul de peţitoare, 
cere mâna fiicei lui Maiorescu pentru avocatul 
T. Nica 57 . Cerere respinsă categoric I 

De asemenea, dintr-o scrisoare adresată 
Veronicăi Micle, în Martie 1882, aflăm că, făcându-i-se 
propuneri de a trece cu arme şi bagaje la liberali, 
Eminescu îl roagă pe T. Nica să transmită acestora 
următoarele: 



Banca Naţională. Fiind un confident al criticului, îi dezvăluie lui Maiorescu 
câţi bani s-au strâns din colecta pentru plata datoriilor lui Brătianu: 

380 000 lei, din care 80 000 pentru E. Carada, alţi bani pentru ştergerea 
ipotecii unei moşii a Brătienilor şi, probabil, pentru înzestrarea cu dotă a 

fiicei liderului liberal, căsătorită cu dr. Cantacuzino ( cf. "însemnări...”, 

luni 16/28 Sept. 1885). 

57 5 aprilie 1882: " Comică propunere a doamnei Strauss pentru Nica, 
cerere in căsători a fiicei mele. Firesc, respins net." 

„...Urechia iar mi-a propus o funcţie. Am pus pe 
Teodor Nica să-i spuie ca n-aş primi decât cu o condiţie: 
să am libertatea deplină de a face oricând o declaraţie 
în public că primind un post de profesor nu devin de loc 
liberal şi că rămân ceea ce am fost, adversar al 
partidului roşu şi al ideilor lor " 58 (24.03.1882). 

în anul 1883, T. Nica semnează Procesul-Verbal 
(18/30 Oct. 1883) privind fondurile destinate îngrijirii 
medicale a lui Eminescu la Viena, împreună cu 
T. Maiorescu, Th. Rosetti, C. Simţion, I. Slavici şi A. 
Chibici Revneanu. 

2. Act Medical, datat 5 iulie 1883, semnat de 
Dr. Sutzu, din care rezultă că Eminescu a fost internat 
la Institutul Caritatea cu diagnosticul: "atins de 
alienaţiune mintală", în formă de "manie acută". 
(D.A.N.I.C., col. Manuscrise, nr. 1568, f.17, original.) 

No. 12535 11/83 

"Subsemnatul doctor în medicină atest prin aceasta 
că dl. Eminescu adus în căutarea Institutului 
"Caritatea", din Bucureşti, la 28 Iunie 1883, de către 
Onor Prefectura Capitalei este atins de alienaţie 
mintală în forma "manie acută", stare care reclamă o 
căutare serioasă în un stabiliment special." 

Bucureşti, 5 iulie 1883 
Dr. Sutzu 



58 Dulcea mea doamnă Eminul meu iubit, Corespondenţă inedită 
Mihai Eminescu-Veronica Micle , Polirom, 2000, Scrisoarea 47. 

Discuţie: Actul medical semnat de dr. Al. Sutzu, 
datat 5 iulie 1883, cuprinde trei chestiuni importante 
şi anume: 

Eminescu a fost adus la Institutul "Caritatea" 
de către Prefectura Capitalei, la 28 Iunie 1883. 

Din acest punct de vedere, aşa-zisul Certificat 
Medical este mai degrabă o dovadă de preda re- 
primire, atestând predarea unui pacient într-un 
aşezământ medical (precum remiterea unui colet la un 
oficiu poştal). 

Ne atrage atenţia exprimarea, conform căreia 
Eminescu suferă de "alienaţie mintală", sub forma 
"manie acută". De remarcat faptul că documentul 
doctorului Al. Sutzu nu conţine expresia "alienaţie 
mintală", ci perifrază: "este atins de alienaţie mintală". 

în textul original, doctorul evită să folosească 
cuvântul boală, maladie ci doar "stare" (... stare care 
reclamă....) 

Fiecare cuvânt din acest text are însemnătatea 
sa. începem să analizăm propoziţia "este atins". Din 
punct de vedere semantic, verbul a fi atins are două 
semnificaţii principale: 

1. (v.tranz. şi refl.) a lua contact direct, dar 
superficial, uşor sau în treacăt_[s.n.) cu un fenomen, 
proces sau cu un obiect. Exemplu; A atins în zbor 
vârful copacilor. A atinge un obiect. 

2. (v.tranz.) a lovi, a izbi (uşor). 

Exemplu; L-a atins pe umăr 

Prin urmare, aflăm că Eminescu doar "este 
atins" de nebunie, neprecizându-se astfel intensitatea 
maladiei. 

Această stare (s.n.) reclamă o căutare serioasă 
într-un aşezământ special. Aşadar, dr. Al. Sutzu, o 
somitate recunoscută a psihiatriei româneşti de la 
sfârşitul secolului XIX, nu vorbeşte de o maladie gravă 
("nebunie cu furie"), ci de o situaţie , stare a sănătăţii 
unui pacient. 

Documentul nu recomandă în mod expres 
izolarea pacientului sau declararea interdicţiei, ci 
numai o căutare serioasă, într-un stabiliment medical 
special. 

Din acest punct de vedere, putem aprecia că 
actul analizat este, de fapt, O scrisoare medicală sau, 
mai degrabă, un Bilet de internare, prin care se 
recomandă tratarea pacientului într-o instituţie 
spitalicească, pentru căutare. 

Fiind un termen cu aer arhaic, este necesar să 
explicăm sensul cuvântului căutare, des folosit în 
terminologia medicală, dar şi în uzul curent al 
vorbitorilor acelei epoci. 

Pentru medic, cuvântul "căutare" are două 
înţelesuri principale: 

a. Tratament sau îngrijire medicală: "Spitalul 

era un aşezământ model de cătare, curăţenie şi 
belşug" ( J.Bart); 

b. Inspecţie, examinare medicală: "Mă duc să 

mă caut de sănătate la un spital". 

De ce nu am presupune că medicul recomanda 
prin acest act o examinare medicală amănunţită şi 
nimic mai mult. 

în acelaşi timp, apreciem că acest pseudo 
Certificat nu reprezintă nici măcar un Diagnostic 
medical propriu-zis, (diagnostikos=a cunoaşte), fiindcă 
deontologia profesională în acest domeniu impune ca 
orice diagnostic să identifice o maladie în urma unor 
observaţii minuţioase, prin interpretarea 
simptomatologiei şi numai după după efectuarea unor 
analize medicale amănunţite. 

Chiar admiţând că documentul în cauză ar 
reprezenta un diagnostic, în sens larg (al cărui grad de 
exactitate este relativ), trebuie să spunem că acesta, 
totuşi, nu este un act juridic ci unul medical. 

/Actului în sine i se mai pot aduce câteva critici 
de fond, dintre care cea mai gravă este aceea că 
diagnosticul pus de medic este copiat din Procesul 
Verbal poliţienesc deja amintit (fraza: Eminescu este 
"atins de alienaţie mintală" apare atât în raportul 
comisarului Nicolescu, de la Circa XVIII 59 , cât şi în 
adeverinţa medicală emisă de dr. Al. Sutzu). 

în al doilea rând, acest document medical, deşi 
are număr de înregistrare, dată şi semnătură, nu 
poate avea forţa probantă a unui Raport de Constatare 
Medico-Legală (singurul act căruia legea îi conferă 
calitatea de document valabil, izvor de consecinţe 



59 ~ 

In anul 1883, Circumscripţia XVIII de poliţie îşi avea sediul în strada 
Academiei nr. 15. Baia Mitrasevski se găsea în zona de competenţă a 
circumscripţiei de poliţie amintite. 

juridice, acesta trebuind să aibă alt conţinut şi, 
obligatoriu, să fie semnat de doi medici, aşa cum cere 
legea). 

3. Adresa prim-procurorului, datată 9 iulie 
1883, înaintată primului-preşedinte al Tribunalului 
Ilfov, prin care trimite trei acte (documentul 

medical din 5 iulie, procesele verbale din 28 şi 29 
iunie), rugând să se adopte măsuri pentru rezolvarea 
problemei averii lui Eminescu. (D.A.N.I.C., col. 

Manuscrise, nr. 1568, f.17, original.) 

Reproducem acest document, revelator din 
punct de vedere juridic: 

"Curatelă nr. 968/1983 Bucureşti, 1883 iulie 9 
Domnule Prim-preşedinte, Am onoarea a vă înainta un 
certificat medical înregistrat la nr. 12535/83 şi un 
Proces Verbal, primit cu adresa nr. 21433 a Poliţiei. Vă 
rugăm să binevoiţi a lua măsuri pentru regularea 
averei. Primiţi asigurarea distinsei noastre 

consideraţiuni. Prim-Procuror (indescifrabil). 

Observaţii: în această primă etapă procedurală, 
adică la data de 9 Iulie 1883, Primul Procuror de pe 
lângă Tribunalul Ilfov deschide în cazul Eminescu doar 
un Dosar de Curatelă ( şi nu un dosar de punere sub 
interdicţie judecătorească). 

Deci, procurorul, autoritatea îndrituită de lege 
să sesizeze instanţa, analizând actele de la dosar 
(Procesul Verbal al organului de poliţie, precum şi 
documentul de doar câteva rânduri, semnat de 
dr. Al. Sutzu), nu califică situaţia juridică a lui Eminescu 
drept una care să reclame punerea sa sub interdicţie ci. 

considerând că nu este nevoie să se adopte o măsură 
procedurală asiguratorie, cere rezolvarea doar a 
chestiunii administrării patrimoniului său (măsuri 
pentru "regularea averii"). 

Astfel, prima încadrare juridică a situaţiei de 
fapt a fost instituirea unei curatele. 

în conformitate cu art.178 lit.a) Cod Civil, 
instanţa poate institui curatelă dacă o persoană, deşi 
capabilă, însă din cauza bolii, a bătrâneţii sau a unei 
infirmităţi fizice, nu poate personal să îşi administreze 
bunurile sau să îşi apere interesele în condiţii 
corespunzătoare. 

însă, în practica judiciară, curatela se solicită în 
următoarele două situaţii: în cazul succesiunilor 
vacante (adică atunci când subiectul este decedat), 
respectiv în cazul punerii sub interdicţie. 

Din nefericire. Primul Preşedinte al Tribunalului 
Ilfov este cel care a schimbat punctul de vedere al 
parchetului, scriind pe actul de sesizare al instanţei, 
semnat de procuror, următoarea rezoluţie stupefiantă: 
"Nu este curatelă, deoarece Eminescu nu a încetat din 
viaţă ci numai e alienat". Prim-Preşedinte Indescifrabil. 

Explicaţia acestei fraze, aparent ilogice, este 
următoarea: cunoscând prevederile Codului Civil, art. 
182, alin. 2, conform cărora curatela nu se poate 
institui decât cu consimţământul celui reprezentat, 
prin rezoluţia sa, preşedintele tribunalului a vrut să 
sugereze, într-un mod imperativ, ca procurorul să nu 
solicite instituirea curatelei, pentru reglarea averii, 

cum se întâmplă, de regulă, în situaţia succesiunii 
vacante ci să solicite măsura punerii sub interdicţie. 

în această situaţie, preşedintele tribunalului a 
modificat succesiunea acţiunilor juridice, prescrise în 
Codul Civil, conform căreia ordinea este următoarea: 
mai întâi are loc punerea sub interdicţie şi abia ulterior 
se instituie curatela, ca o consecinţă a primei acţiuni . 60 

însă, cea mai gravă consecinţă pentru 
Eminescu este aceea a schimbării încadrării juridice a 
acestui dosar: nu simplă curatelă ci punerea sub 
interdicţie ! 

Schimbarea încadrării juridice nu reprezintă o 
simplă chestiune procedurală, ci una având raţiuni 
profunde. 

Diferenţa între instituţia curateiei şi punerea 
sub interdicţie judecătorească este esenţială, constând 
în aceea că, în cazul curateiei, se presupune că 
subiectul are capacitate juridică deplină, adică are 
discernământul faptelor sale dar, din diverse motive, 
nu poate să şi-o exercite. în consecinţă, cu acceptul 
său, se desemnează un curator, în timp ce, în cazul 
punerii sub interdicţie judecătorească, se presupune că 
persoana fizică nu mai are capacitate juridică deplină, 
deci este lipsit de discernământul faptelor sale, motiv 
pentru care se instituie curatela, cel mai adesea ex 
officio, dar numai în situaţia în care rudele sau Consiliul 
de Familie nu solicită aceasta. 



Prin punerea sub interdicţie judecătorească se consfinţeşte lipsa de 
discernământ a celui interzis, deci faptul că acesta nu mai are capacitate 
juridică deplină. 

Dată fiind gravitatea măsurii, care afectează 
libertatea individului, procedura este minuţios 
prevăzută de Codul Civil (nu mai puţin de 22 de 
articole reglementează această instituţie). 

Acceptând că instanţa de judecată a fost 
animată de dorinţa respectării legii, în spiritul şi litera 
ei, că avea în vedere motive temeinice de schimbare a 
încadrării juridice în cazul Eminescu, în special 
prevederile Art. 435 Cod Civil, va trebui să verificăm 
modul în care a dus la îndeplinire acest deziderat. 

Instanţa era obligată să respecte procedura în 
astfel de cazuri, respectiv prevederile Codului Civil, 
Titlul XI, Despre majorat , despre interdicţiune şi despre 
Consiliul Judiciar. Cap. II Despre interdicţiune. (Art. 435 
-Art. 457.) 

Sediul materiei îl reprezintă Art. 435 Cod Civil, 
care obligă luarea de măsuri adecvate, astfel încât 
persoana majoră, care este într-o stare obişnuită (s.n.) 
de imbecilitate, de sminteală, sau de nebunie cu furie, 
trebuie a fi interzis (s.n.), chiar şi când are intervale 
lucide. (Aceste prevederi trebuie coroborate cu art. 
457, 950, 952 Cod Civil, respectiv art. 643 Cod 
Procedură Civilă). 

Observaţie: Circumstanţiind evenimentele 

produse la 28 Iunie 1883, considerăm că, din punct de 
vedere juridic, inclusiv medical, nici parchetul şi nici 
prefectura de poliţie nu puteau să pună în aplicare 
prevederile Art. 435 Cod Civil, calificând situaţia 
psihică de moment a lui Eminescu drept o stare 
obişnuită. Este un lucru notoriu că nu au existat nici un 

fel de antecedente medicale de această natură, care să 
dovedească faptul că Eminescu suferea de alienaţie cu 
caracter de continuitate. 

Din acest motiv, pentru a elimina posibilele 
abuzuri de interpretare, legiuitorul a adăugat 
prevederi asigurătorii, care să elimine orice act 
arbitrar. Astfel, numai rudele au vocaţia legală de a 
cere declararea interdicţiei pe cale judecătorească, 
inclusiv soţul/soţia 61 . 

Există o singură excepţie, cum am amintit mai 
sus: în cazul unor manifestări de nebunie cu furie 62 , în 
absenţa cererii rudelor, procurorul trebuie să solicite 
interdicţia . 63 Motivul este acela al asigurării unui climat 
de siguranţă, atât pentru membrii de familie, cât şi 
pentru societate, existând pericolul ca persoana lipsită 
de discernământul faptelor sale să săvârşească fapte 
penale, în cursul acceselor de furie. 

Dacă subiectul suferă însă de smintire sau 
imbecilitate , care este de obicei un handicap psihic (o 
dizabilitate, în termini actuali), nici măcar procurorul 
nu are dreptul să solicite interdicţia judecătorească, 



61 cf. Art. 436 Cod Civil. alin. prim. 

62 Acum înţelegem de ce se străduiau martorii zilei de 28 iunie 1883 
(doamna Slavici şi cei prezenţi în seara aceleaiaşi zile la stabilimentul din 
str. Poliţiei nr. 4) să evoce în cazul Eminescu manifestarea unor accese de 
nebunie cu furie, fiind pregătit chiar camizolul de forţă, deşi în Baia 
Mitrasevski nimeni nu a reclamat asemenea excese, ci doar faptul că 
Eminescu a stat prea mult în baia caldă. Poetul a fost provocat, în mod 
evident, şi orice om căruia i se tulbură intimitatea (chiar de către 
oraganele de ordine) ar reacţiona cu tărie în asemenea situaţii. 

63 cf. Art. 437 Cod Civ. 

atâta vreme cât persoana în cauză are soţ / soţie sau 

rude cunoscute (s.n.) 64 . 

Deoarece textul de lege face vorbire de 
smintire , imbecilitate , respectiv nebunie, înseamnă că 
legiuitorul face o distincţie clară între diverse cazuri de 
manifestări psihice anormale, motiv pentru care 
trebuie discutat sensul termenilor: smintire , 

imbecilitate, nebunie. 

Cu alte cuvinte, trebuie să stabilim în ce 
categorie putem să încadrăm faptele lui Eminescu din 
data de 28 Iunie 1883: ale unui smintit, ale unui imbecil 
sau ale unui alienat mintal ? 

Trebuie să analizăm prima ipoteză, sminteala, 
respectiv situaţia cauzată de o degradare a stării de 
sănătate mentală. 

Şăineanu îi atribuie sensul: dezordine, 

tulburare a minţii, Scriban îl asimilează cu rătăcire iar 
alte dicţionare califică termenul drept ţăcăneală, 
aiureală; prin extensie, scrânteală este sinonim cu 
alienarea mintală. 

Printre posibilele cauze ce pot conduce la 
starea de tulburare mentală, dezordine psihică, 
literatura de specialitate analizează următoarele 
situaţii, având unele similitudini cu situaţia lui 
Eminescu: un surmenaj intelectual, o situaţie 

traumatizantă, un mod de viaţă dezordonat, un stres 
continuu, un şoc puternic, o cădere psihică, pot cauza, 
pe moment, reacţii atipice sau tulburări psihice 
temporare. Aceste tulburări pasagere se pot trata, deci 



64 idem, alin. urm. 

sunt reversibile, în timp ce nebunia este o afecţiune 
psihică cronică, cel mai adesea ireversibilă, deci 
incurabilă. 

în cazul existenţei unei stări de sminteală , 
Codul Civil are o prevedere expresă (Art. 436 Cod Civil, 
alin. 1), care blochează acţiunea procurorului, în 
situaţia în care persoana atinsă de sminteală are rude 
în viaţă; or, este un fapt notoriu că Eminescu avea 
rude, al căror nume şi adrese erau cunoscute 
prietenilor săi (surorile Aglae, Hariette, fraţii Matei, 
Nicolae şi chiar tatăl său, Gheorghe Eminovici încă 
trăiau). 

Discuţie : în dosarul lui Eminescu, nu se poate 
pune în discuţie lipsa de interes a rudelor, caz în care 
autorităţile îşi puteau justifica intervenţia, fiindcă 
există dovada că, în cursul lunii Iulie 1883, Matei 
Eminescu, fratele poetului, s-a adresat Tribunalului 
Ilfov în legătură cu situaţia fratelui acestuia. Deşi nu se 
cunoaşte conţinutul memoriului său 65 , înclinăm să 
credem că petentul a solicitat explicaţii sau chiar a 
exprimat reproşuri la adresa autorităţilor faţă de 
sechestrarea fratelui său, prin ignorarea legislaţiei în 
materie. în aceeaşi zi, 18 Iulie, probabil. Matei 
Eminescu scrie lui T. Maiorescu: 



Cererea, în original, a lui Matei Eminescu este înregistrată de 
Tribunalul Ilfov sub numărul 5750/1983 din data de 23 iulie 1883, fiind 
remisă Prefecturii de Poliţie spre rezolvare. Petiţia, prezentând punctul de 
vedere al reprezentantului familiei, din păcate nu este de găsit. 

"Sunt informat de domnul Căţă-Nicolescu 66 , că 
fratele meu Michai Eminescu este serios bolnav; vă rog 
din suflet, răspundeţi-mi urgent unde se găseşte, ca să 
viu a-l lua la mine pentru vreun an....". 

Aşadar, comisarul C. N. Nicolescu s-a conformat 
procedurilor legale şi a informat pe fratele poetului în 
legătură cu situaţia lui Mihai Eminescu, motiv pentru 
care Matei s-a prezentat de urgenţă în Bucureşti. 
Acelaşi lucru l-a făcut şi bătrânul Gheorghe Eminescu, 
după cum aflăm din însemnările lui T. Maiorescu: 
"Luni 15/27 august 1883. Am fost la Sanat. Soutzo să 
văd pe Eminescu. Deliriu necontenit. Nu m-a cunoscut. 
Trist aspect. Venise fratele său Matei la mine, a 
profitat de ocazie ca să /e/e ceasornicul de aur al 
sărmanului nebun. Şi tatăl său a venit la mine . " 67 

Analizăm în continuare şi ipoteza existenţei 
unei stări de imbecilitate. Fără nici un fel de îndoială, 
nu se poate afirma, nici măcar în glumă, că Eminescu 
suferea de imbecilitate (deficienţă mintală, tâmpenie, 
neghiobie, idioţenie). 

Este de la sine înţeles că, în asemenea cazuri, 
nu este în nici un fel permisă intervenţia procurorului 
sau a organului de ordine, folosind cămaşa de forţă, 
invocând starea de imbecilitate şi trimiţând la azil pe 
aceşti nefericiţi. 



66 De reţinut numele Căţă-Nicolescu sub care era cunoscut acest comisar 
de poliţie. 

67 T. Maiorescu, însemnări zilnice, în I. E. Torouţiu, Studii şi documente 
literare, voi. IV, p. 185. 

4. Adresa Tribunalului Ilfov, prin care trimite 
prefectului Poliţiei Capitalei cererea locotenentului 
Matei Eminescu. 

Sesizând iregularităţile existente în cazul 
Eminescu, Tribunalul Ilfov comunică lui Matei 
Eminescu faptul că, până la data de 23 iulie 1883, 
instanţa nu adoptase vreo măsură de punere sub 
interdicţie a Poetului. 68 ( D.A.N.I.C., col. Manuscrise nr. 
1568, f.21. concept) 

După cum se ştie, măsura punerii sub 
interdicţie a lui Eminescu nu a fost aplicată, cu alte 
cuvinte, acţiunea în instanţă nu a fost materializată 
printr-o hotărâre care să producă efecte juridice. 

Ca urmare, dosarul 968/ 1883, privind 

interdicţia judecătorească a lui Eminescu, incomplet, 
cu serioase vicii procedurale, a fost depus în arhiva 
instanţei, fiind abia ulterior scos de la naftalină, în 
1889, şi conexat cu un alt dosar, având acelaşi obiect 
( interdicţia judecătorească) . 



68 Documentul este reprodus în Augustin Z. N. Pop, "întregiri 
documentare la biografia lui Eminescu", Editura Eminescu, Bucureşti, 
1983, p.196. 

Opisul Dosarului Eminescu 645/1889 



Dosarul 645/1889 conţine 15 documente, din 
care 6 sunt originale şi 9 sunt concepte. Din inventarul 
acestei părţi a dosarului, un număr de 12 documente 
sunt adrese, la care se adaugă alte trei piese la dosar: 
aşa-zisul Raport Medico-Legal, Procesul-Verbal al 
Consiliului de Familie şi Interogatoriul luat lui Mihai 
Eminescu. 

1. Raportul medico-legal privind "starea 
facultăţilor mintale" ale lui Mihai Eminescu, datat 23 
martie 1889, unde se concluzionează că "Mihail 
Eminescu este atins de alienaţiune mintală în forma de 
demenţă , stare care reclamă şederea sa într-un 
institut, atât spre îngrijire şi căutare, cât şi spre liniştea 
publicului". (D.A.N.I.C., col. Manuscrise, nr. 1568, f. 13- 
14, orig.) 

2. Adresa primului-procuror de pe lângă 
Tribunalul Ilfov, datată 13 Aprilie 1889, prin care se 
trimite primului-preşedinte al Tribunalului Ilfov 
raportul medico-legal privindu-l pe "alienatul Mihail 
Eminescu". Reprezentantul parchetului solicită două 
decizii ce urmau a fi adoptate de tribunal: 

- constituirea unei curatele; 

- adoptarea de măsuri pentru a fi 
interzis (D.A.N.I.C., col. Manuscrise, nr. 1568, f.2, orig.). 

3. Adresa primului-preşedinte al Tribunalului 
Ilfov, din 21 Aprilie 1889, prin care solicită primului- 
procuror de pe lângă Tribunalul Ilfov să îi comunice 

numele a cinci persoane, rude, sau, în lipsă, amici cu 
Mihai Eminescu, în vederea formării Consiliului de 
Familie, pentru a da curs cererii de interdicţie. 
(D.A.N.I.C., col. Manuscrise, nr. 1568, f.2, concept). 

Codul Civil, prin articolul 357, prevede ca în 
alcătuirea acestui organism să fie incluse cel puţin 5 
persoane (3 dinspre partea tatălui şi 2 dinspre partea 
mamei). în cazul în care această cerinţă nu ar fi 
posibilă. Codul Civil permite constituirea Consiliului de 
Familie din 5 persoane apropiate (care l-au cunoscut 
pe cel căruia i se solicită interdicţia). 

4. Adresa primului-procuror de pe lângă 
Tribunalul Ilfov, datată 27 Aprilie 1889, comunicând 
preşedintelui Secţiei a ll-a civilo-corecţională că 
"alienatul Mihail Eminescu are bun prieten pe dl. 
Brăneanu, redactor şef la "România Liberă", de la care 
se pot lua relaţii despre familia şi prietenii poetului" 
(D.A.N.I.C., col. Manuscrise, nr. 1568, f.5, orig.). 

Documentul conţine însemnarea marginală 
privind numirea ca membri în Consiliul de Familie a 
celor de mai jos: Titu Maiorescu, D. A. Laurian, 

I. L. Caragiale, M. Brăneanu şi I. Gh. Valentineanu. 

5. Adresa Tribunalului Ilfov, Secţia a ll-a Civilo- 
Corecţională, din 29 Aprilie 1889, prin care redactorul 
şef la "România Liberă", M. Brăneanu, este convocat la 
tribunal pentru a da explicaţii despre familia lui Mihai 
Eminescu (D.A.N.I.C., col. Manuscrise, nr. 1568, f.5v., 
concept). 

6. Adresa trimisă de Comisarul Secţiei VI 69 
preşedintelui Tribunalului Ilfov, Secţia a ll-a Civilo- 
Corecţională, prin care confirmă că a obţinut de la 

M. Brăneanu, redactor şef la România Liberă, dovada 
de primire a unei adrese ce i-a fost înaintată de 
preşedintele Tribunalului Ilfov (18 Mai 1889). Nu se 
cunoaşte conţinutul acestei adrese, dar putem 
presupune că se referă la o chestiune procedurală. 
(D.A.N.I.C., col. Manuscrise, nr. 1568, f.3-4, orig., 
însoţită de dovada semnată de M. Brăneanu.) 

7. Decizia ( Jurnalul ) preşedintelui Tribunalului 
Ilfov, Secţia a ll-a Civilo-Corecţională (6 Iunie 1889) de 
constituire a Consiliului de Familie al lui Mihai 
Eminescu, cu următoarea componenţă: T. Maiorescu, 
D. A. Laurian, I. L. Caragiale, M. Brăneanu şi I. Gh. 
Valentineanu, pe care îi convoacă pentru ziua de 10 
Iunie 1889. (D.A.N.I.C., col. Manuscrise, nr. 1568, f.6, 
concept) 

8. Adresa Tribunalului Ilfov, Secţia a ll-a Civilo- 
Corecţională ( 6 Iunie 1889), prin care i se comunică lui 
Titu Maiorescu că este confirmat ca membru în 
Consiliul de Familie al "interzisului Mihai Eminescu", cu 
care prilej îl convoacă la sediul Tribunalului, la data de 
10 Iunie 1889, pentru a-şi da avizul, aşa cum a fost 



69 ~ 

In dosarul intentat lui Eminescu în 1889 este implicată Secţia VI de 
poliţie, cu sediul în strada Academiei, nr.18, şeful secţiei fiind comisarul 
C. Grant. Este posibil ca domiciliul lui Eminescu, aflat în zona arondată 
Secţia a Vi-a, să fi determinat competenţa de acţiune a acesteia. 

convocat şi I. Gh. Valentineanu. (D.A.N.I.C., col. 

M. Eminescu, 11/54, orig.; col. Manuscrise, nr. 1568, f. 
6v., concept). 

9 . Adresa Tribunalului Ilfov, Secţia a ll-a Civilo- 
Corecţională (6 Iunie 1889), comunicând lui D. A. 
Laurian, că este confirmat ca membru în Consiliul de 
Familie al "interzisului Mihai Eminescu" , convocându-l 
cu acest prilej la Tribunal, pentru data de 10 Iunie 
1883, pentru a-şi da avizul. (D.A.N.I.C., col. Manuscrise, 
nr. 1568, f.6v, concept prescurtat, completat după 
textul adresei, trimise lui Titu Maiorescu). 

10 . Adresa Tribunalului Ilfov, Secţia a ll-a Civilo- 
Corecţională, din 6 Iunie 1889, comunicând lui 

I.L. Caragiale, că este confirmat ca membru în Consiliul 
de Familie al " interzisului Mihai Eminescu" şi îl 
convoacă la Tribunal, pentru data de 10 Iunie 1883, 
pentru a-şi da avizul. (D.A.N.I.C., col. Manuscrise, nr. 
1568, f.6v, concept prescurtat, completat după textul 
adresei trimise lui Titu Maiorescu). 

11 . Adresa Tribunalului Ilfov, Secţia a ll-a Civilo- 
Corecţională, din 6 Iunie 1889, comunicând lui 
M.Brăneanu că este confirmat ca membru în Consiliul 
de Familie al "interzisului Mihai Eminescu" 70 şi îl 
convoacă la Tribunal pentru data de 10 Iunie 1883, 
pentru a-şi da avizul. (D.A.N.I.C., col. Manuscrise, nr. 
1568, f.6v, concept prescurtat, completat după textul 
adresei trimise lui Titu Maiorescu). 



' După cum se observă, documentele fac vorbire deja de "interzisul" 
Mihai Eminescu. Deci, fără să existe o decizie definitivă şi irevocabilă, 
autorităţile s-au antepronunţat, ceea ce este inadmisibil. 

12. Adresa Tribunalului Ilfov , Secţia a ll-a Civilo- 
Corecţională, din 6 Iunie 1889, comunicând lui 

I. Gh. Valentineanu, redactor la ziarul "Reforma", că 
este confirmat ca membru în Consiliul de Familie al 
"interzisului Mihai Eminescu" şi îl convoacă la Tribunal 
pentru data de 10 Iunie 1883, pentru a-şi da avizul 
(D.A.N.I.C., col. Manuscrise, nr. 1568, f.6v, concept 
prescurtat, completat după textul adresei trimise lui 
Titu Maiorescu). 

Ulterior, peste numele sus-amintitului a fost 
trecut acela al lui Ştefan Mihăilescu, director în 
Ministerul Cultelor. 

13. Procesul - Verbal (10/22 Iunie 1889) al 
Consiliului de Familie, format din T. Maiorescu, D. A. 
Laurian, Şt. Mihăilescu, M. Brăneanu şi I.L. Caragiale, 
instituit pentru Mihai Eminescu, prin care constată că 
"boala de care sufere acum, în a doua şi cea mai grea 
recidivă, reclamă, neapărat, interdicţia lui şi rânduirea 
unui tutor, care să poată primi de la Stat pensia lui 
viageră şi să poată îngriji de cuviincioasa întreţinere a 
interzisului (D.A.N.I.C., col. Manuscrise, nr. 1568, f.7, 
orig., însoţit de scrisoarea lui Titu Maiorescu, din 10 
iunie, cu care a depus documentul de mai sus la 
Tribunal, f.8, orig.). 

14. Adresa Tribunalului Ilfov, Secţia a ll-a Civilo- 
Corecţională, prin care îl desemnează pe judecătorul 
G. G. Bursan ca, însoţit de un procuror, să ia 
interogatoriul lui Mihai Eminescu(D.A.N.I.C., col. 
Manuscrise, nr. 1568, f.8v-9r, concept). 



63 




15 . Interogatoriul luat lui Mihai Eminescu de 
către G.C. Bursan, asistat de procurorul Henrich 
Catargiu şi de ajutorul de grefă N. lonescu (D.A.N.I.C., 
col. Manuscrise, nr. 1568, f.10, original, însoţit de 
adresa cu care judecătorul Bursan a înaintat 
interogatoriul, împreună cu Dosarul 645/1889, 
preşedintelui Tribunalului Ilfov, Secţia a ll-a Civilo- 
Corecţională, f. 12). 

16 . Hotărârea preşedintelui Tribunalului Ilfov, 
Secţia a ll-a Civilo-Corecţională, dispunând închiderea 
dosarului de interdicţie a lui Mihai Eminescu, întrucât 
acesta a încetat din viaţă (D.A.N.I.C., col. Manuscrise, 
nr. 1568, f.12 v., concept). 






Natura juridică a actelor din Dosarul 
Eminescu 

în perioada 1883-1889 împotriva lui Eminescu 
s-au exercitat trei categorii de acţiuni, cu consecinţe 
juridice: acţiuni cu caracter administrativ (reţinerea sa 
de către poliţie) vizând, probabil, păstrarea ordinii 
publice şi izolarea într-un spital de alienaţi, unde sunt 
incidente normele regulamentelor de funcţionare ale 
Poliţiei, ale Codului Penal 71 şi Codului de Procedură 
Penală; punerea sub interdicţie judecătorească şi 
instituirea unei curatele, prin acţiuni de Drept 
Procesual Civil, unde baza legală este constituită de 
prevederile Codului Civil şi Codului de Procedură Civilă. 

în categoria acţiunilor de ordin administrativ 
includem: reţinerea lui Eminescu la Bucureşti ( 28 
Iunie, 1883) şi internarea în clinica dr. Sutzu; reţinerea 
lui Eminescu de către prefectura de poliţie din laşi (5 
noiembrie 1886) şi internarea sa în azilul de boli 
mintale de la Mănăstirea Neamţ; reţinerea Poetului în 
14-15 Ianuarie (?) 1889 şi internarea sa la Institutul 
Caritatea, clinica dr. Sutzu. 



Noul Cod Penal, prin Art. 109, obligă la tratament medical, până la 
însănătoşire, pe un făptuitor care, din cauza unei boli, a consumului de 
alcool sau substanţe psihotrope prezintă pericol pentru societate. Aceeaşi 
măsură se ia şi dacă respectiva persoană nu urmează tratamentul 
prescris, prin aceasta fiind un pericol pentru societate. Iar art. 110 Cod 
Penal obligă la internare într-o unitate sanitară de specialitate pe cei care 
sunt bolnavi psihic etc şi pun în pericol societatea prin faptele lor. 

în categoria acţiunilor de drept civil includem 
iniţierea acţiunii de punere sub interdicţie, întreprinsă 
în vara anului 1883 şi în lunile Aprilie-lunie 1889. 

Fiecare dintre aceste acţiuni are un alt regim 
juridic, ceea ce dovedeşte complexitatea Dosarului 
Eminescu. 

Legalitatea formării Consiliului de Familie 



Aşa cum precizează titulatura. Consiliul de 
Familie 72 ar trebui să fie format din membrii familiei 
celui a cărei interdicţie se cere. 

Considerăm că în anul 1883 era posibilă 
alcătuirea unui astfel de Consiliu: din el puteau face 
parte Gheorghe Eminescu (tatăl). Matei (fratele), cele 
două surori (Aglae şi Harieta), eventual celălalt frate, 
aflat la Ipoteşti, deşi era grav bolnav. 

Constituirea unui astfel de consiliu de famile 
era posibilă şi în anul 1889, fiindcă mai erau în viaţă 
Matei, cele două surori, o mătuşă, ca rude apropiate. 

Observăm că, în lipsa membrilor familiei 
poetului, din componenţa organismului constituit în 
1889 făceau parte câteva persoane care fuseseră 
prieteni sau cunoştinţe ale lui Eminescu. 

0 parte dintre ei aveau cunoştinţe juridice: Titu 
Maiorescu, avocat; Ion Luca Caragiale 73 . 

Se pune întrebarea dacă, în cazul prezenţei lui 



A nu se confunda instituţia Consiliului de Familie cu aceea a Consiliului 
Judiciar, instituţie oarecum asemănătoare ca funcţii şi atribuţii. Aceasta 
din urmă veghează însă la administrarea averii aşa-zişilor risipitori, cărora 
li se interzice a " a face transacţiuni, a se împrumuta, a primi un capital şi 
de a da chitanţă de primire, de a înstrăina şi ipoteca averea lor, fără 
asistenţa unui consiliu orâduit de tribunal", (cf. Art. 458 Cod Civil). 

73 în 1870, în urma eşuării tentativei de lovitură de stat ("Republica de la 
Ploieşti ") I.L. Caragiale se angajează la Tribunalul Prahova, în calitate de 
grefier, unde tatăl său, Luca, era magistrat. 

T. Maiorescu în Consiliul de Familie , nu avem de a face 
cu un conflict de interese, dată fiind calitatea de 
deţinător al bunurilor lui Eminescu ? 

Apreciem că există premizele unui conflict de 
interese, cel puţin din următorul considerent. Ştim că 
acest Consiliu de Familie trebuia să desemneze un 
tutore, care să administreze bunurile interzisului. 

însă, conform prevederilor Art. 383 Cod Civil, 
"Nu pot fi tutori nici membrii unui consiliu de familie". 

Cum bunurile lui Eminescu (lada cu manuscrise 
şi cărţi) se aflau deja la T. Maiorescu, este plauzibil că 
acesta ar fi putut să acţioneze pentru desemnarea unui 
tutore, ce îi era apropiat, într-un fel sau altul, în 
vederea administrării bunurilor lui Eminescu. 

T. Maiorescu 74 ar fi putut să decidă, prin 
intermediul tutorelui, cum să fie fructificate 
manuscrisele, prin tipărirea lor, şi cum să fie 
administrate drepturile de autor (de care ar fi putut fi 
chiar beneficiar, fiindcă ediţiile de Poezii, publicate de 
editorul Socec, conţinea şi o Prefaţă a sa). 

Codul Civil asociază situaţia interzişilor cu aceea 
a minorilor, deci ambele categorii având acelaşi regim 
juridic, (cf. Art. 454 Cod Civil): "Interzisul se aseamănă 
cu minorele întru ceeace priveşte persoana şi averea 
sa; legile relative la tutela minorilor se vor aplica şi la 
tutela interzişilor." 



4 în acest fel ar fi scăpat de presiunile lui Matei Eminescu, care dorea să 
fie beneficiarul acestor manuscrise şi cărţi. Opunându-se ideei de a 
retroceda aceste bunuri fratelui lui Eminescu, Maiorescu găseşte o 
soluţie de compromis, care să păstreze intacte aceste manuscrise şi cărţi 
- le donează Academiei Române. 

Reţinerea lui Eminescu - 
abuz sau acţiune legală ? 



Una dintre chestiunile importante care 
trebuiesc elucidate în examinarea cazului Eminescu 
este să aflăm în ce măsură privarea sa de libertate a 
fost o măsură legală , temeinică. 

în acest fel, vom da răspuns întrebării dacă 
reţinerea lui Eminescu de către poliţie, act desfăşurat 
într-un spaţiu aparţinând unei companii private, a fost 
un abuz din partea organului de ordine sau a fost o 
măsură justificată, efectuată conform procedurilor 
standard în astfel de situaţii. 

întrucât reţinerea lui Eminescu a avut loc totuşi 
într-un spaţiu la dispoziţia publicului (Baia Mitrasvski), 
trebuie să definim noţiunea de loc public. 

Prin loc public trebuie să înţelegem acel spaţiu 
care, prin natura sau destinaţia lui, este întotdeauna 
accesibil publicului, indiferent dacă aici a fost prezentă 
sau nu vreo persoană; tot loc public este acel spaţiu 
inaccesibil publicului, în care s-a comis o faptă, dacă 
făptaşul avea intenţia ca ea să fie auzită sau văzută şi 
dacă acest rezultat s-a produs faţă de două sau mai 
multe persoane. 

Conform Teoriei Dreptului Penal, săvârşirea 
unor infracţiuni în loc public constituie o circumstanţă 
agravantă (de ex., furtul calificat, comis într-un loc 
public) sau chiar un element constitutiv al infracţiunii 
(de ex., calomnia). 

Era Baia Mitrasevski un loc public, în sensul 
dreptului penal, sau un loc privat ? 

într-o anumită accepţiune, se poate considera 
că, fiiind frecventată în mod neîngrădit de către 
clienţi. Baia Mitrasevski este un loc public, în sensul 
clasic al cuvântului, cum ar fi încăperile sau holurile 
unei instituţii publice - judecătorie, primărie, şcoală, 
spital, o sală de spectacol, un drum public etc. 

Totuşi, cabina de la Baia Mitrasevski prin 
intimitatea specială a activităţilor desfăşurate aici, 
poate fi considerat un spaţiu unde se asigură servicii 
de igienă corporală. Regulile de respectat în acest 
spaţiu sunt fie cele stipulate de un Regulament de 
ordine interioară, afişat la loc vizibil şi anunţat în 
prealabil clienţilor, fie normele generale de bună 
cuvinţă sau de ordine publică. 

închiriind la baia Mitrasevski o cabină privată, 
clientul este liber să o folosească cum crede de 
cuvinţă, atâta vreme cât nu provoacă distrugeri 
materiale şi nu tulbură liniştea şi ordinea publică, 
regulile de convieţuire. Cabina privată are un regim 
similar cu odaia unui hotel, loc unde nu este permis 
accesul poliţiei, decât în cazuri extreme, sau de forţă 
majoră. 

în astfel de locuri publice, precum este cel 
enumerat mai sus, reţinerea cuiva putea avea loc 
numai la plângerea prealabilă a patronului, 

administratorului sau a unei persoane fizice afectate 
de comportamentul violent sau imoral al unui client. 

în Procesul Verbal întocmit de comisarul C. N. 
Nicolescu nu există o astfel de plângere, venită din 
partea proprietarului, sau din partea altui client, deşi 
numele doamnei Mitrasevski figurează ca martor ce a 
semnat acest document important. 

Rămâne să discutăm ce se întâmplă în caz de 
ultraj, tulburare a ordinii publice sau a bunelor 
moravuri. 

în situaţia intervenită la baia Mitrasevski, nu 
rezultă din nici un fel de declaraţii de martor existenţa 
unor acţiuni de natură violentă, de tulburare a ordinii 
publice sau bunelor moravuri, având ca autor pe Mihai 
Eminescu, acţiuni sau fapte care să reclame în mod 
imperios intervenţia organelor de ordine. Şi nici vorbă 
de agresarea sau jignirea organului de ordine. 

Cu privire la faptul reţinerii de către poliţie a 
unei persoane, trebuie să analizăm natura juridică a 
acestui act şi, mai ales, să înţelegem ce reprezintă, de 
fapt, această privare de libertate: reţinere pe un 
termen scurt, stabilit de lege, cum este cazul 
contravenţiilor sau arest preventiv ? 

Presupunând că acţiunea de reţinere este un 
act legal, cu consecinţe juridice, trebuie analizată 
această instituţie procedurală, pentru a vedea în ce 
situaţii poate fi reţinută o persoană, cine poate 
dispune acestă măsură preventivă şi pentru cât timp? 

Fiindcă, aşa cum am mai spus, există în limbajul 
profan multe confuzii în folosirea terminologiei juridice 
(Eminescu a fost arestat, a fost reţinut, a fost închis 
etc) vom apela la câteva explicaţii terminologice. 

preluate din teoria generală a dreptului penal 
contemporan 

Prin reţinere înţelegem o măsură preventivă, 
privativă de libertate, decisă de organul de cercetare 
penală sau procuror, faţă de învinuit. 

Condiţia obligatorie este să existe date sau 
indicii temeinice că acesta a săvârşit o faptă prevăzută 
de legea penală. 

Organul de cercetare penală (poliţia are în 
atribuţii şi efectuarea de cercetări penale prealabile) 
este obligat să-l încunoştiinţeze, de îndată, pe procuror 
cu privire la luarea măsurii reţinerii. 

Organul ce cercetare penală va aduce la 
cunoştinţa învinuitului că are dreptul să-şi angajeze un 
apărător. De asemenea, i se aduce la cunoştinţă că are 
dreptul de a nu face nici o declaraţie, atrăgându-i-se 
atenţia că depoziţia făcută poate fi folosită împotriva 
sa. 

Măsura reţinerii nu poate dura mai mult de 24 
de ore. Deci, măsura reţinerii în sediul Poliţiei este o 
măsură administrativă, în timp ce arestarea este 
decisă doar de către procuror, prin ordonanţă. 

0 altă categorie de măsuri privative de 
libertate sunt acele măsuri care se pot lua pentru a se 
asigura buna desfăşurare a procesului penal ori pentru 
a se împiedica sustragerea învinuitului sau inculpatului 
de la urmărirea penală, de la judecată ori de la 
executarea pedepsei. 

Măsurile preventive sunt: reţinerea, obligarea 
de a nu părăsi localitatea, arestarea preventivă. 

Reţinerea poate fi luată de organul de cercetare 

penală. 

Celelalte măsuri preventive se pot hotărî 
numai de către procuror sau de instanţa de judecată. 

Prin definiţie, o aresta înseamnă a priva de 
libertate o persoană (învinuit, inculpat, condamnat), în 
temeiul unui mandat de arestare. 

Arestarea, face parte tot din categoria 
măsurilor privative de libertate, fiind exclusiv de 
competenţa instanţei de judecată. 

Arestarea preventivă este tot o măsură de 
prevenţie, ce se dispune de judecător şi numai în 
cursul procesului penal, dacă există probe sau indicii 
temeinice că învinuitul sau inculpatul a săvârşit o faptă 
penală şi se apreciază că privarea de libertate a 
acestuia este în interesul urmăririi penale. 

Arestarea preventivă se hotăreşte pentru 
maxim 30 de zile, în cursul urmăririi penale, însă poate 
fi prelungită cu câte cel mult 30 de zile, fără ca durata 
totală să depăşească 180 de zile. 

In faza de judecată, judecătorul este obligat să 
verifice periodic, de regulă la 60 de zile, legalitatea şi 
temeinicia arestării preventive şi să dispună, de îndată, 
punerea în libertate a inculpatului. 

Persoanei arestate i se aduc de îndată la 
cunoştinţă motivele pentru care a fost arestat. Aceasta 
are dreptul să ceară punerea sa în libertate provizorie, 
sub control judiciar sau pe cauţiune. 

Arestarea preventivă se execută în penitenciare 
sau în locuri de deţinere destinate acestui scop. 

Arestarea condamnatului este o măsură 
privativă de libertate, adusă la îndeplinire de organele 
poliţiei, pe baza mandatului de executare a pedepsei 
închisorii, ca urmare a unei hotărâri judecătoreşti de 
condamnare, cu caracter definitiv. 

în circumstanţele concrete ale speţei 
Eminescu, este clar că nu avem de a face cu instituţia 
arestului preventiv, ci cu o măsură abuzivă, săvârşită 
de reprezentantul poliţiei, prin care drepturile sale 
civile au fost lezate. 

La 28 iunie 1883 s-a comis o gravă încălcare a 
drepturilor civile ale lui Eminescu, privarea sa de 
libertate producându-i daune morale incomensurabile. 

Această măsură juridică nu a îmbrăcat forma 
clasică a arestării 75 , consecinţă a săvârşirii unor 
infracţiuni de Drept Penal. 

Analizând măsura poliţienească a reţinerii lui 
Eminescu, constatăm că a fost o măsură de ordin 
administrativ, justificată prin justificări de ordin 
medical.. 

Putea un agent de ordine publică să întreprindă 
o măsură de o asemenea gravitate ? 

Analizând legislaţia acelor vremi, constatăm un 
fapt curios. Deoarece nu exista un Minister al Sănătăţii, 
în sensul actual al termenului, prefectura de poliţie 
avea, între alte atribuţii, şi pe aceea de a asigura în 
fiecare localitate măsuri corespunzătoare de sănătate 



Arestarea este o acţiune care se desfăşoară în baza unui mandat legal, 
emis de procuror sau judecător. Or, în cazul lui Eminescu nu a existat un 
asemenea document, purtând rezoluţia unui magistrat. 

publică, salubritate, de respectare a normelor de 
igienă, verificate de către un Consiliu Medical Superior, 
aflat în structura organizatorică a Ministerului de 
Interne. 

Spitalele, stabilimentele de sănătate de orice 
tip erau în supravegherea acestui minister şi, deşi 
exista o Eforie a Spitalelor Civile, nici un medic sau 
farmacist nu putea obţine o patentă (autorizaţie) de 
funcţionare, dacă nu era aprobat şi verificat de către 
sus amintitul organism. 

Cu alte cuvinte, un agent de poliţie putea 
oricând invoca motive de ordin medical pentru a lua 
măsurile pe care le credea de cuvinţă, în asigurarea 
siguranţei cetăţeanului, pe linie de sănătate publică. 





Efectele punerii sub interdicţie a lui Eminescu 

Este evident că punerea sub interdicţie 
judecătorească a lui Eminescu a condus la pierderea 
unora din drepturile sale civile, garantate de lege. 

Un prim efect al punerii sub interdicţie este 
acela al lipsirii de capacitate juridică a persoanei fizice 
interzise. Aceasta nu mai are posibilitatea să încheie 
acte juridice, valabile din punct de vedere legal 76 , nu 
mai poate dispune liber de patrimoniul său, nu mai are 
dreptul să facă acte de dispoziţie (înstrăinare de 
bunuri, donaţii, testamente, cesionare de drepturi, 
împărţeală, ipotecare ori de grevare cu alte sarcini 
reale a bunurilor sale, să renunţe la drepturile 
patrimoniale proprii, precum şi să încheie în mod 
valabil orice alte acte ce depăşesc dreptul de 
administrare etc). 

De asemenea, în privinţa drepturilor de autor 
interzisul nu mai poate dispune, potrivit propriei sale 
voinţe, de modul în care puteau fi editate, tipărite sau 
vândute creaţiile sale intelectuale. 

Un alt efect al punerii sub interdicţie este acela 
al restrângerii unor drepturi subiective 
nepatrimoniale. 



Cf. Cod Civil "Art. 950. - Necapabili de a contracta sunt: 1. minorii; 2. 
Interzişii". Tot astfel, conform Art. 1771 Cod Civ. " Bunurile minorilor si 
ale interzişilor nu pot fi ipotecate decât pentru cauzele şi cu formele 
prescrise de legi." De asemenea, interzisul sau tutorele său nu pot 
garanta obligaţia altuia. 

Potrivit teoriei dreptului civil, drepturile de 
natură nepatrimonială sînt acele drepturi subiective 
care nu au un conţinut economic evaluabil în bani. 

Drepturile subiective nepatrimoniale pot fi 
exercitate numai personal, nu şi prin reprezentare. 77 

Amintim câteva dintre categoriile de drepturi 
civile subiective nepatrimoniale. 

1. Drepturi care asigură existenţa şi integritatea 
fizică şi morală a persoanei, cum sînt: dreptul la viaţă şi 
sănătate, dreptul la integritate fizică, dreptul la 
libertate, dreptul la onoare şi cinste, dreptul la 
reputaţie, dreptul la secretul vieţii personale etc. 

Prin punerea sub interdicţie pe cale 
judecătorească, lui Eminescu i-au fost grav afectate 
toate drepturile subiective enumerate în paragraful 
precedent. 

2. Drepturile subiective care se referă la 
elementele sau atributele de identificare a persoanei, 
cum sînt dreptul la domiciliu, dreptul la nume, la stare 
civilă. 

3. Drepturile care privesc latura nepatrimonială 
a drepturilor de creaţie intelectuală, cum sunt dreptul 
de autor. 



77 în cazul punerii sub interdicţie a lui Eminescu, acesta era grav afectat 
din punct de vedere moral dar şi eliminat din viaţa socială, fiindcă nu 
numai persoana sa fizică era pusă sub interdicţie (de mişcare, de 
comunicare etc) dar şi opera sa era condamnată. Nu ar mai fi avut 
drepturi civile, şi cum aceste drepturi nu pot fi exercitate prin 
reprezentare, personalitatea lui Eminescu era nimicită. Aici este marea 
dramă, ce s-ar fi agravat, în situaţia în care judecata cazului de interdicţie 
are fi fost finalizată printr-o hotărâre irevocabilă şi definitivă. 

Noul Cod Civil (Cap. II, Respectul datorat 

fiinţei umane şi drepturilor ei inerente) reglementează 
în mod amplu aceste chestiuni, mai puţin sau deloc 
tratate sub imperiul vechiului Cod Civil, valabil în 
vremea lui Eminescu. 

" Epigrama lui Macedonski” - 
consecinţe juridice 

în vara anului 1883, când Eminescu a fost 
internat într-un stabiliment de boli psihice, poetul Al. 
Macedonski a avut nefericita inspiraţie de a publica o 
infamă epigramă, blamând starea de sănătate a lui 
Eminescu. 



”Un X, pretins poet, acum 
S-a dus pe cel mai jalnic drum. 

L-aş plânge, dacă-n balamuc 
Destinul său n-ar fi mai bun; 

Căci până ieri a fost năuc 
Şi nu e azi decât nebun!” 

Această faptă a stârnit un val de proteste, 
considerându-se că şarja epigramistică, plină de venin, 
era de natură a conduce la ştirbirea onoarei, demnităţii 
şi reputaţiei profesionale a lui Eminescu. 

Conform principiilor juridice, orice persoană 
are dreptul la respectul onoarei, demnităţii şi 
reputaţiei sale profesionale. 

l/alorile morale - onoare, demnitate şi 
reputaţie profesională - sunt în prezent mai bine 
definite în textul noului Cod Civil (Secţiunea a 3-a, 
Respectul vieţii private şi al demnităţii persoanei 
umane, Art. 70-74); în vremea lui Eminescu acestea 
erau mai degrabă un domeniu reglementat de textele 
Codului Penal. 

Din punct de vedere juridic, onoarea este o 
reflectare subiectivă a calităţilor unei anumite 
persoane în conştiinţa societăţii. 

Demnitatea este suma calităţilor morale, 
profesionale şi de altă natură ale persoanei. 

Reputaţia profesională este o părere generală, 
o categorisire pozitivă, venite din partea opiniei 
publice, formată în decursul unei perioade de timp, 
despre calităţile profesionale ale persoanei. 

între aceste noţiuni înrudite există o 
conexiune strânsă, decurgând una din cealaltă şi 
completîndu-se reciproc. 

Apărarea onoarei, demnităţii şi reputaţiei 
profesionale poate fi definită ca acel drept subiectiv al 
persoanei fizice de a solicita dovedirea faptului că 
afirmaţiile, declaraţiile făcute prin viu grai, sau prin 
orice alte mijloace, făcute în public, având un impact 
negativ asupra onoarei, demnităţii şi reputaţiei 
profesionale, sunt neadevărate, inexacte sau nu 
corespund realităţii. 

Părţile într-un proces, având ca obiect apărarea 
onoarei, demnităţii şi reputaţiei profesionale, se 
numesc reclamant, respectiv pârât sau reclamat. 

în astfel de procese, nu contează faptul că o 
persoană fizică este lipsită de capacitate de exerciţiu 
sau are capacitatea restrânsă. 

în privinţa acestor din urmă persoane, 
interesele lor vor fi apărate de reprezentanţii lor legali 
(părinţi, tutore ori curator). 

Prin urmare, presupunând că procesul de 
punere sub interdicţie a lui Eminescu ar fi fost finalizat, 
curatorul desemnat ar fi putut să intenteze acţiune 
împotriva lui Macedonski, sau împotriva redacţiei care 
a acceptat tipărirea acelei epigrame. 

întrucât însă acţiunea de punere sub interdicţie 
a eşuat, Eminescu însuşi ar fi avut o cale de acţiune în 
justiţie, prin care să îşi apere onoarea şi demnitatea. 

Considerându-se că epigrama scandaloasă i-a 
lezat onoarea şi demnitatea, că a fost denigrată 
personalitatea sa, el era în drept să solicite 
"Literatorului" să se dezică de conţinutul creaţiei 
macedonskiene, să publice deci o dezminţire, fie să 
ceară direct tribunalului repararea prejudiciului 
material şi moral cauzat, mărimea acestor compensaţii 
fiind greu însă de cuantificat. 

Acţiunile de această natură sunt 
imprescriptibile, conform legii. 




Starea civilă şi statutul personal al lui 
Eminescu 



Toate elementele care definesc starea civilă a 
unei persoane (nume, naţionalitate, cetăţenie, vârstă, 
sex, domiciliu, statut marital, profesie) au consecinţe 
importante în ceea ce priveşte identitatea persoanei, 
drepturile şi obligaţiile ce decurg în relaţiile cu statul, 
precum şi limita acţiunilor coercitive pe care le poate 
întreprinde organul de ordine asupra sa (a se vedea 
regimul cetăţenilor străini, al diplomaţilor, care se 
bucură de protecţie legală specială, prin privilegiile 
diplomatice ce le sunt conferite de convenţiile 
internaţionale, sau, pentru autohtoni, statutul 
minorilor ori al persoanelor fără discernământ etc). 

Starea civilă a unei persoane se dovedeşte prin 
acte de stare civilă (certificat de naştere, certificat de 
căsătorie, certificat de deces, întocmite conform legii). 

Actele de stare civilă sunt înscrisuri autentice si 
fac dovada, până la înscrierea în fals, pentru ceea ce 
reprezintă constatările personale ale ofiţerului de stare 
civilă, si, până la proba contrară, pentru celelalte 
menţiuni. 

Documentele din această categorie, privindu-l 
pe Eminescu, păstrate în Arhivele Naţionale sunt: 
certificatul de botez 78 , certificatul de deces, paşaportul 



Numele real al poetului este Mihail Gh. Eminovici. Fiind de acord cu 
schimbarea numelui Eminovici în Eminescu, propusă de redacţia 

de călătorie, legitimaţia de membru al Societăţii 
"Car păţii". 

în lipsa actelor de stare civilă, dovada acestora 
se poate face în faţa instanţei de judecată prin orice 
mijloace de probă. 

Conform prevederilor Codului Civil Art. 30, 
documentele de stare civilă ale unei persoane 
trebuiesc păstrate fie în arhivele localităţilor, fie în 
cele ale justiţiei: 

" Registrele se vor încheia de ofiţerul stării civile 
la finitul fiecărui şi până într'o lună, unul din cele două 
exemplare se va depune la arhivele comunei; iar 
celălalt se va trimite la grefa tribunalului de întâia 
instanţă spre păstrare." 



"Familiei", poetul ar fi trebuit să oficializeze noul nume şi în actele de 
stare civilă. 

Data naşterii 



După cum se ştie, data de naştere a lui 
Eminescu a suscitat discuţii aprinse. La mijlocul 
secolului al XlX-lea, problema actelor de stare civilă nu 
era tratată în mod unitar din punct de vedere juridic. 
Singurul document de stare civilă, cu atestare certă, 
este de natură religioasă, şi anume certificatul de 
botez al lui Eminescu. 

Există două documente de acest gen. Astfel, un 
document, aflat la laşi, datat 15 ianuarie 1850, emis la 
Botoşani, consemnează în mitrica Bisericii Adormirii 
Maicii Domnului naşterea lui Mihail, fiul lui Gheorghe 
şi al Ralucăi Iminovici 79 . 

O altă consemnare de acest fel se găseşte la 
Botoşani, necontrazicându-l pe primul 80 . 

Vârsta este un element care atestă dacă o 
persoană are sau nu are capacitate juridică deplină. 
Astfel, minorii nu pot avea această capacitate juridică. 

Totodată, minorii nu pot fi puşi sub interdicţie, 
fiindcă nu poţi restrânge capacitatea juridică de 
exerciţiu, atâta vreme cât nu ai dobândit-o încă. 



D.J.A.N.-laşi, col. Documente, 555/2, f.l.v, la nr.3, orig; 

80 D.J.A.N. - Botoşani, col. Registre de Stare civilă, mitrice Biserica 
Uspenia Botoşani, reg. 81/1850, f.2., orig. 

Certificatul de botez al lui Eminescu 




86 


























■cKtAtTffpidf: â HpirrftgT, * Hiiutfdfff, 
«li â n*piHII,!A»p. 



yi 3 yt> isf 

i/6 ( -y-Q * £ fi jtsJ -* , 



j / J ' f ’ 

w 3 // #*&*'£. &*&bf 

/tj% &n*9y. 

fM/m&nyBy- 



Registrul pentru naştere şi botez 

Paşaportul lui Eminescu 



Purtând denumiri variate, aceste documente 
emise de Agie indicau identitatea (nume, sex, vârstă), 
cetăţenia şi statutul posesorului lor. Termenul de 
paşaport a fost menţionat pentru prima oară în 
Regulamentele Organice - Moldova (1830) şi Ţara 
Românească (1831). 

La Arhivele Statului de la laşi se păstrează 
paşportul eliberat fiilor lui Gh. Eminovici, Şerban, 
Nicolae, Mie şi Mihail - pentru urmarea studiilor la 
Cernăuţi 81 (emis de Secretariatul de Stat al Moldovei, 
la data de 17/29 Oct. 1858). Ca o curiozitate, prima 
descriere fizică a chipului de copil a lui Eminescu este 
aceea menţionată de un document oficial - paşaportul: 
"părul negru, ochii negri, nasul potrivit, faţa smolită". 

O altă consemnare documentară, păstrată de 
memoria arhivelor, precizează că, la 11 martie 1865, 
tânărul M.G. Eminovici solicită eliberarea unui 
paşaport, pe care şi îl obţine, două zile mai târziu, 
pentru a pleca în Austria, urmând să petreacă acolo 11 
luni (a se vedea Tabelul întocmit de Prefectura 
Judeţului Botoşani, cuprinzând paşapoartele emise în 
perioada 1 Ianuarie - 1 Aprilie 1865 82 ). 

Aşadar, Eminescu a călătorit în străinătate, încă 
din tinereţe: la Cernăuţi, în Transilvania, apoi în Cehia, 
Polonia, Germania, Austro-Ungaria, Italia, Basarabia 



D.J.A.N. - laşi, col. Documente 555/9, orig. Bilingv român-francez. 

82 D.J.A.N. Botoşani, fond Prefectura Jud. Botoşani, Dos. 316/1865, f.60 
orig. 

(Rusia). Pentru aceste deplasări avea nevoie, desigur, 
de documente de călătorie, de vize, iar în perioada 
studiilor la Viena şi Berlin, de comunicare şi 
înregistrare a domiciliului la secţia locală de poliţie. 

Dar nu întotdeauna avea şi paşaportul necesar, 
în luna Iunie 1866, Eminescu părăseşte Bucovina, 
ajungând la Blaj, având intenţia de a studia aici. în 
perioada 27 - 28 august 1866, a luat parte la adunarea 
anuală a ASTREI, desfăşurată la Alba lulia. 
Apoi, la sfârşitul lunii Septembrie 1866, Eminescu 
ajunge la Sibiu, unde este găzduit de loan Lapedatu şi 
Nicolae Densuşianu. 

După un sejur de câteva zile în acest oraş, 
Densuşianu îi dă tânărului poet o scrisoare de 
recomandare către preotul Ion Bratu din Răşinari, 
rugându-l să îl ajute să treacă graniţa, în Ţara 
Românească, fiindcă Mihai Eminescu nu avea 
paşaport. 

Poetul a trecut frontiera pe la Vama Cucului, 
evitând grănicerii şi vama. Mergând pe o potecă 
ocolitoare, cunoscută de sătenii din Răşinari, atunci 
când coborau cu oile spre Valea Lotrului, Eminescu 
ajunge la Mănăstirea Cozia, unde face primul popas în 
drumul spre Râmnicu-Vâlcea şi Bucureşti. 

Eminescu se reîntoarce în Transilvania în vara 
anului 1868, împreună cu trupa teatrală a lui M. 
Pascaly (dând spectacole la Braşov, Sibiu, Lugoj, 
Timişoara, Arad, Oraviţa, Baziaş), având de data 
aceasta asupra sa un paşaport valid de călătorie. 

Cu aceeaşi trupă teatrală condusă de 
M. Pascaly, poetul revine înr-un turneu prin Moldova, 
pentru a ajunge la Cernăuţi (3 iulie-20 august 1869), 
paşaportul fiindu-i iarăşi necesar. 

Formalităţilor necesare obţinerii paşaportului îi 
datorăm cea mai frumoasă imagine a Luceafărului. 

Cunoscută de toată lumea, minunata 
fotografie a lui Eminescu, pe când avea 19 ani, 
realizată în atelierul de la Praga a lui Jan Tomas, îşi 
leagă numele de un moment birocratic: tânărului viitor 
student îi trebuia această fotografie pentru reînnoirea 
paşaportului de călătorie. Deci, faimosul portret 
fotografic este chiar poza de paşaport a lui Eminescu ! 

în sfârşit, o ultimă chestiune legată de 
paşapoartele lui Eminescu. Ştim că, în perioada 
studiilor la Berlin, el a fost lucrător al oficiului nostru 
diplomatic, primind o leafă lunară. Oare ce statut avea 
acesta ? 

Putea avea Eminescu un paşaport diplomatic ? 
Doar ne întrebăm, desigur ! 

Din păcate, arhivele nu au dat încă la iveală alte 
acte şi legitimaţii de acest gen, aparţinând lui 
Eminescu, deşi se ştie că, în tinereţe, poetul a făcut 
parte din societăţile "Românismul" şi "Orientul", de la 
Bucureşti, apoi a fost membru al Societăţii "Carpaţii", 
precum şi al Societăţii Ziariştilor Români, precum şi al 
societăţilor "România", "Societatea Literară şi 

Ştiinţifică" (reunite apoi sub denumirea "România 
Jună") de la Viena. Unde sunt legitimaţiile de membru 
ale lui Eminescu ? lată, mai jos, conţinutul unei 
asemenea legitimaţii: 



Banat Maramureş 

Românii dc Peste Munţi Românii de Peste Munţi 

!n România !n România 

Noi prin noi Noi prin noi. 



DIPLOMA DE MEMBRU 
al 

SOCIETĂŢII CARP AŢII 
(în/iinfatd la 24 Ianuarie 1882 In Bucureşti). 
Pentru domnul Mihai Eminescu, Membru act. ord. 

Preşedinte, Secretar 

Ceorge Săcăţanu August P. Crainic 

(L. ş.) 

Transilvania Crlşana 



Diploma de membru al Societăţii "Carpaţii" 

Din păcate, nu cunoaştem cine a solicitat 
emiterea paşaportului pentru Poet, cine l-a emis, cine 
a acordat viză de intrare în Austro-Ungaria, respectiv 
Italia (1884), cu ocazia tratamentului efectuat de 
Eminescu în capitala Austro-Ungariei. 

De asemenea, nu se cunoaşte ce tip de 
document de identitate (paşaport) a folosit Eminescu, 
atunci când a părăsit teritoriul României, pentru 
călătoriile efectuate în străinătate în 1883, 1884, 1886, 
1887. 

Este posibil ca în arhivele consulare ale 
Germaniei, Austro-Ungariei sau Rusiei să regăsim 
cereri de vize, referate consulare etc, privitoare la 
Eminescu. Aceste arhive trebuiesc cercetate, fiindcă 
pot elucida anumite repere biografice eminesciene. 



92 




Două curiozităţi: Eminescu este element de 
siguranţă pentru bani şi documente de călătorie I Cea 
mai valoroasă bancnotă în circulaţie (500 RON) poartă 
chipul lui Eminescu iar pentru contestatele paşapoarte 
biometrice s-a propus adăugarea următorului 
fragment din poezia "Ce-ţi doresc eu ţie, dulce 
Românie”, postat ca element de siguranţă, în partea de 
sus a paginii de paşaport, la filele 13,14 19, 20, sub 
forma unui text de dimensiune microscopică. 



"Ce-ţi doresc eu ţie, dulce Românie, 
Ţara mea de glorii, ţara mea de dor? 
Braţele nervoase, arma de tărie, 

La trecutu-ţi mare, mare viitor! 
Fiarbă vinu-n cupe, spumege pocalul, 
Dacă fiii-ţi mândri aste le nutresc; 
Căci rămâne stânca, deşi moare valul, 
Dulce Românie, asta ţi-o doresc" 

Cetăţenia 



Deşi s-au emis, în mod nejustificat 83 , diverse 
ipoteze cu privire la originea etnică a lui Eminescu, 
acesta este, indiscutabil, cetăţean român, născut în 
Moldova. 

Dovada acestei afirmaţii este chiar conţinutul 
cererii de paşaport, acest document fiind printre 
singurele acte care atestă în mod clar cetăţenia 
română a lui Eminescu. 




Presupunând că fiecare ipoteză privind originea etnică a lui Eminescu 
ar avea un grad minim de adevăr, atunci toate aceste ipoteze se exclud 
reciproc, fiindcă poetul nostru naţional nu poate avea, în acelaşi timp, 
strămoşi turci, bulgari, suedezi, ruteni, polonezi, sârbi, armeni, albanezi, 
persani, germani, evrei etc. (cf. Ion Roşu, Legendă şi adevăr în biografia 
lui M. Eminescu, Originile, Editura Cartea Românească, 1989, Cap.l, 
Căutări în afara spaţiului românesc.) 

Domiciliul 



Domiciliul este un element care determină 
identificarea competenţelor teritoriale ale instanţelor 
de judecată, contribuind totodată şi la posibilitatea de 
exercitare a drepturilor civile ale unui cetăţean. 

Domiciliul poate fi stabil (permanent) sau 
flotant (provizoriu). Conform Art. 87, Cod Civil, 
"Domiciliul fiecărui român, cât priveşte exercitarea 
drepturilor sale civile, este acolo unde îşi are principala 
sa aşezare". 

De la sosirea sa în Bucureşti, Eminescu şi-a 
schimat relativ des domiciliul. A locuit în tinereţe la 
Hotel Hugues, pe Calea Mogoşoaiei (1868), apoi, mai 
târziu, pe str. Speranţei nr. 4, în curtea fostei Mănăstiri 
Caimata, în str. Herăstrăului nr. 27 sau Mercur nr. 1 
(locuinţele lui T. Maiorescu), Calea Victoriei nr. 102. 
(1881). Tot în anul 1881, Eminescu a avut domiciliul 
flotant la locuinţa lui loan Slavici, în apropiere de 
Biserica Albă, de unde s-a mutat, împreună cu acesta, 
într-o clădire din Piaţa Amzei. 

Surse documentare atestă că, tot în anul 1881, 
Eminescu a mai locuit pe strada Şipotul Fântânilor, în 
apropiere de intrarea în Parcul Cişmigiu, în preajma 
izvorului care poartă azi chiar numele acestuia, precum 
şi în Strada Enei, nr. 1, în casele aparţinând familiei 
Szatmary. 

în primăvara anului 1882, Eminescu a locuit, 
pentru o scurtă perioadă, cu Veronica Micle, în Strada 

Buzeşti nr. 5, apoi în Str. Episcopiei iar în Decembrie 
acelaşi an a locuit în Strada Ştirbei Vodă. 

în primăvara anului 1883, potrivit amintirilor lui 
I. Slavici, Eminescu s-a mutat în Calea Victoriei, la 
intersecţia străzii Ion Câmpineanu cu Strada Academiei 
("lângă casele în care azi se află berăria "Pavel Şuru", 
aproape de birtul economic al lui Enache.") 

Revenit la Bucureşti, la 27 Martie 1884, după 
tratamentul efectuat în străinătate, Eminescu va fi 
găzduit de inginerul Constantin Simţion, în strada 
Apolodor 4, locuind aici până în 7 aprilie, urmând să 
părăsească pentru câţiva ani Capitala. 

Reîntors în Bucureşti (12 aprilie 1888), 
Eminescu locuieşte cu chirie la Herman Weinberger, în 
Casa Mercuş (la etajul III). 

Datele de identitate şi domiciliul sunt repere 
importante, fiindcă delimitează competenţa 
circumscripţiei de poliţie, îndreptăţită a interveni în 
afacerea Eminescu, 84 ori a tribunalului de primă 
instanţă 85 , competent a soluţiona dosarul de punere 
sub interdicţie judecătorească. 

Precizarea domiciliului este vitală, mai ales în 
ipoteza în care Dosarul de interdicţie al lui Eminescu ar 
fi fost finalizat printr-o hotărâre definitivă şi 
irevocabilă, în care s-ar fi precizat, conform legii, că 



Aceasta ar explica, cum am arătat mai sus, de ce s-a implicat comisarul 
C. Grant, din partea secţiei VI de poliţie, în reţinerea lui Eminescu. 

85 Art. 438. Cod Civil: "Orice cerere de interdicţiune se va face către 
tribunalul de prima instanţă." 

domiciliul interzisului urma să fie acelaşi cu domiciliul 
curatorului . 86 

Certificatul de Deces 



Analiza actului de deces al lui Eminescu ne 
determină să verificăm conformitatea acestuia cu 
prevederile legale. 

Astfel, în ceea ce priveşte conţinutul actelor de 
stare civilă întocmite numitului Mihail Gh. Eminovici, 
s-au constatat anumite inexactităţi flagrante, 
generatoare de confuzii şi ambiguităţi. 

Pentru a verifica exactitatea acestora, trebuie 
să vedem ce prevedea legislaţia acelei epoci în privinţa 
actelor de stare civilă. 

în vremea lui Eminescu nu exista încă o 
reglementare specială, motiv pentru care erau 
aplicabile normele stabilite de Codul Civil, care 
guvernau statutul persoanei civile. 

Conform Codului Civil; "Actele stării civile vor 
cuprinde anul, luna, ziua şi ora când ele s-au făcut, 
prenumele (numele de botez), familia, vârsta, profesia 
sau meseria şi domiciliul tuturor persoanelor înscrise în 
ele 87 ." 

în ceea ce priveşte actele ce urmau a fi 
întocmite în urma decesului lui Eminescu, este relevant 
Art. 63, Cod Civil, Capitolului IV, Despre actele de 
încetare din viaţă: 

"Nici o înmormântare nu se va face fără 
autorizaţiune. Autorizaţiunea se dă de ofiţerul stărei 
civile, care nu o va putea elibera până ce mai întâi nu 



87 Titlul II, Despre actele stărei civile, Capitolul I, Dispoziţii Generale, Art. 
21 

va merge însuşi la locuinţa celui încetat din viaţă , ca să 
se încredinţeze despre moartea sa şi până nu vor trece 
36 de ore dela încetarea din viaţă, afară de cazurile 
prevăzute de regulamentele poliţieneşti....", respectiv 
Art. 65: 

"Actul de încetare din viaţă va cuprinde: 
prenumele, numele, vârsta, profesiunea şi domiciliul 
mortului; prenumele celui alt soţ, dacă mortul era 
căsătorit sau văduv; prenumele, numele, vârsta, 
profesiunea şi domiciliul celor care au declarat 
moartea, şi de sunt rude, gradul înrudirei. Acelaşi act 
va cuprinde, pe cât se va putea şti, prenumele, numele, 
profesiunea şi domiciliul părinţilor mortului şi locul 
naşterei sale." 

De asemenea, din conţinutul Art. 66 Cod Civil 
88 , rezultă obligaţia institutului condus de dr. Sutzu de 
a ţine un registru special cu decesele intervenite. Unde 
sunt registrele acestui stabiliment ? Desigur, ele s-au 
distrus, ori au dispărut, pur şi simplu. 



88 "Dacă încetarea din viaţă a vr-unei persoane s-a întâmplat în spitalele 
militare, civile sau orice alt stabilimente publice sau particulare, 
superiorii, directorii, administratorii şi stăpânii acelor case vor fi datori a 
da de ştire, în 24 de ore, ofiţerului stărei civile, care va merge îndată ca să 
se încredinţeze de moartea acelei persoane, după declaraţiunile ce i se 
vor fi făcut şi după ştiinţele ce va fi luat; se vor ţinea în zisele spitale şi 
stabilimente, registre destinate spre a se înscrie acele declaraţiuni şi 
ştiinţe. Ofiţerul stărei civile va întocmi actul de încetare din viaţă şi îl va 
trimite la locul unde încetatul din viaţă va fi avut cel din urmă domiciliu, 
pentru a se înscrie în registre." 

O primă constatare, în Dosarul morţii lui 
Eminescu lipsesc două acte importante: Certificatul de 
Deces şi Autorizaţia de înmormântare ! 

La Arhivele Naţionale se păstrează numai 
Registrul de Stare civilă, în schimb lipseşte Certificatul 
de Deces nr. 161 (despre care face vorbire acest 
registru). 

De ce este important acest act ? Dacă data 
morţii este noaptea de 15 spre 16 iunie, la care 
adunăm cele minim 36 de ore, cerute de lege, ar 
însemna că înmormântarea nu putea avea loc mai 
devreme de 18 iunie ! Atunci, de ce atâta grabă în 
cazul lui Eminescu ? 

în al doilea rând, art. 64 aduce o precizare 
importantă: actul de deces trebuie contrasemnat de 
doi martori, de la locul unde s-a produs decesul (s.n.), 
respectiv angajaţi ai azilului din Str. Plantelor, 
eventual de dr. Sutzu, şi de rudele decedatului, de se 
va putea 89 Or, după cum se observă, actul de deces 
conţine un fals evident, prin consemnarea locului 
decesului ca fiind Spitalul Brâncovenesc, situat în Str. 
Municipală nr. 14, suburbia Domniţa Bălaşa. 

De aici se poate deduce fie neglijenţa 
funcţionarului care a întocmit acest act, fie dorinţa 
cuiva de a escamota producerea decesului în 



"Actul de încetare din viaţă va fi redactat de către of iţerul stărei civile, 
după declaraţiunea a 2 martori; aceşti martori vor fi, de se va putea, din 
cele mai de aproape rude sau vecini. Iar când cineva va muri afară din 
domiciliul său, persoana în locuinţa căreia a murit, dimpreună cu ruda 
sau alte persoane vor servi de martori. " 

stabilimentul condus de dr. Sutzu. Or, se ştia că dr. 
Sutzu era chiar medicul care efectua şi necropsia, dând 
astfel naştere unor suspiciuni că ar fi putut ascunde 
cauzele adevărate ale decesului. 

După cum se poate constata, în scripta care 
consemnează decesul, aceste date de identificare 
conţin unele inexactităţi: numele decedatului nu este 
acela menţionat în certificatul de naştere (botez) 90 ; 
vârsta este consemnată în mod greşit (43 de ani) şi, de 
asemenea, numele tatălui este înregistrat eronat: 
Michoil Eminescu. 

Tot în acest document întâlnim şi un aspect 
interesant: în actul de deces se consfinţeşte 

recunoaşterea oficială de către autorităţi a profesiei 
de Poet a lui Eminescu, şi nu aceea de ziarist. 

însă, mai important decât toate ni se pare a fi 
conţinutul Art. 67 Cod Civil ("Când vor fi oarecari 
semne sau indicii de moarte violentă sau alte 
împrejurări bănuitoare, mortul nu se va putea 
îngropa decât după încheerea unui proces-verbal de 
către un funcţionar poliţienesc, faţă cu un medic sau 
chirurg (s.n.), spre a se constata starea cadavrului şi a 
vericărei alte împrejurări_relative la aceasta (s.n.), 
precum şi orice informaţiuni ce se vor putea lua despre 
prenumele, numele, vârsta, profesiunea, locul naşterei 
şi domiciliul acelui mort." 



De regulă, schimbarea numelui se face printr-o acţiune în instanţă. Nu 
ştim ca poetul să fi obţinut în mod oficial un document care să confirme 
schimbarea numelui de familie. Prin urmare, în actul de deces trebuia 
trecut numele Eminovici. 

Se ştie că autopsia a avut loc la morga Spitalului 
Brâncovenesc, în ziua de vineri, 16 Iunie 1889, "după 
dorinţa lui Maiorescu", acolo unde se efectuau 
temporar asemenea acte de procedură judiciară, cât 
timp morga oficială a oraşului Bucureşti, din cadrul 
Spitalului Colţea, se afla în reparaţii. 

La autopsie, al cărei rezultat se materializează 
într-un document oficial, având rolul unei expertize 
medico-legale, au fost prezente şi autorităţile 
(prefectul judeţului, reprezentanţii procuraturii - G. 
Boldur-Lăţescu, primul procuror, medicul legist etc). 

Participarea acestora demonstrează, fără 
echivoc, existenţa unei suspiciuni de genul aceleia 
evocate de prevederile art. 67 Cod Civil (semne sau 
indicii de moarte violentă) şi nicidecum rezultatul unei 
pure curiozităţi ştiinţifice, sugerate de T. Maiorescu ori 
dr. Sutzu. 

în mod normal, prin acest act medico-legal 
trebuiau stabilite cauzele directe ale morţii, şi nu 
cauzele secundare (indirecte). 

Considerăm că trebuie avută în vedere 
existenţa unor suspiciuni rezonabile, conform cărora 
concluziile necropsiei efectuate de dr. Tomescu şi dr. 
Marinescu au menirea de a deturna atenţia de la 
cauzele adevărate ale decesului. 

Motivarea că nu s-a putut efectua o analiză 
anatomo-patologică asupra creierului lui Eminescu, 
acesta degradându-se în numai 24 de ore, este de 
natură a ridica iarăşi serioase semne de întrebare. 

Actul de înregistrare a decesului Poetului 



1 Registrul Stării Civile Bucureşti - morţi, 1889; D.M.B.A.N., col. Registre 

Situaţia juridică a Dosarului interdicţiei 
Eminescu în perioada 1883-1889 

După cum bine se ştie, după momentul 28 iunie 
1883, procedurile judiciare în dosarul Eminescu au fost 
întrerupte, ca urmare a transferării pacientului la o 
clinică în străinătate, în toamna anului 1883. 

De aceea, este firesc să definim care a fost 
situaţia procesuală în care s-a încadrat cazul Eminescu, 
adică să stabilim ce s-a întâmplat cu dosarul său, în 
perioada verii anului 1883 şi apoi între anii 1883-1889. 

Teoretic, potrivit prevederilor Codului de 
Procedură Civilă, un dosar poate fi închis sau poate fi 
suspendat; De asemenea, judecata încetează în cazul 
perimării sau atunci când una dintre părţi s-a desistat. 

0 altă ipoteză ce trebuie analizată, care să 
explice măsurii întreruperii actelor de procedură din 
dosarul Eminescu, este aceea că, în viziunea 
judecătorilor, procesul se consideră amânat. 

Alte situaţii care sunt similare acestui caz, şi în 
care se produce o întrerupere a procedurii curente, 
decurg din existenţa, pe timpul verii, a vacanţei 
judecătoreşti. 

în sfârşit, este posibil ca un judecător, din 
motive foarte întemeiate, să decidă judecata în lipsă, 
ceea ce, desigur, nu s-a petrecut în timpul şederii la 
tratament a poetului la clinica privată de lângă Viena. 

Aceste chestiuni trebuiesc elucidate, pentru a 
înţelege motivaţia redeschiderii Dosarului Eminescu şi 
a conexării celor două dosare, din 1883 şi 1889. 

în ipoteza în care Dosarul Eminescu, din 1889, 
ar fi presupus o reluare 92 a procedurilor demarate în 
Iunie 1883, adică redeschiderea acestuia, ne putem 
întreba dacă în speţa dată îi sunt aplicabile prevederile 
Art. 256 Cod Proc. Civil, care permite părţilor 
reînceperea procesului (sub motivul fie că acestea au 
lipsit, fie au cerut suspendarea, fie au făcut o nouă 
cerere, cu trimiterea de citaţii ) ? 

Răspunsul este evident pozitiv, iar autorităţile 
nu au făcut decât să pună în aplicare prevederile din 
Titlul XII, Cod Procedură Civilă, care reglementează 
chestiunea suspendării, perempţiunii (închiderea) ori 
reînceperea judecăţii unui proces. 




Dacă ar fi fost vorba de o reluare a procesului, nu s-ar fi dat un număr 
nou pe coperta dosarului ! 

Suspendare, amânare, judecare în lipsă 



Conform Art. 93 C.Proc. Civ., dacă părţile nu 
sunt prezente în ziua judecăţii (lipsesc), cauza se 
suspendă şi se redeschide doar la o nouă cerere a 
reclamantului. Dacă numai o parte lipseşte, se poate 
judeca în lipsă. Dacă ambele părţi solicită un nou 
termen, avem de a face cu amânare. 

Aparent, în cazul dosarului Eminescu s-ar putea 
considera ca aplicabile prevederile articolului de mai 
sus, în ipoteza că părţile nu sunt prezente (Eminescu 
lipsea din ţară, iar la revenirea sa, una dintre părţi a 
cerut redeschiderea acestui dosar, în 1889). în 
realitate, acest articol nu se poate pune în aplicare 
decât în situaţia în care dosarul de interdicţie ar fi 
ajuns în stare de judecată, iar o parte sau toate nu s-ar 
fi prezentat, ceea ce nu este cazul. 

Perimare 



Am văzut mai sus că Dosarul interdicţiei lui 
Eminescu nu s-a clasat în arhivă, din motiv de 
suspendare sau amânare, şi nici nu s-a judecat în lipsă, 
înseamnă că altele au fost cauzele clasării dosarului. 
Ele trebuiesc căutate în prevederile art. 257; 325 - 329 
Cod Procedură Civilă. 

Astfel "Orice acţiune, opoziţie, contestaţie, apel, 
recurs în casaţie sau cerere de revizuire se va perima, 
după cererea părţii interesate, chiar în privinţa 
nevărstnicilor, interzişilor sau celor puşi sub consiliu 
judiciar, dacă partea va lăsa să treacă doi ani de la cel 
din urmă act de procedură(s.n.). Actul de procedură 
este orice dispoziţie, pe care a încuvinţat-o judecătorul 
în cercetarea pricinei. Se priveşte ca act întrerupător de 
perimare orice act de procedură făcut de partea 
interesată, cu caracter contradictoriu." 93 

în opinia noastră, termenul minim de nelucrare 
al dosarului (doi ani) fiind îndeplinit, considerăm că 
acţiunea s-a perimat, fiindcă în acest interval nu a 
intervenit nici un act procedural care să întrerupă 
termenul de perimare de doi ani. 

Se poate pune în discuţie dacă reţinerea de 
către organul de poliţie a lui Eminescu, în noiembrie 
1886, şi internarea sa la ospiciul Mănăstirii Neamţ, ar fi 
fost de natură să întrerupă termenul de perimare. 
Răspunsul este negativ, întrucât de la deschiderea 



93 Art. 257 C. Proc. Civilă. 

dosarului, în luna Iulie 1883, trecuseră mai mult de doi 
ani. 

Trebuie făcută distincţia între perimare şi 
perempţiune. închiderea Dosarului Eminescu nu s-a 
făcut din cauză de perempţiune. Aceasta presupune 
" Stingere , încetare a unui proces prin depăşirea 
termenului legal de introducere a acţiunii". 

Efectul perempţiunii unei judecăţi este acela că 
toate actele de procedură şi ordonanţele preparatorii 
se consideră stinse. Dreptul însă de a intenta o nouă 
acţiune nu este stins. (cf. C.Proc.civ. Art. 258). 

Desistare 



în sfârşit, am putea să luăm în discuţie ipoteza 
desistării. Avem de a face cu procedura juridică a 
desistării, dacă reclamantul cere, de unul singur, 
închiderea procesului. (cf. C.Proc. Civilă, Art. 260, pct. 
!)■ 

în cazul de faţă, nici parchetul şi nici pârâtul 
(Eminescu) nu au cerut închiderea procesului. 

De altfel, Eminescu nu avea nici măcar teoretic 
această posibilitate procedurală, fiindcă legea cere o 
condiţie obligatorie: subiectul trebuie să aibă exerciţiul 
deplin al capacităţii sale. 

Dacă Ministerul Public s-ar fi desistat, iar 
celalată parte ar fi acceptat, acţiunea se stingea 
definitiv. 

în opinia noastră, considerăm că, deşi avem o 
identitate de cauză şi persoane, nu se puteau continua 
procedurile în acelaşi dosar, ci trebuia deschis un nou 
proces, cu reluarea de la capăt a procedurilor legale 
(citarea părţilor, expertiză medico-legală, ascultarea 
împricinatului etc) 

De altfel, un argument în plus este şi faptul că 
Dosarul de interdicţie din 1889 a primit un nou număr 
de înregistrare. 

Denegare de dreptate 



încetarea actelor de natură procesuală poate fi 
urmare a unei decizii de altă natură decât de ordin 
procedural. însă, în acest caz, avem de a face cu o 
faptă incriminată de legea penală: denegarea de 
dreptate. 

Teoretic, prin denegarea de dreptate se 
înţelege încălcarea de către judecător a obligaţiei ce îi 
revine prin lege de a judeca orice dosar (pricină) cu 
care în mod legal este învestit. 

Dacă, ipotetic, judecătorul nu a dorit să se 
pronunţe asupra unei cereri sau a neglijat a judeca 
cauzele aflate pe rol, suntem în prezenţa unei 
infracţiuni în legătură cu îndeplinirea obligaţiilor de 
serviciu, numită denegare de dreptate 94 . 




94 cf. Art. 306 Cod Proc. Civilă. 

Termene procesuale 



Văzând termenele destul de strânse, 
consemnate în actele procedurale ale Dosarului de 
interdicţie a lui Eminescu, ne putem pune întrebarea 
dacă ele sunt fireşti, ori au fost stabilite din anumite 
considerente. 

Legea precizează, în temeiul Art. 78 Cod Proc. 
Civilă, care este regimul termenelor procesuale: 
"Termenul obicinuit al citaţiunilor pentru cei domiciliaţi 
în România va fi de 40 zile de la data citaţiunii. în 
cazurile de urgenţă, preşedintele va putea, după 
împrejurări, permite ca citaţiunea să se facă în termen 
mai scurt." 

Pentru procesul din 1889, termenele sunt 
acordate cu mare grabă. Oare de ce ? Se apropia 
vacanţa judecătorească 95 , sau se apropiau sărbătorile 
legale, care ar fi întârziat judecata dosarului ? Nu 
putem face decât supoziţii 




95 - 

In fiecare an, începând cu 15 iulie, se intră în vacanţă judecătorească. 
Deci, procesul se întrerupe automat, cu excepţia celor din domeniul 
penal sau a acelora foarte urgente. 

Strategii de apărare în procesul lui Eminescu 

în situaţia în care membrii familiei poetului (în 
special fratele sau tatăl, persoane obişnuite, oarecum, 
în ceea ce priveşte procedurile judiciare) ar fi fost 
înştiinţaţi în timp util de măsurile coercitive adoptate 
împotriva lui Eminescu, ne putem întreba dacă acestea 
ar fi reacţionat, apărând interesul fiului/fratelui şi, mai 
ales, ce mijloace juridice ar fi avut la îndemână, în 
situaţia în care ar fi avut dubii cu privire la 
corectitudinea demersurilor autorităţilor. 

Căile pe care le-ar fi avut la dispoziţie un 
apărător într-un eventual proces al lui Eminescu sunt 
de ordin procesual, cum ar fi cele prevăzute în Titlul V: 
Incompatibilitatea, abţinerea şi recuzarea 
judecătorilor. 

Astfel, referitor la incompatibilitate, potrivit 
Art. 24 (1) Judecătorul care a pronunţat o hotărâre 
într-o pricină nu poate lua parte la judecata aceleiaşi 
pricini în apel sau în recurs şi nici în caz de rejudecare 
după casare. (2) De asemenea nu poate lua parte la 
judecată cel care a fost martor, expert sau arbitru în 
aceeaşi pricina. 

în speţa noastră, se poate pune, eventual, în 
discuţie chestiunea dacă, în cazul dosarului lui 
Eminescu, deschis în anul 1889, ar fi existat un motiv 
de incompatibilitate, de natura aceluia evocat de Art. 
24 (1) Cod Procedură Civilă, în cazul în care ar fi fost 
instrumentat de acelaşi judecător (dat fiind faptul că 
judecătorii Tribunalului Ilfov erau foarte puţini ca 

număr, probabilitatea ca acelaşi judecător să judece 
aceeaşi cauză era foarte mare). 

0 discuţie interesantă o suscită şi prevederile 
Art. 27 (9) Cod Proc. Civ., care precizează situaţiile în 

care Judecătorul poate fi recuzat: " dacă este 

vrăjmăşie între el, soţul sau una din rudele sale până la 
al patrulea grad inclusiv şi una din părţi " 

Este un fapt cunoscut că în articolele polemice 
scrise de Eminescu au fost lansate atacuri dure la 
adresa justiţiei bucureştene, iar printre cei vitriolaţi au 
figurat şi nume de miniştri ai justiţei, procurori sau 
judecători. 

Or, în această situaţie, judecata lui Eminescu nu 
ar fi fost una corectă, imparţială. 

Ce ar fi putut solicita un apărător loial lui 
Eminescu ? El putea cere fie recuzarea completului de 
judecată, conform Art. 30 Cod Proc. Civilă, fie 

strămutarea, conform Art. 37 (2): "Strămutarea 

pricinii se mai poate cere pentru motive de bănuială 
legitimă sau de siguranţă publică. Bănuiala se 
socoteşte legitimă de câte ori se poate presupune că 
nepărtinirea judecătorilor ar putea fi ştirbită datorită 
împrejurărilor pricinii calităţii părţilor ori vrăjmăşiilor 
locale. " 

De aceea, este util să menţionăm numele 
magistraţilor care au instrumentat dosarul de 
interdicţie a lui Eminescu din 1889. Datele au fost 
furnizate de 

C. Botez 96 : "Procurorul care a cerut instituirea unei 
curatele a fost Henry Catargi. Membrii tribunalului 
care au închis dosarul, din cauza morţii poetului, au 
fost Victor Râmniceanu, actualmente prim preşedinte 
la înalta Curte de Casaţie şi Al. Mimmy." 

Adăugăm aici şi numele judecătorului G. C. 
Bursan, desemnat de instanţă să ia o declaraţie 
(interogatoriul) lui Eminescu, în prezenţa procurorului 
H. Catargi şi a ajutorului de grefier N. lonescu. 

încă din anul 1922 se ştia de existenţa dosarului 
de interdicţie a lui Eminescu (acest fapt a fost a fost 
dezvăluit de Radu D. Rosetti 97 într-un ziar foarte 
răspândit în lumea literară), fiind de mirare că 
documentele sale nu au trezit interesul 
eminescologilor. Singurul care îi răspunde lui Radu D. 
Rosetti este C. Botez, atrăgându-se încă de atunci 
atenţia asupra unor chestiuni juridice de fineţe (faptul 
că avocatul T. Maiorescu dicta acte ce erau de 
competenţa judecătorului sau a grefierului). 




96 ” Adevărul Literar şi Artistic ”, nr.100 din 22.10.1922. 

97 Idem, 17.09.1922 

Invocarea excepţiilor de nulitate 



0 altă cale de atac pe care ar fi putut să o 
utilizeze un apărător, fie el şi din oficiu, într-un Dosar 
de interdicţie, este aceea a invocării unor nulităţi 
absolute. 

Astfel, conform Art. 735 C. Proc. Civ. "se va 
considera nul orice act de procedură făcut cu 
încălcarea prevederilor acestui Cod." 

Ce căi de atac ar fi existat împotriva 
unei eventuale hotărâri a instanţei în Dosarul 
Eminescu ? 

Conform dreptului comun, orice sentinţă poate 
fi atacată pe căi ordinare de atac (apel sau recurs) cât 
şi pe cale extraordinară. 

Dintre căile extraordinare de atac, legea 
prevede: reformarea, revizuirea sau casarea sentinţei. 

Trebuie făcută însă precizarea că aceste căi 
extraordinare de atac sunt doar cele precis stabilite de 
lege. Nu ne îndoim că, în speţa concretă, avocatul ar fi 
găsit motive pentru obţinerea unei sentinţe favorabile, 
prin folosirea unor căi extraordinare de atac, fiindcă 
încălcările codului de procedură au fost flagrante. 




W 

Obligaţiile parchetului în cazul Dosarului de 
interdicţie 



Principala obligaţie a reprezentantului 
parchetului era aceea de a fi prezent la dezbaterile 
cauzei. Conform Art. 81, Cod Procedură Civilă, 
prezenţa procurorului este obligatorie în cazurile unde 
se judecă cazuri cu minori sau interzişi. Ministerul 
Public fiind considerat ca "parte alăturată." 

Se puteau desfăşura dezbaterile Dosarului 
Eminescu în şedinţă secretă ? 



Răspunsul este pozitiv. Conform Art. 99 Cod. 
Proc. Civ., procesul se poate desfăşura în şedinţă 
secretă în orice cauză în care ordinea sau moralitatea 
publică sunt interesate, la cererea uneia dintre părţi, 
sau a procurorului sau din oficiu de către tribunale. 




Starea de recidivă 



Faţă de aceste repetate confruntări cu justiţia, 
putem să punem în discuţie cum califică legea situaţia 
lui Eminescu. 

Prima întrebare: Care a fost calitatea 

procesuală avută de Eminescu în aceste dosare de 
ordin penal ? 

Deoarece dosarele amintite nu au ajuns în 
instanţă, stingându-se în faza de urmărire penală, 
Mihai Eminescu a avut doar calitatea de suspect. 

Principiul unanim cunoscut al prezumţiei de 
nevinovăţie îl apără pe Eminescu de orice altă 
încadrare juridică (acuzat, inculpat, vinovat, 

condamnat). 

A doua întrebare: Poate fi apreciată ca stare de 
recidivă existenţa numelui Eminescu în două dosare 
penale succesive? 

Evident, prezenţa sa în cele două dosare de 
urmărire penală nu conferă acestuia calitatea de 
recidivist, fiindcă Eminescu nu a fost condamnat 
definitiv de către o instanţă de judecată la o pedeapsă 
privativă de liberatate. 

Avea Matei Eminescu posibilitatea să depună 
mărturie în favoarea fratelui său ? 

Era posibilă audierea ca martor a lui Mihai 
Eminescu ? 

Conform Art. 101 Cod Proc. Civilă nu pot fi 
ascultaţi ca martori: rudele în linie dreaptă, fraţi, 
surori, unchi, nepoţi, cuscri sau soţul/soţia, chiar 
divorţaţi fiind. 

Prin urmare, depoziţia lui Matei Eminescu ar fi 
fost nulă, neputând fi luată în discuţie de către 
judecător. 

în schimb, depoziţia lui Mihai Eminescu, chiar 
dacă se presupune, ab initio, că aparţine unei persoane 
fără discernământ, este luată în discuţie, fiindcă legea 
obligă luarea unui asemenea interogatoriu celui în 
cauză. 

Conform precizărilor Secţiunii V din Cod Proc. 
Civ. Interogatoriul părţilor 98 , lui Eminescu i se putea 
lua un interogatoriu, dar numai în prezenţa 
judecătorului, grefierului şi a procurorului. ". 

în această situaţie, declaraţia lui Eminescu 
trebuia subscrisă de preşedinte 100 , grefier şi partea 
însăşi (Eminescu), exceptând cazul în care partea 
refuză să semneze. In această situaţie, se face 
menţiune pe documentul de interogatoriu că partea 
nu voieşte sau nu poate semna. 



Art. 227-236 

99 Art. 235 C.Proc. Civ. 

100 Art. 232 C.Proc. Civ. 

Această menţiune lipseşte, şi nici semnătura 
Poetului nu există, deci Interogatoriul luat lui Eminescu 
nu este act juridic valabil, în sensul cerut de Codul de 
Procedură. 

De altfel, conform Art. 645 Cod Proc. Civilă, mai 
înainte de începerea interogatoriului, act procesual 
considerat sine qua non în dosare de interdicţie, lui 
Eminescu trebuia să i se aducă la cunoştinţă o copie 
după petiţie, copii după părerea medicilor şi a 
Consiliului de Familie. 

Or, din actele de la dosar nu rezultă că au fost 
îndeplinite aceste condiţii de valabilitate. 

Deci, procedura este contestabilă şi duce la 
nulitatea actului denumit Interogatoriu. 

Internarea în Institutul dr. Sutzu 



Analizând documentele aflate la Arhivele 
Naţionale 101 şi punând în discuţie legislaţia în vigoare 
în acea perioadă, constatăm lipsa unei cazuistici 
precum şi a unor norme precise. 

Internarea medicală a unei persoane este o 
măsură de siguranţă, menită să o protejeze pe ea, dar 
şi pe membrii societăţii. 

De aceea, date fiind interesele societăţii, 
chestiunea a fost tratată de Codul Penal. Pentru a se 
dispune măsura de siguranţă a internării medicale este 
necesar a fi îndeplinite condiţiile prevăzute de art. 114 
C.P. si art. 111 C.P. (făptuitorul să fie bolnav mintal, să 
se afle într-o stare care prezintă pericol pentru 
societate, iar prin această măsură să se preîntâmpine 
săvârşirea faptelor prevăzute de legea penală). 

Calea de atac ce se poate exercita împotriva 
unei hotărâri prin care s-a dispus aceasta măsură de 
siguranţă este apelul. 



Arhivele Naţionale ale României, "Mihai Eminescu în documente de 
arhivă - catalog Editura Ministerului de Interne, Bucureşti, 
2001; "Dosarul Eminescu", deschis în 1883, este înregistrat la Arhivele 
Naţionale cu nr. D.A.N.I.C., col. Manuscrise, nr.1568, (f.16-21), fiind 
conexat cu Dosarul 645/1889 (f. 1-15), având ca obiect situaţia lui Mihai 
Eminescu din 1889 ( "Mihail Eminescu. Interdicţie"). A fost depus la 
Arhivele Statului la 30 Oct. 1923, de Ministerul Justiţiei, cu adresa 
nr. 60041. Conform certificării din 22 Dec. 1922, are 21 file, scrise şi 
nescrise, prezente şi acum în acest dosar. 

Trebuie să spunem că, în cazul Eminescu, 
acesta a mai avut parte de o internare forţată, ce a 
precedat momentul 1889: izolarea sa la azilul 

Mănăstirii Neamţ (1886). 

Deşi pare absurd, pedepsirea lui Eminescu, prin 
izolarea sa la ospiciul de la Mănăstirea Neamţ, poate fi 
asimilată cu o pedeapsa mai gravă, prevăzută de Art. 
20 Cod Penal, prin care condamnaţii (osândiţii) 
primeau pedeapsa numită detenţiune: "se vor închide 
într-uno din monastirile ce se vor determina anume 
prin regulamentele de administraţie publică. Ei vor fi 
liberi a comunica atât cu persoanele dinăuntru , cât şi 
cu orice alte persoane din afară, în timpul şi conform 
regulamentelor de poliţie întărite printr-un decret 
domnesc. Asemenea, osândiţii la detenţiune nu vor 
purta costumul de închisoare şi-şi vor putea procura 
prin propriile lor mijloace orice îndulcire în locuinţă şi 
nutriment, compatibilă cu regimul închisorii. Ei nu vor fi 
supuşi la nici un fel de muncă." 

Deşi regimul de tip penitenciar era acelaşi, 
deosebire între detenţie (la mănăstiri anume 
desemnate) şi izolarea într-un ospiciu mănăstiresc era 
aceea a duratei: în primul caz pedeapsa era între 3 şi 
10 ani, în al doilea era pe viaţă sau până la 
însănătoşire. 

în asemenea situaţii, importanţa cea mai mare 
într-un astfel de dosar de internare medicală o are 
expertiza medico-legală psihiatrică : aceasta trebuie să 
determine dacă subiectul suferă de o boală psihică. 

dacă are discernământul afectat, neputând aprecia 
caracterul, conţinutul şi consecinţele faptelor sale. 

Deci, ordinea procesuală în cazuri de punere 
sub interdicţie judecătorească este următoarea: mai 
întâi expertiza medico-legală, apoi internarea într-un 
stabiliment medical de specialitate şi apoi procesul 
propriu-zis. Aşa s-a întâmplat cu Eminescu la laşi, în 
noiembrie 1886, în schimb, la Bucureşti, atât în 1883, 
cât şi în 1889, nu s-a respectat legislaţia. 

Deşi nu au calitatea de documente oficiale, prin 
conţinutul lor, actele medicale de mai jos pot ajuta la 
lămurirea multora dintre aspectele nebuloase aflate la 
dosarul lui Eminescu. 

Următorul document apocrif, intitulat Raport 
de Autopsie a lui Eminescu (pe care prof. N. Barbu îl 
atribuie indiscutabil doctorului Al. A. Sutzu, ca şi Călin 
N. Cernăianu, în timp ce N. Georgescu îl neagă, pe 
bună dreptate) ne determină să îl analizăm cu atenţie. 

Dar, iată textul: 

"Autopsia făcută 24 ore după moarte la 
amfiteatrul spitalului Brâncoveanu, de domnii 
profesorii Alexianu şi Sutzu şi în faţa primului 
procuror [al] Trib. Ilfov , d-lui Inspector al Poliţiei , d- 
lui Secretar general al Ministerului Instrucţiunii 
publice, mai multor amici, ziarişti, doctori şi studenţi 
a venit să confirme diagnosa făcută în timpul vieţii, 
punând sub ochii asistenţilor toate lesiunile 
anatomo-patologice ale periencefalitei difuse 
cronice." 

Aşadar, se afirmă că, la 16 iunie 1889, din 
dispoziţia lui T. Maiorescu, la morga Spitalului 
Brâncovenesc (unde funcţiona şi W. Kremnitz, medic 
primar) s-a făcut autopsia cadavrului lui M. Eminescu. 
Cei care au efectuat autopsia au fost profesorii Al. A. 
Sutzu şi Gr. Alexianu, la ea participând şi "mai mulţi 
amici, ziarişti, doctori şi studenţi." 

în ce calitate au participat aceştia la efectuarea 
autopsiei ? Aveau cei doi doctori calitatea oficială de a 
efectua o asemenea operaţie, astfel încât actul lor să 
fie legalmente valabil ? 

Cine erau ceilalţi participanţi, şi în ce calitate 
luau parte la această necropsie ? Era o lecţie de 
anatomie, un ritual, o procedură generată de simple 
curiozităţi de ordin ştiinţific sau o procedură juridică 
cerută de legile îm vigoare.... 

G. Alexianu (domiciliat în str. Colţei nr. 62) era, 
în anul 1889, Director General al Direcţiei Generale a 
Serviciului Sanitar din cadrul Ministerului de Interne şi 
membru al Consiliului Sanitar Superior. 

In acelaşi timp, el era şi medic legist în cadrul 
parchetului de pe lângă Tribunalul Ilfov. în cadrul 
facultăţii de Medicină Bucureşti dr. G. Alexianu era 
profesor de patologie medicală. Este normal ca el să ia 
parte la această procedură. 

Dr. Al. A. Sutzu era medic primar al Ospiciului 
de alienaţi Mărcuţa, dar avea şi conducerea Institutului 
Caritatea (cu domiciliul în Str. Plantelor nr.6). Cei doi 
profesori figurează în anul 1891 drept membri ai 
Consiliului Sanitar Superior. 

Profesorul N. Sutzu, deşi avea ca specialitate 
psihiatria, avea pregătirea profesională şi autorizarea 
de a efectua o asemenea operaţie, deoarece, începând 
cu anul 1879, îndeplinea funcţia de profesor de 
medicină legală la Universitatea din Bucureşti. Din 
raţiuni de ordin moral, 

dr. Sutzu trebuia să se abţină, pentru a nu trezi 
suspiciuni cu privire la onestitatea concluziilor sale, dat 
fiind faptul că Eminescu a fost pacient tratat chiar în 
clinica sa. 

Să vedem cine erau ceilalţi "spectatori" . în anul 
1889, prim procuror al Tribunalului Ilfov era 
magistratul G. Boldur - Voinescu (Str. Aureliu nr. 2), iar 
Ştefan C. Mihăilescu era secretar general al 
Ministerului Instrucţiunii Publice. 

Nu este menţionat numele reprezentantului 
poliţiei. Presupunem că, în calitate de inspector al 
poliţiei puteau fi următorii : Sc. Al. Orescu sau C. 
Dristorian, ambii comisari inspectori clasa I, respectiv 
Em. Florescu, C. Grant 102 sau G. Cretu, toţi trei comisari 
inspector clasa II. 

Doar aceşti 5 funcţionari din Prefectura Poliţiei 
Capitalei aveau în mod oficial calitatea de inspector de 
poliţie. 

Dată fiind componenţa acestei echipe care a 
asistat la disecţia corpului lui Eminescu, era firesc ca 
necropsia să se finalizeze într-un document juridic, cu 
valoare probantă de expertiză medico-legală. Unde 



Numele comisarului C. Grant este prezent în şi în memoriile evocând 
momentul internării lui Eminescu din 1889 

este acest act oficial ? De ce lipseşte un asemenea 
document capital de la Dosarul lui Eminescu ? 

Eminescu - confruntări cu metehnele Poliţiei 

în paginile următoare vom aborda un subiect 
mai puţin analizat în literatura de specialitate, şi 
anume relaţiile tensionate dintre Eminescu şi 
autorităţile poliţieneşti ale timpului său. 

Sunt momente răzleţe, aparent fără nici o 
legătură între ele dar, puse cap la cap, pot lumina 
contextul general în care s-a produs "întunecimea" 
minţii lui Eminescu. 

Am văzut mai sus că Eminescu nu putea fi 
arestat prin aplicarea unor sancţiuni de Drept Penal, 
pentru delicte de presă (calomnie de exempluj. 

Acesta, însă, putea fi arestat, judecat şi 
condamnat dacă ar fi săvârşit fapte penale, prevăzute 
de Codul Penal, Cartea a II l-a, numite Contravenţiuni 
poliţieneşti, ale căror pedepse, numite pedepse 
poliţieneşti, erau: 103 

1. închisoarea 

2. Amenda 

3. Confiscarea 104 



Art. 381 Cod Penal. 

104 Prin similitudine, putem considera lista de peste 20 de poziţii, din 
Procesul Verbal al comisarului C.N. Nicolescu, precum şi punerea sigiliului 
pe uşa camerii lui Eminescu din locuinţa lui Slavici din Piaţa Amzei, ca 
fiind o confiscare, sau ca pedeapsă poliţienească. 

sau, eventual, pentru săvârşirea de abateri poliţieneşti, 
caz în care închisoarea va fi de la o zi până la maxim 
15. 105 

în concluzie, Eminescu putea fi reţinut, dacă s- 
ar fi constatat săvârşirea de asemenea infracţiuni. Dar 
Eminescu nu a încălcat în nici un fel legea 




105 



Art. 382 Cod Penal; vezi supra, p. 99 

Locuri de recluziune pentru "reţinutul" Mihai 
Eminescu 



Ştim cu precizie că, în vara anului 1883, 
Eminescu a fost internat la azilul din str. Plantelor. Nu 
acelaşi lucru se poate afirma despre locul unde a fost 
izolat acesta în prima parte a anului 1889. 

Potrivit unor surse memorialistice, în perioada 
13 ianuarie - 3 februarie 1889, autorităţile nu au mai 
procedat la stratagema folosită la Baia Mitrasevski. Au 
acţionat direct, foarte dur. 

Totuşi, nu ştim cum şi unde a fost "capturat" 
Eminescu, cine l-a condus pe Eminescu la locul de 
recluziune 106 şi, mai ales, unde a fost "găzduit" de 
către organele de poliţie: a fost dus la secţia de poliţie 
sau, eventual, trimis în arestul închisorii Văcăreşti, 
acolo unde erau direcţionate persoanele cu tulburări 
psihice grave ? (a se vedea Raportul medico-legal, din 
5 iunie 1878, întocmit de G. Alexianu, Al.Sutzu şi 
Petrini Paul, asupra numitului Ştefan Logotetopulo, 
acuzat de omor, aflat la Penitenciarul Văcăreşti; cf. 
Constantin Barbu, Codul invers Arhiva inebunirii şi a 



I.N. Roman "Figura poetului", 1903, susţine că Eminescu "înnebunind 
a fost dus de Brăneanu la Şutzu", ( în "Mărturii despre Eminescu Povestea 
unei vieţi spuse de contemporani", volum editat de Constantin Cioabă, 
Bucureşti, Humanitas). Dr. Vineş spune că „toate aceste acte au 
determinat pe prietenii săi să-l interneze în Institutul Caritatea." în 
schimb, într-un raport medical anonim, atribuit de G. Potra doctorului 
Tomescu, se afirmă că „La 3 februarie Eminescu fu adus prin ordinul 
poliţiei capitalei la Institutul Caritatea, unde fu supus supravegherii şi 
tratamentului medical". 

uciderii nihilistului Mihai Eminescu, Voi I, Editura 
Sitech, Craiova, 2008, p.428.) 

în Raportul medico-legal, semnat de doctorii 
A. Suţu şi Zaharia Petrescu, la data de 23 martie 1889, 
prin care, la cererea primului-procuror al Tribunalului 
Ilfov, G.A. Mavrus, medicii mai sus numiţi erau 
solicitaţi a comunica starea facultăţilor mintale ale lui 
M. Eminescu, aceştia precizează că: "....întrunindu-ne 
astăzi 23 martie la Institutul Caritatea, unde se află de 
aproape două luni (s.n.).... 107 " 

Aceasta înseamnă că Eminescu se afla deja la 
clinica dr. Sutzuîn lunile ianuarie-februarie I 

în acest context, se adaugă şi actul din data de 
8 aprilie 1889, prin care G. A. Mavrus, prim-procuror 
de pe lângă Tribunalul Ilfov, înainta prim-preşedintelui 
Tribunalului Ilfov raportul medico-legal cu nr. 6033/89 
privitor la alienatul Mihail Eminescu, "care se află 
acum la casa de sănătate a dr. Sutzu, din str. Plantelor, 
nr. I." 108 . 

în acest document revelator apare o frază 
cheie, care ar putea deschide un nou câmp de 
cercetare: 

„ De atunci a mers urmându-se debilitatea 

crescând, până acum două luni (s.n.), când făcând acte 
impulsive şi scandaluri, au provocat reaşezarea sa într- 
un arest special (s.n.)." 109 



107 Cf. Augustin Z.N. Pop, "întregiri documentare la biografia lui 
Eminescu", Editura Eminescu, Bucureşti, 1983, p. 199.0rig. D.A.N.I.C.,Col. 
Manuscrise, nr. 1568, f. 13-14. 

108 Idem, p. 198. .Orig. D. A. N.I.C., Col. Manuscrise, nr. 1568, f. 2. 

109 Idem, p. 2oo 

Deducem de aici că "acum două luni" (probabil 
în luna ianuarie/februarie,1889) autorităţile au luat 
măsuri de reţinere a sa într-un arest special, (s.n.) 

în general, autorii acestui raport medico-legal 
cunosc semnificaţia termenilor juridici folosiţi. Ei nu 
confundă acţiunea de internare şi tratament (aşa cum 
au precizează de două ori în raportul medico legal 110 ) 
cu actul procedural de arestare. Şi, apoi, ce să însemne 
arest special ? 

N. Georgescu observă această dilemă 111 
(arestare sau internare) şi prezintă cele două variante 
documentare, privind prezenţa lui Eminescu în 
Institutul dr. Suţu. Varianta dr. V. Vineş; " Toate aceste 
acte au determinat pe prietenii săi să-l interneze (s.n.) 
în institutul Caritatea al regretatului Prof. dr. Al. Sutzu, 
unde, în martie 1889, l-am primit în biroul 
administrativ 112 " şi varianta din Raportul Anonim 113 : 
"La 3 februarie Eminescu fu adus prin ordin al poliţiei 



" De asemenea aflăm că sînt 6 ani de cînd a fost izbit de o manie acută 
ca aceasta, pentru care a fost internat şi căutat şi aici, şi în 
străinătate...", şi, în continuare: Ca medici, aceştia recomandă "şederea 
sa într-un institut, atât spre îngrijire şi căutare cît şi spre liniştirea 
publicului.", ibidem, p.200 

111 N. Georgescu, " Boala şi Moartea lui Eminescu", Ediţia a 2-a revăzută 
şi adăugită. Editura Babei, 2012, p. 19-39 

112 Dr. V. Vineş, op. cit. p. 162 

113 Raport medical anonim, este atribuit de G. Potra medicului prof. 
N.C.Tomescu, care funcţiona, în 1889, în calitate de doctor în institutul 
din str. Plantelor, nr.l. (vezi G. Potra, "Mihail Eminescu, Cauzele morţii 
sale”, Studiu, Editura Cultura Poporului, Bucureşti, 1934, 16 pag.) 

G. Potra afirmă că manuscrisul face parte din documentele poetei 
Cornelia din Moldova. 

capitalei (s.n.) la institutul Caritatea , unde fu supus 
supravegherii şi tratamentului medical.". 

N. Georgescu este de părere că Eminescu a 
fost recuperat de dr. Sutzu în sanatoriul său, 
preluându-l din stabilimentul de stat unde fusese dus 
de poliţie 114 . 

Apreciem că nici Sanatoriul Mărcuţa şi nici 
Institutul din str. Plantelor nu puteau îndeplini rolul 
unui arest special. în acest sens ne putem acum dumiri 
de ce Veronica Micle scrie în 1889 unei prietene a sale 
din laşi că nu ştie unde se află Eminescu: la Mărcuţa 
sau sub îngrijirea dr. Suţu, în strada Plantelor. 




114 N. Georgescu, op. cit. p.35. 

Ce instituţie se ocupa de internarea 
pacienţilor în stabilimentele de sănătate ? 

în lipsa membrilor de familie, a rudelor sau a 
celor interesaţi, acest serviciu cădea în sarcina 
Prefecturii Capitalei, prin organul de Poliţie. 

în dosarul internării lui Eminescu, petrecută în 
luna Iunie 1883, se află Procesul Verbal întocmit de 
comisarul C. N. Nicolescu, la Circa 18 poliţie Bucureşti. 

Procesul Verbal menţionează o condiţie legală 
obligatorie: precizări privind situaţia familială şi 

înştiinţarea membrilor de familie (" Numitul Eminescu 
are familia în Botoşani. Vom dispune să fie 

încunoştinţaţi."). Această situaţie familială a 

determinat intervenţia organului de poliţie. 




Procedura administrativ-poliţienească în 
cazuri de tulburare a ordinii publice 



în urma unui aşa zis comportament scandalos. 
Poetul a fost supus unei proceduri de privare de 
libertate, fiind internat la Mânăsirea Neamţ (9 
noiembrie 1886). Atunci, Parchetul din laşi a adresat 
epitropiei Mănăstirii Neamţ o adresă şi, în baza unui 
Certificat Medical, prin care se atestă că pacientul 
Mihail Eminescu suferă de alienaţie mintală, se cerea 
internarea acestuia în ospiciu. 

Prezentăm conţinutul acestei constatări 
medicale (care, iarăşi suntem obligaţi să o spunem, nu 
este un raport de expertiză medico-legală, cum ar fi 
fost necesar): "Subsemnaţii doctori în medicină de la 
facultatea din Paris, etc., în urma requisiţiunii D-lui 
Prim Procuror din 5 noiembrie 1886 de a constatat 
starea mintală a lui Mihail Eminescu, mergând la 
arestul comisiei desp. 1 unde se află pacientul, din 
interogatoriul şi conversaţia avută cu Eminescu, am 
putut constatat că el suferă de o alienaţie mintală cu 
accese acute, produse probabil de gome syphilitice la 
creer şi exacerbate din alcoholism; starea lui este 
periculoasă atât pentru societate cât şi pentru el însuşi 
şi este neapărată nevoie a fi internat în o casă specială 
spre căutare şi observare pe un timp limitat, după 
socotinţa medicului curant. Dr. luliano, Dr. Bogdan 
lassy 1886, Noiembrie 6" 

într-un articol scris de I. N. Roman (0 pagină 
inedită din viaţa lui Eminescu - Amintirile poetului I.N. 

Roman 115 ) se afirmă că "G. Morţun, prefectul Poliţiei 
laşi, se văzu dispus să dispuie arestarea lui Eminescu, 
astfel că Eminescu a fost dus într-o cameră mică la 
Comisariatul Despărţirii I. Acolo dormea pe o canapea 
veche şi i se aducea de mâncare. După trei zile m-am 
dus să îl văd. " 




115 "Adevâraul Literar şi Artistic", nr. 535, 8 martie 1931 

A fost comisarul C.N.Nicolescu acasă la 
T.Maiorescu în dimineaţa zilei 
de 28 Iunie 1883 ? 



în "însemnări Zilnice", jurnalul lui Maiorescu, 
atât de invocat de către eminescologi, există un pasaj 
obscur, prea uşor trecut cu vederea de către biografii 
lui Eminescu, referitor la momentul sosirii poetului, la 
ora 10 a.m., în locuinţa mentorului Junimii, din str. 
Mercur nr. 1: 

"Pe la 10 veni cu trăsura la mine Eminescu, 
binecuvântă, cu privirea fixă, pe soţia mea şi pe llie 
Nicolescu, care tocmai pleca, mă îmbrăţişă 
tremurînd. " 

Cine este acest llie Nicolescu 116 ? Ce căuta în 
casa criticului ? Nu este cumva una şi aceeaşi persoană 



1 16 în volumul II al "însemnărilor Zilnice" (acoperind perioada 1881-1886), 
I. Rădulescu Pogoneanu, îngrijitorul jurnalului maiorescian, presupune că 
acest llie Nicolescu este, de fapt, Nicolescu-Dorobanţu, un client al lui 
T. Maiorescu, "venit probabil pentru un proces", amintit de două ori: în 
însemnările de jurnal din 4 mai 1882 şi 20 ianuarie 1883. Numai că 
patronimicul Dorobanţu este adăugat ulterior, "spre preciziune". Este 
adevărat că lorgu Nicolescu a avut un fiu, llie, cunoscut de toată lumea 
sub numele Nicol. llie Nicolescu-Dorobanţu (1873-1943) se căsătoreşte 
în anul 1900 cu Taţiana (1870-1940), fiica lui Ion C. Brătianu şi moare la 8 
noiembrie 1943. Dorobanţu era o poreclă fiindcă tatăl său, lorgu, fusese 
în tinereţe căpitan de dorobanţi. De la începutul veacului al XX-lea şi până 
în 1941, llie Nicolescu Dorobanţu a condus organizaţia ilfoveană a 
Partidului Liberal, a fost chiar prefect de Ilfov, în câteva rânduri, şi 
director timp de aproape trei decenii şi jumătate al Băncii Ilfov. Credem 
că I.Rădulescu-Pogoneanu face o confuzie, crezând că llie Nicolescu este 
unul şi acelaşi cu llie Nicolescu-Dorobanţu. llie Nicolescu nu putea să fie. 

cu comisarul Nicolescu, poliţistul care l-a arestat 
câteva ore mai târziu pe bietul poet ? Dacă ar fi aşa, 
multe aspecte cu privire la complotul împotriva lui 
Eminescu ar putea fi elucidate. 

S-ar putea obiecta că pe comisar îl chema în 
acte C. N. Nicolescu, în timp ce T. Maiorescu îl ştie de 
llie Nicolescu. 

Oare, nu acelaşi comisar Nicolescu este botezat 
de Matei Eminescu cu prenumele Câţă Nicolescu ? 

în continuarea acestei dileme, aducem în 
discuţie un straniu document, pus în circuitul ştiinţific 
de către George Muntean 117 , despre care eminentul 
cercetător crede că ar putea fi chiar scris de 
comisarul 118 care l-a reţinut pe Eminescu în 1883. 119 

Documentul este o telegramă "încifrată " , 
trimisă din Rm. Sărat, adresată lui Titu Maiorescu, la 
data de 29.06.1889, de un anume K. Nicolescu, în care 
autorul misivei deplânge moartea lui Mihai Eminescu. 

Acest Nicolescu afirmă că "o rămas adânc 
consternat" aflând de moartea lui Eminescu "cel mai 
intreprid şi valoros apărător al românismului". în 
continuare, misteriosul autor îl compară pe Eminescu 
cu nemuritorul Mureşanu, "care a murit în chinuri şi 



clientul marelui avocat Titu Maiorescu, la vârsta de 9 ani, câţi avea în 
1882 I 

117 George Muntean, Eminescu 100 de documente noi, Editura Eminescu, 
Bucureşti, 2000, p.144 

118 Ibidem, "Ar putea fi Câţă-Eminescu de care aminteşte Matei, fratele 
lui Eminescu, în scrisoarea către Titu Maiorescu". 

119 Despre identitatea reală a lui C. K. Nicolescu sau I. Nicolescu, vezi 
N.Georgescu, "Eminescu-ultima zi la Timpul (12)", Cultura, nr. 353 din 
08.12.2011, Cap. "Maiorescu şi familia poetului". 

dureri." Fiindcă Eminescu, "oquilo poeziei române", ar 
fi tras un semnal de alarmă, afirmând " vegheaţi 
asupra seminţiei semitice , care se zvârcoleşte ca un 
şarpe şi tinde a ne copleşi", " a avut aceeaşi soartă." 

Telegrama se încheie cu un mesaj sibilinic, de 
avertizare: " Signum temporis et nune erudimini. 120 ", 
prin care expeditorul îi atrage atenţia deputatului Titu 
Maiorescu să îşi ia măsuri de precauţie. 

Dar, tot atât de bine, acest ultim rând al 
telegramei ar putea să fie şi unul de ameninţare 
voalată: "ia aminte şi învaţă din ceea ce i s-a întâmplat 
lui Eminescu." 

Dacă identificarea propusă de George 
Munteanu este corectă, K. Nicolescu fiind acelaşi cu C. 
N. Nicolescu, atunci înseamnă că Maiorescu şi 
comisarul Câţă Nicolescu au fost implicaţi, într-un 
anumit fel, în cabala împotriva lui Eminescu, iar 
telegrama este un semnal că numitul Nicolescu, care 
eventual semnează cu un pseudonim, a înţeles care 
este cauza morţii lui Eminescu. 



120 ”Signum temporis" ( Semn al vremurilor. Matei, 16.2-3); "Et nune 
erudimini" este o formă prescurtată din Cartea Psalmilor (2.10)"Ft nune, 
reges, intelligite; erudimini qui iudicatis terram" (Şi acum, regilor, 
înţelegeţi; învăţaţi, voi care judecaţi lumea), având sensul de a atrage 
luarea aminte din experienţa altora, mai ales când de hotărârea noastră 
depinde destinul unor semeni. 

Cine a chemat Poliţia la Baia Mitrasevski ? 



Am arătat într-un capitol anterior că prezenţa 
poliţiei la Baia Mitrasevski nu-şi avea rostul, în lipsa 
unei reclamaţii venite din partea proprietarului, ori a 
vreunuia dintre clienţii stabilimentului, deranjat 
eventual de comportarea violentă sau imorală a lui 
Eminescu. 

Această lipsă a plângerii prealabile determină 
ilegalitatea acţiunii organului de poliţie. 

La peste un sfert de secol de la momentul 28 
Iunie 1883, Al. Ciurcu relatata episodul înebunirii lui 
Eminescu, în varianta Gr. Ventura: "Ajungând la 
Cotroceni, Ventura se prefăcu că ia informaţii şi îi spuse 
lui Eminescu că regele a plecat de acolo de un sfert de 
oră. La înapoiere, venind pe Splaiul Dâmboviţei, şi 
trecând pe dinaintea băilor Mitraşevski, îi veni lui 
Ventura ideea că o baie i-ar face bine lui Eminescu şi-l 
duse acolo, cerând o baie de putină. // După ce-l 
instală în baie, Ventura se duse să înştiinţeze pe 
prefectul Poliţiei" 121 . 

Aşadar, din această istorie rezultă că Ventura 
"l-a informat" pe prefectul Poliţei, iar acesta a 
reacţionat, trimiţându-l pe comisarul Nicolescu la baia 
Mitrasevski. 

Deducem că reclamaţia împotriva lui Eminescu 
s-a produs imediat după instalarea acestuia în sala de 
baie, fără să se precizeze care au fost motivele pentru 



121 "Din amintirile mele", în "Adevărul” din 17.oct.1911 

care a fost trimisă poliţia aici. Probabil, pentru a 
ancheta aşa zisul incident de la Capsa. 

în schimb, în Jurnalul de însemnări al lui 
Maiorescu nu există episodul numit Baia Mitrasevski: " 
Astăzi, Marţi, la ora 6 dimineaţa, o carte [de vizită] de 
la d-na Slavici, la care locueşte Eminescu, cu aceste 
rânduri scrise: «Domnu Eminescu a înnebunit. Vă rog 
faceţi ceva să mă scap de el că foarte reu». Curând 
după aceea Simţion la mine, întâia oară. M'am dus cu 
el la Dr. Şuţu şi am pus să se pregătească în a sa «Casă 
de sănătate» o cameră pentru Eminescu; am luat 
asupra mea nota de plată pentru aceasta, 300 de lei pe 
lună; apoi am venit acasă, am înştiinţat încă pe Th. 
Rosetti despre aceasta. Pe la 10 veni cu trăsura la mine 
Eminescu, binecuvăntă, cu privirea fixă, pe soţia mea şi 
pe llie Nicolescu care tocmai pleca, mă îmbrăţişă 
tremurând. Eu îi arătaiu pe Hermes şi pe Venus din 
Melos, la care el zise, cu privirea în extaz: «Lasă, că va 
reînvia arta antică!». Potrivit înţelegerei [ce avusesem 
cu Simţion], i-am spus că trebue să se ducă la Simţion, 
pentru societatea «Carpaţii». Mi-a cerut să-i dau 5 lei 
pentru trăsură şi a plecat cu trăsura acolo [la Simţion], 
De acolo e vorba să fie dus la Dr. Şuţu. Numai, de s'ar 
face asta fără greutate!" 122 

Cum relatările contradictorii abundă (de 
exemplu, episodul Capsa nici măcar nu este amintit în 
unele memorii). Călin N. Cernăianu lansează 
următoarea ipoteză: Faptul că „internarea" din 28 
iunie este anunţată de ziare abia la 1 iulie, precum şi 



T. Maiorescu, "însemnări zilnice", 1939, p. 190-191. 

lipso oricăror detalii privind acest eveniment 
neaşteptat arată că, pur şi simplu, la 28 iunie Eminescu 
a dispărut în mod misterios (realitate care justifică 
ipoteza răpirii şi, în consecinţă, a sechestrării lui). 123 

în concluzie, momentul 28 iunie 1883 ascunde 
taine nedezlegate încă. O întrebare pe care o putem 
pune este însă legată de identitatea acelor persoane 
care ar fi avut interesul arestării lui Eminescu. Să fi fost 
ele din rândul conducerii prefecturii de poliţie a 
Capitalei sau a Ministerului de Interne ? Ce interes ar 
fi avut acestea să îl reducă la tăcere pe Eminescu ? 

Să încercăm să vedem cine au fost personajele 
din rândul poliţiei, care puteau să manifeste 
resentimente faţă de scrierile acide ale lui Eminescu 124 . 

Edificată după model francez. Prefectura 
Poliţiei îşi leagă numele de reformele lui Al.l.Cuza. însă 
titulatura este adoptată în anul 1856, când, printr-un 
“ofis domnesc", şeful Poliţiei Capitalei îşi schimbă 
denumirea în ''Prefectul Poliţiei'', iar în 1868 în acela de 
"Prefectul Poliţiei Capitalei". 

Având în frunte un inspector, acesta veghea 
asupra liniştii oraşului, în cele cinci sectoare, numite 
„vopsele" (culori): roşu, albastru, galben, verde şi 
negru. Aceste sectoare erau conduse la început de un 
comisar, având în subordine o comisie. 



Fragment din "Conjuraţia Anti-Eminescu", nr. 10-12 
124 Marian Nencescu, Personalităţi care au ilustrat Prefectura Poliţiei 
Capitalei, Repere Cultural-Educative în Poliţia Română, Editura 
Ministerului Administraţiei şi Internelor, Bucureşti, 2010, p. 21-33. 

Această comisie era compusă din 
"despărţituri", un fel de subsecţii, câte una în fiecare 
mahala 125 . 

Printre cei mai cunoscuţi şefi ai Poliţiei Capitalei 
s-a numărat maiorul Radu Mihai 126 . 

Lui i-a urmat în funcţie locotenent-colonelul 
Alexandru Candiano-Popescu, personaj remarcat în 
timpul mişcării antidinastice de la Ploieşti, din august 
1870, cunoscută în istoriografia epocii şi sub 
denumirea de „Republica de la Ploieşti". 

Ulterior, Candiano-Popescu a fost, timp de 12 
ani, adjutantul regelui Carol I, fiind înaintat la gradul de 
general. 

în anul 1882, prin Legea privind organizarea 
Poliţiei Municipiului Bucureşti, şeful poliţiei capătă 
titlul de comisar-inspector, cele 55 de secţii ale 
capitalei având în frunte toţi atâţia comisari. 

Al treilea personaj aflat în fruntea Poliţiei 
Capitalei, în vremea lui Eminescu 127 , a fost colonelul 
Ion Algiu, absolvent al primei promoţii a Şcolii Militare 
din Bucureşti şi veteran al Războiului de Independenţă. 

Pe doi dintre aceşti prefecţi ai poliţiei, şi anume 
Candiano-Popescu, respectiv Radu Mihai, Eminescu îi 
detesta. 

Astfel, la 17/ 29 noiembrie 1882 - în timp ce 
Eminescu se află la şedinţa Junimii, la apariţia 
colonelului Al. Candiano-Popescu, poetul pleacă în 



Capitala avea în vremea lui Eminescu 82 de mahalale. 

126 Prefect de poliţie în perioada 13 mai 1877 - 27 martie 1879, iulie 
1879 - martie 1885 

127 1888-1891 şi 1899-1900 

mod ostentativ, pentru a-şi manifesta astfel dispreţul 
faţă de conduita sa politică. 

Personajul atât de contestat de Eminescu 
complotase pentru răsturnarea lui Cuza şi, culmea 
tupeului, se angajase şi în mişcarea antidinastică din 
1870, pentru detronarea lui Carol I. 128 

Primind decoraţia Bene Merenti, Al. Candiano- 
Popescu este luat în condei astfel: 

"D-lui colonel Candiano - Popescu s-a conferit 
medalia Bene-merenti clasa /, pentru scrierile sale 
poetice - militare (?!). în adevăr că şi merita; ne mirăm 
numai cum de nu a primit această medalie mai înainte. 
Săracă ţară!... [„D-LUI COLONEL CANDIANO - 
POPESCU ...”][ 18 septembrie 1882] 

în decembrie 1882, Al. Candiano-Popescu 
capătă funcţia de adjutant al lui Carol I, prilejuind lui 

129 

Eminescu acest comentariu : 



Există însă o mărturie care contrariază, devenind uşor suspectă, şi 
anume prezenţa lui Eminescu la dezvelirea Statuii Libertăţii, ridicată în 
cinstea „libertăţilor publice" la Ploieşti. Cu această ocazie s-ar fi 
fotografiat împreună cu I. Slavici şi Candiano-Popescu, iniţiatorul 
Republicii de la Ploieşti, după cum reiese dintr-o scrisoare a lui Slavici, 
trimisă în luna Mai 1909 către Valeria Micle-Sturza, fiica cea mare a 
Veronicăi Micle. „Mărturisesc şi nu mă dau înapoi că am primit (...) de la 
sora dvs.(Virginia Micle - Gruber, fiica mezină a Veronicăi Micle, n.n.), un 
număr de cinci fotografii care mă leagă de M. Eminescu (...). Având şi 
astăzi aceste daruri preţioase, îmi fac datoria să le amintesc: o fotografie 
din 1881, în care mă aflu eu, Candiano-Popescu şi Eminescu la Ploieşti, un 
bust Eminescu tânăr, un alt bust Eminescu (din 1878), o fotografie din 
1888 a mamei dvs. cu Eminescu la Botoşani şi ultima poză l-a prins pe 
Eminescu cu dr. lachimovici (recte lahimovici), la Odesa, în anul 1885" 

129 Timpul, 9 decembrie 1880 

„Când un om ce , după proprio so mărturisire , 
soldat fiind, a luat parte la răsturnarea suveranului 
său şi care, după ştiinţa tuturor, a proclamat 
răsturnarea domnitorului la Ploieşti, devine sub 
domnul Brătianu adjutant domnesc, ataşat ca om de 
încredere pe lângă suveranul pe care a voit să-l 
răstoarne, domnul Brătianu va permite tuturor 
rebelilor libertatea de-a conchide că impunitatea unui 
atentat la siguranţa statului şi a formei de 
guvernământ e, sub domnia sa, un titlu de 
recomandaţie pentru aînainta pe scara ierarhiei 
sociale." 

"decât la banchet alături cu gheşeftari ca 

Carada, cu eroi ca Candiano, cu oameni de onestitatea 
lui S. Mihăilescu. Mai bine rob în ţara drepţilor decât 
om mare în ţara în care malonestitatea, trădarea 
nocturnă, vicleşugul şi pehlivănia sunt merite şi titluri 
de înaintare. Toată mândria noastră de rasă, tot 
sângele strămoşilor, toată vigoarea şi înţelepciunea 
lor, naivă şi tânără, buna lor credinţă şi dreptatea lor 
neclintită protestează în contra pângăririi istoriei 
noastre naţionale de către un asemenea venetic (n.n. 
C.A. Rosetti)". [„«ROMÂNUL», PROMIŢÂNDU-NE 
PROGRAMUL NOU"][10 februarie 1882] 

Putea un ambiţios şi orgolios arivist, precum Al. 
Candiano-Popescu, să-l ierte pe Eminescu pentru 
aceste afronturi personale ? 

Pe de altă parte, critica lui Eminescu la adresa 
poliţiei atinge cele mai diverse aspecte: 

Leafa unui poliţist este mai mare decât a unui 
profesor: 

- "leafa unui profesor de gimnaziu de astăzi e 
de trei ori mai mică decât a unui inspector de poliţie.'] 
(s.n.) [ "Timpul", „D. VASILE BOERESCU A DEPUS..." [23 
martie 1882]; 

Trucarea alegerilor cu ajutorul agenţilor de 

poliţie: 

- "trebuie creat un aparat electoral care să-i 
dea guvernului pururea o majoritate servilă şi înjosită, 
aleasă de cătră subcomisari de poliţie (s.n.); voturile 
proprietăţii istorice şi ale inteliginţii trebuiesc aruncate 
şi stinse în mulţimea celor ce se obţin printr-un cinzec 
de vin şi, odată declarându-se formal printr-un tratat 
că ţara aceasta e o slugă, să fie şi în realitate compusă 
din slugi ale slugilor străinătăţii; drept care s-a şi 
hotărât ieri citirea a treia a propunerii de revizuire. 
[„ VA SĂ ZICĂ..."] [3 martie 1883] 

Puteau mai marii Poliţiei să uite vehemenţa 
ziaristului Eminescu în texte fulminante, apărute în 
presă, din care redăm doar câteva exemple ? 

"E sătulă ţara de vorbe, de îmbogăţirea peste 
noapte a geşeftarilor prin răscumpărări şi cumul de 
corăbii pe uscat şi de canaluri între Cernavoda 
Chiustenge, de imoralitatea erijată în titlu de merit 
pentru a guverna România; sătulă de îmbunătăţiri rele, 
cari nu au de scop decât perpetuarea la putere a unui 
partid de feneanţi şi de samsari ai intereselor 
publice.. ..De aceea facem apel încă o dată la colegiul I 
şi al ll-lea pentru Senat. Patres conscripti ! Părinţi 

înscrişi în analele şi documentele domneşti ale acestor 
ţări, părinţi ai patriei, aveţi îndurare de ţara voastră! 
Nu lăsaţi ca demagogia compusă din venetici şi din 
cavaleri de industrie să strivească cea din urmă 
rămăşiţă de libertate şi de neatârnare a acestui popor; 
nu lăsaţi ca un popor, azi încă liber, să nu mai fie mâni 
decât o turmă necuvântătoare mânată de poliţie şi de 
funcţionari (s.n.); scăpaţi ceea ce mai este de scăpat: 
dreptul vostru de-a controla această companie 
anonimă de bandiţi care a pus mâna pe ţara voastră. 
[,,E SĂTULĂ ŢARA DE VORBE..."], 29 aprilie 1883, 
Eminescu, Publicistică, voi XIII, Bucureşti, 1985, p.192- 
193 

Un alt prefect al poliţiei Capitalei, Radu Mihail, 
devine şi acesta ţinta veninoaselor săgeţi venite în mod 
constant din partea redactorului de la "Timpul". 

Vexat de atacurile din presă, acesta va plăti, 
ulterior, cu vârf şi îndesat. Astfel, Radu Mihail a şters 
din bugetul comunei Botoşani subvenţia hotărâtă ca 
ajutor pentru poet. De aceea, la data de 2 martie 1888, 
în Şedinţa Camerei Deputaţilor, parlamentarul I. 
Negruzzi va depune o petiţie, cerând o pensie viageră 
pentru Mihail Eminescu. 

Să ne aducem aminte că o primă campanie de 
presă împotriva Poliţiei este declanşată de redactorul 
ziarului conservator în urma tentativei de atentat 
comis de trei criminali împotriva lui Brătianu (1880). 130 



La 03.12.1880, loan Cârlova şi G. Pietraru (profesor) încearcă 
asasinarea lui I. C. Brătianu (acesta capătă răni uşoare de cuţit, la ieşirea 
din Camera Deputaţilor). La 9 martie 1881 procesul Pietraru ajunge 

Deşi făptaşii fuseseră arestaţi, poliţia voia să îi 
facă scăpaţi, însă campania lui Eminescu din "Timpul" a 
obligat autorităţile să îşi facă datoria. 

Eminescu îşi simte viaţa în pericol, fiindcă la 15 
mai 1883 cei trei criminali - Cârlova, Diaconu şi 
Pietraru, graţiaţi de Regele Carol I, devin liberi. De 
aceea, el poartă asupra sa un pistol ca să îşi apere 
viaţa. 

Un al moment semnificativ al împrejurărilor 
tenebroase care au precedat momentul 28 iunie 1883 
este acela al dezvelirii monumentului lui Ştefan cel 
Mare, la laşi (6 iunie 1883) în prezenţa Suveranului. 
Atunci au fost rostite cuvântări înflăcărate, unele cu 
accente iredentiste (Petre Grădişteanu). Eminescu 
trebuia să citească poezia "Doina", dar a renunţat: „nu 
mă simţeam bine şi eram chinuit de temerea ca nu 
cumva să zic ori să fac ceva nepotrivit cu împrejurările, 
încât lumea să râdă de mine". 

La laşi, considerând că destui adversari au 
motive şi vor încerca să-l omoare, Mihai ar fi avut la el 
faimosul pistol, arătându-i-l lui Creangă. Un motiv 
plauzibil este şi articolul următor, scris de Eminescu şi 
dedicat acestui eveniment, care dezvăluie 
maşinaţiunile autorităţilor, ce doreau confiscarea 
ceremoniilor în nume propriu, dezvăluind că în jurul 
monumentului lui Ştefan cel Mare se aflau vreo trei 
sute de oficiali şi oameni ai poliţiei bucureştene, aduşi 
pe socoteala statului." 



înaintea Curţii cu Juraţi şi se încheie prin condamnarea lui Pietraru la 20 
de ani muncă silnică şi a lui Cârlova la nouă ani de recluziune. 

în luna Iunie 1883, Al. Candiano-Popescu este 
din nou evocat de Eminescu: 

"Ce fericire pentru toţi de-a se vedea cetăţenii 
unui stat în care fidelitatea fevruaristă se decorează, 
în care se pun semne de onoare pe piepturile celor ieşiţi 
cu succes din academia Văcăreştilor!" [„SERBAREA 
GUVERNAMENTALĂ..."] [18 iunie 1883] 

Mărturii medicale şi nu numai privind starea 
psihică a lui Eminescu 



Pentru a reconstitui istoria acestei epopei 
tragice, trebuiesc analizate toate mărturiile: 
declaraţiile medicilor, rapoartele medicale, memorii 
ale unor martori oculari, consemnările din ziarele 
acelei epoci, respectiv actele de natură juridică, privind 
cazul Eminescu, aflate la Arhivele Naţionale. 

Din păcate, concluziile medicale sunt 
contradictorii: Dr. Al. Sutzu (1883) considera că 
Eminescu suferea de "alienaţiune mintală", sub formă 
de "manie acută". 

Dr. Obersteiner (1884) declară că Eminescu 
suferea de o psihoză maniacală, endogenă, fără 
substrat organic, de natură metabolică (după 
Kraeplin). 

Dr. Iulian Bogdan (1886): Eminescu este atins 
de alienaţie mentală, produse probabil de gome 
sifilitice pe creier şi exacerbate de alcool. 

Dr. Iszac (1887): Eminescu suferea de sifilis, 
având gome pe creier. 

Dr. V. Vineş: Eminescu a murit din cauza unei 
boli cardiace, "endocardită". Acesta mărturiseşte că, în 
Martie 1889, l-a consultat pe Eminescu în interiorul 
clinicei particulare a dr. Şuţu, la Caritatea 131 . 

Dr. Tomescu: Eminescu a murit din cauze 
cardiace. 



Dr. V. Vineş, "Câteva date asupra ultimelor zile ale poetului Mihail 
Eminescu", în România Medicală, IX (1931), nr. 11, 1 iunie, p. 162-163 

Dr. I. Nica (1972) Eminescu a murit din cauza 
unei embolii. 

Dr. Ovidiu Vuia (1987) Eminescu nu a avut PGP 
(paralizie generală progresivă) ci o psihoză maniaco- 
depresivă, fără substrat anatomic. 

O părere aparte, deşi nu provine de la un 
medic, se referă însă la cele petrecute în institutul dr. 
A. Sutzu, provenind de la D. Dumitru Cosmănescu 
(1926): Eminescu a fost lovit brutal de un pacient din 
Institutul Caritatea. 

în aceste condiţii, recenta lucrare a unui 
colectiv de eminenţi medici spacialişti contemporani 
încearcă să exprime pnctul de vedere al medicinii 
moderne faţă de dilema ce încă mai planează asupra 
cauzelor morţii lui Eminescu. 

Mărturii de presă 



Ţinând seama de dorinţa noastră de a apela la 
mărturii de epocă, redăm în continuare ecourile din 
presa anului 1889: o versiune credibilă privind 

internarea poetului " Io Spitalul dr. Şuţu" , apare în 
ziarul "Epoca" din 5/17 februarie 1889, informaţie 
preluată de mai toate ziarele acelor vremuri 132 . 

în luna Aprilie 1889, "Epoca", îşi informează 
cititorii că starea de sănătate a poetului "aflat la 
spitalul dr. Al. Şuţu", s-a înrăutăţit 133 . 

în prima parte a lunii februarie, ziarul 
"Românul” preciza că starea de sănătate a poetului, 
"internat la ospiciul Mărcuţa 134 " s-a îmbunătăţit, 
veste preluată şi de alte jurnale româneşti. 

Peste aproape o săptămână, "Epoca” 135 anunţă 
onor cititorii săi că Ospiciul Mărcuţa nu-l mai poate 
ţine pe Eminescu, internat aici, fiindcă nimeni nu i-a 
plătit întreţinerea. 

Acelaşi ziar anunţa că s-a cerut medicilor Al. 
Suţu, Nikita şi Alexiu 136 un raport privind starea de 



132 Se ştie că ziarele obişnuiau să antedateze materialele publicate, astfel 
că este de presupus că data de 5 februarie 1889 trebuie să corespundă 
zilei de 4 sau 3 februarie. De altfel, cercetătorii contemporani preiau data 
de 3 februarie drept dată certă a internării lui Eminescu la ospiciul 
Mărcuţa. 

133 "Epoca", 2/14 aprilie 1889 

134 "Românul", 10/22 februarie 1889 

135 "Epoca", 8/20 aprilie 1889 

136 Este vorba, probabil de dr. G. Alexianu, medic legist al Capitalei, 
profesor la Facultatea de Medicină. 

sănătate a Poetului, pentru a se putea institui formele 
legale de curatelă. 

Ştirea însă este preluată doar de câteva 
cotidiene bucureştene, precum şi de către ziarul 
botoşenean "Curierul român". 

lată comentariile acestui organ de presă din 
urbea natală a Poetului: 

„ Direcţiunea Ospiciul ui Mărcuţa, din Bucureşti, 
ne spune Epoca, a făcut cunoscut zilele acestea 
Parchetului din capitală că nu mai poate ţine-n căutare 
pe nenorocitul nostru poet Eminescu, pentru motivul că 
ospiciul nu poate hrăni decât pe bolnavii a căror 
întreţinere e plătită de primăria capitalei. Primul 
procuror, faţă cu această invitaţiune puţin umanitară a 
direcţiunii de alienaţi, a cerut de la o comisiune 
medicală un raport asupra stării poetului Eminescu. 
Acest raport fiind depus, dintr-însul se constată că 
boala crudă care a lovit pe ilustrul cugetător se 
agravează din zi în zi. în urma acesteia, primul procuror 
a cerut de la primul preşedinte al tribunalului Ilfov să 
instituie o curatelă asupra averii bolnavului, adică 
asupra modestei pensii de 250 lei, pe care i-a acordat-o 
nu de mult Camera. Pe de altă parte, e vorba de a se 
readuce nenorocitul bolnav la Botoşani, unde se făcuse 
deja o dată bine, subt cura veteranului şi-nvăţatului 
nostru medic d. dr. Isaac. în acest scop, sora poetului 
va pleca zilele acestea la Bucureşti." 

Referiri la prezenţa lui Eminescu în clinica 
dr. Al. Sutzu, în luna martie 1889, apar în câteva ziare 
ale vremii: "...doctorii au semnat, în stabilimentul d. 

Suţu, actul prin care se constată din nou ..." ("Familia", 
care preia informaţii din "Epoca"," Românul" etc). 

însă, un important articol de presă, din 
primăvara anului 1889, pe care îl reproducem mai jos, 
atestă că Eminescu nu a fost niciodată internat la 
Mărcuţa: 

O vizită la ospiciul Mărcuţa 



137 



"M'am dus cu gândul de a vedea pe Eminescu. 
Ştiam că nefericitul Poet fusese, când a fost lovit de 
ultimul atac, internat la casa de sănătate a doctorului 
Şuţu. Nu fără care oare-care surprindere am citit apoi 
acum câteva zile că ospicial Mărcuţa adresase 
Primăriei o plângere, că nu-l mai poate ţine, deoarece 
nu plăteşte nimeni pensiunea necesară întreţinerii lui. 
Mi-am închipuit că lucrurile ar fi aşa dupe cum le 
spusese alţi confraţi, şi iată-mă în drum înspre 
Mărcuţa, închipuitul azil al bietului Eminescu. 

Reu mi-a părut că m-am încrezut prea mult în 
exactitatea informaţiilor date. 

Eminescu nu este şi nici nu a fost vreodată în 
Mărcuţa. 

Cercetând în urmă am aflat cum stau lucrurile 
în privinţa lui. Poetul se află tot la casa doctorului 
Şuţu. 

Poate că una din hârtiile relative la formele de 
îndeplinit pentru servirea pensiei lui Eminescu a fost 
văzută de reporterul care a răspândit ştirea că 
Eminescu e la Mărcuţa şi că direcţia cere bani pentru a- 
I mai putea ţine, ştire care m-a făcut să iau drumul spre 
Ospiciu. 

Mărturisesc că, la început când am aflat că nu 
se află în ospiciu nici picior de Eminescu, m-a apucat un 
fel de ciudă contra unora din reporterii care s-apucă să 



137 "România Liberă", p. 2, XIII, 3487, din 6/18 mai 1889. 

scrie aşa , cai verzi pe pereţi, care scriu ziua cam ceea 
ce au visat noaptea. M-am hotărât însă a face bon 
coeur contre mauvais fortune 138 şi m-am apucat să 
vizitez aşezământul în toate amănuntele. 

Prima impresie ce o întâmpini când intri pe 
poarta ospiciului este îngrijirea. 

Mai vizitasem Mărcuţa acum vre-o trei ani, 
când mă dusesem, împins de curiositatea de a vedea 
diferitele cazuri de demenţă. 

Trebuie să mărturisesc, spre onoarea domnului 
intendent al ospiciului, că o mare schimbare-n bine se 
poate constata, atât din punctul de vedere al îngrijirii 
bolnavilor, cât şi al întreţinerii stabilimentului. 

Mai ales grădina din faţa spitalului e o 
capodoperă de îngrijire şi de alcătuire. 

Această grădină e foarte spaţioasă şi e 
străbătută de numeroase poteci, mărginite de brazde 
pline de trandafiri şi o mulţime de alte flori plăcute la 
vedere şi împrăştietoare de un parfum foarte agreabil. 

Printrânsa se plimbă bolnavii, când e vreme 
bună; de dimineaţă bărbaţii, iar după amiază 
femeile. Şi e un spectacol tot de-odată ciudat şi 
înduioşător să văd pe aceşti nenorociţi, cum unii 
crezându-se regi sau împăraţi, se plimbă printre 
brazdele de flori, cu aer triumfător şi cu zâmbetul 
trufaş pe buze; iar alţii, cei mai mulţi, cu mania 
persecuţiilor, melancolici şi pururea nemulţumiţi, îi vezi 
retraşi cu privirea încruntată şi gata de gâlceavă. 



Expresie în limba franceză, cu sensul: "A nu se lăsa descurajat de 
dificultăţi". 

Sunt unii care la primul moment numai nebuni 
nu crezi că sunt: au aerul destul de blajin, le lipseşte 
plimbarea aceia continuă şi sacadată, ce se observă la 
cei mai mulţi şi la primele vorbe te înţelegi cu dânşii de 
minune; dar apoi odata te pomeneşti că o ia alături cu 
drumul, şi începe a-ţi vorbi de regi, de împăraţi, or de 
persecutori, de draci, de sfinţi şi câte alte bazaconii 
toate. 

Mi-a fost dat să văz, pe când eram acolo, şi un 
acces teribil al unui furios. După o luptă desperată cu 
guardienii, nenorocitul a scapat din mâinele lor, şi a 
luat'o prin spatele ospiciulut, trecând d'a dreptul, 
îmbrăcat cum era, apa Colintinei. A fost prins apoi cu 
multă greutate. 

în general, impresia ce ţi-o lasă starea 
bolnavilor din Mărcuţa face onoare celor cărora le e 
încredinţată direcţia ospiciului. 

Tratamentul lor este dat în sarcina d-lui dr. 
secundar Demetrescu, un tânăr inteligent şi amabil ; 
cât despre modal cum ei sunt îngrijiţi, nu putem decât 
felicita pe d. intendent Ştefan Vlădăianu, al căruia zel şi 
activitate rară face din d-sa un funcţionar unic în 
îndeplinirea acestei sarcini. V. S. " 

Contribuţii şi completări la " Corpusul 
receptării critice a operei lui M. Eminescu" 
(Sec. XIX) 

Nici o altă personalitate românească, cu 
excepţia lui Eminescu, nu a ocazionat un efort de 
interpretare şi analiză atât de copleşitor, nici un alt 
geniu al poporului nostru nu a prilejuit atâtea 
laborioase studii, articole, comentarii, cronici, recenzii, 
note, tipărite într-un imens număr de cărţi sau articole, 
precum Luceafărul. 

Operele dedicate lui Eminescu formează un 
corpus impresionant, ele fiind mărturii ale procesului 
de receptare în timp a reperelor valorice esenţiale ale 
universului eminescian şi de marcare a jaloanelor 
definitorii ale operei şi biografiei acestei personalităţi 
inegalabile a culturii noastre. 

Efortul de inventariere şi ordonare tematică a 
lucrărilor de exegeză, dedicate personalităţii lui 
Eminescu, se constituie ca un demers teoretic dar şi 
pragmatic, de utilitate indiscutabilă, menite a 
completa multe pete albe din domeniul vast al istoriei 
literaturii române. 

Mai puţin analizat de către eminescologi este 
însă domeniul contribuţiilor publicistice, găzduite în 
consacrate dar şi efemere ziare şi reviste, provenind 
din epoci diferite şi răspândite în arii geografice 
diverse. De aceea, redescoperirea tezaurului de 
informaţii păstrate în cerneala jurnalelor 
contemporane poetului, necesită prezenţa stăruitoare 

a cercetătorului în sălile de studiu ale marilor 
biblioteci. 

în acest context, pentru a veni în ajutorul 
eminescologilor. Academia Română, Institutul de 
Istorie şi Teorie Literară "G.Călinescu " , împreună cu 
Editura Saeculum I.O., au iniţiat în anul 2002 o operă 
monumentală, de pionierat, constând în editarea 
uriaşului tezaur de notaţii, privind viaţa şi opera lui 
Eminescu, multe cu caracter efemer, aflate în diverse 
tipărituri, mai ales în periodicele vremii, prin care 
acoperă o arie de cercetare încă nedesţelenită până 
atunci. 

Această exemplară ediţie critică, 
intitulată"Corpusu/ receptării critice a operei lui M. 
Eminescu", este rodul unor cercetări laborioase, pe 
alocuri cu sacrificii de nespus, aparţinând unor oameni 
de litere dedicaţi cercetării într-o manieră obiectivă a 
universului eminescian: I. Oprişan şi Teodor Vârgolici. 

Ei au făcut posibil acest act de real devotament 
pentru cultul eminescian, dar şi de mare nobleţe 
intelectuală, concepând un plan coerent, bazat pe 
criterii cronologice, urmărind o structură logică a 
ediţiei, conducând la atenta selectare şi stabilire a 
textelor, respectiv indicarea în aparatul critic a unor 
elemente bibliografice esenţiale, cu precădere 
localizarea acestor texte (locul, data şi numele 
ziarului). 

Noutatea ediţiei, după cum sublinia I. Oprişan, 
este aceea că adună la un loc material critic şi 
informativ dar mai ales faptul de a pune în circulaţie şi 

studiu, pentru prima dată, numeroase texte 

necunoscute sau indezirabile despre opera şi 
personalitatea lui M. Eminescu. 

în prefaţa scrisă la această ediţie, I. Oprişan 
menţionează obiectivul avut în vedere la redactarea 
numeroaselor volume ale acestui corpus: "Fără 

îndoială, ideal ar fi dacă s-ar putea publica într-o serie 
- indiferent cât de amplă ar deveni - absolut tot ce s-a 
scris despre Eminescu direct, iar pentru timpul vieţii 
sale - toate materialele în care numele său 
figurează ." 139 lată ce spune, mai departe, autorul: 
"Neavând, pe de o parte, forţa omenească să căutăm 
toate textele împrăştiate în presa secolului XIX, iar pe 
de altă parte nici mijloacele de a publica o asemenea 
selecţie exhaustivă, a trebuit să operăm o selecţie, 
lăsând generaţiilor viitoare sarcini de a publica 
totul" 140 . 

într-adevăr, a aduna laolaltă "absolut tot ce s-a 
scris despre Eminescu", de la data debutului său literar 
şi până în zilele noastre, presupune o muncă titanică, 
sforţări şi sacrificii de Sisif ! 

Spre deosebire de opinia celor doi editori 
amintiţi mai sus, care au enunţat un adevăr ineluctabil 
( existenţa unui volum de muncă uriaş, atunci când 
este vorba de Eminescu, în integralitatea sa), ne 
despărţim cordial de opinia acestora, cel puţin în 
privinţa editării textelor de presă, apărute în timpul 



I. Oprişan, Trepte spre nemurire (Prefaţă) în Corpusul receptării critice 
a operei lui M. Eminescu, Sec. XIX, voi. I (1866 - 1889), Editura 
SAECULUM I.O, Bucureşti, 2002, p. 8. 

140 Idem, loc. citat. 

vieţii marelui poet şi ziarist. Considerăm că 
identificarea, selecţia şi reunirea textelor apărute în 
presa română în perioada 1866-1889 nu trebuie lăsate 
pe umerii generaţiiilor viitoare, acum fiind momentul 
favorabil începerii acestui proiect îndrăzneţ. 

în esenţă, apreciem că va trebui supus 
cercetării bibliologice un sfert de secol de publicistică 
românească, nu atât de bogată ca volum de informaţii, 
pe cât s-ar bănui iniţial, şi nu atât de dificil de 
interpretat: să nu uităm că ne aflăm într-o perioadă 
incipientă, în care presa româneasacă nu era aşa de 
diversificată iar, mai mult decât atât, faima lui 
Eminescu abia începea să urce pe firmamentul culturii 
române. 

în acest proiect, deschis ca un generos şantier 
de lucru pentru tinerii cercetători, şi dezvoltând 
iniţiativa celor doi editori, propunem completarea 
corpusului amintit mai sus, mai ales lărgirea bazei de 
date a ceea ce am putea numi pandecte 
eminesciene 141 . 

Ziarele contemporane lui Eminescu, cu 
coloratura lor foarte diversă (fapt ce le face, astăzi, 
vulnerabile în privinţa unei evaluări corecte, motiv 
care, probabil, le estompează, aprioric, presupusa 
imparţialitate), ne oferă surprinzătoare detalii, 
permiţând să cunoaştem ce se scria şi mai ales cum se 
descria situaţia Poetului, începând cu momentele de 
vârf ale carierei acestuia, până la colapsul său din 
1889. 



141 



Din gr. Pandektes, atotcuprinzător. 

Ele dezvăluie prezenţa Poetului în plan 
mediatic, precum şi percepţia contemporanilor vis o vis 
de mitul ce avea să devină Eminescu. 

Cu aceste observaţii, conştient de numeroasele 
lacune (perfect scuzabile) existente în inventarierea 
tuturor textelor răspândite în periodicele de sfârşit de 
secol XIX, am decis să fac un prim pas, un demers de 
analiză sectorială în presa contemporană lui Eminescu 
(cu referire la Revista "Familia", precum şi jurnalul 
"România Liberă"). 

Evident, articolele publicate de revista 
"Familia" au beneficiat de atenţia mai multor 
cercetători (printre ei şi editorii acestui corpus), încât 
nu vom face decât fugare referiri la această publicaţie 
de peste munţi. 

Astfel, debutul din 1866 al lui Eminescu are loc 
în revista lui losif Vulcan, cu poezia De-aş avea 
(Familia, II, nr. 6, 25 februarie/9 martie 1866, p.68), 
aici găsind loc consemnarea celebră: "Cu bucurie 
deschidem coloanele foaiei noastre, acestui june de 16 
ani, care cu primele sale încercări poetice trimise nouă 
ne-a surprins plăcut." 142 

Pentru anul 1866 mai sunt semnalate încă 6 
apariţii în paginile revistei Familia (numerele 
6,8,10,17,25 şi 34), care acoperă perioada februarie - 
octombrie a acelui an. Un enigmatic mesaj, trimis de 
losif Vulcan lui Eminescu, publicat în Familia, VI, nr. 49, 



Ridică un semn de întrebare folosirea formei de plural în sintagma 
următoare: ..." primele sale încercări poetice (s.n.) trimise nouă...". Se 
refera losif Vulcan la o singură poezie sau la mai multe, eventual, 
anterioare poeziei De-aş avea ? 

1870, p. 588 poartă titlul: Viena, D-lui M.E. Pe cât de 
laconic este textul, pe atât de misterios: "Primit-ai 

scrisoarea noastră ? Aşteptăm cu nerăbdare răspunsul 
cerut". 

Abia în anul 1882, Revista Familia reia seria de 
notiţe referitoare la Eminescu, tipărind în numărul 25 
din 1882 un articol al lui I. T. Mera, intitulat "Scriitorii 
de la Junimea". 

începând cu a doua parte a anului 1883, în 
numerele 15, 29, 35, 44, 49 şi 52 ale revistei Familia 
apar în mod frecvent note şi relatări privind situaţia 
Poetului. De altfel, în anii următori, revista lui losif 
Vulcan rezervă lui Eminescu o atenţie specială. 

Astfel, în anul 1884, numele poetului este 
menţionat în numerele 5 şi 8 ale revistei Familia; în 
anul următor, 1885, redacţia dedică lui Eminescu 
spaţii în numerele 1, 23 şi 35. 

Ne vom îndrepta atenţia asupra anului 1887, 
moment de răscruce în viaţa Luceafărului. Este 
perioada premergătorare colapsului eminescian şi 
mărturiile cuprinse în paginile acestei reviste sunt 
edificatoare. Deşi sunt ştiri de presă, concise şi foarte 
sărace în informaţii, nefiind articole de comentarii, 
relatările amintite sunt obiective, nepărtinitoare, 
veridice. 

Atragem atenţia asupra faptului că aceste 
relatări de presă nu pot fi folosite ca argumente "pro 
domo" nici de cei care susţin că Eminescu a suferit o 
cădere psihică, un sindrom maniaco-depresiv, 
tulburare afectivă bipolară etc, cu atât mai vârtos de 

cei care afirmă că Eminescu era sănătos, şi ar fi putut 
să mai trăiască, dacă nu cădea victima unui asasinat, 
îndeplinit la porunca unor conspiratori din umbră. 

Aşadar, vom prezenta mai jos relatările acestei 
reviste ardelene, care acoperă un interval de câteva 
luni, începând de la mijlocul anului 1887. Astfel, în zece 
numere consecutive 143 , dintr-un total de 
patrusprezece apariţii. Revista "Familia", va aborda cu 
consecvenţă subiectul stării de sănătate a lui 
Eminescu. 

lată ce scria redacţia revistei "Familia", la 
începutul serialului său de articole dedicat fişei 
medicale a lui Eminescu. 144 



'» Poetul Mihail Eminescu a primit, spune «Li- 
beralul,» din hanii adunaţi prin listele poporane de 
eâtră elevii si elevele .«rolei de pictură din laşi. doue sute 
dc lei ce i sau trimis pe adresa surorei sale d.şora llen- 
rietta Eminescu. sub a căreia îngrijire se găsesce in 
Itotosani. Dsdra respundend dc primirea banilor, scrie 
si aceea, că Eminescu de altmintrelea se alia bine. 
şi râ a făcut trei poesfi : dar sufere de rănile dela 
picidre. Medicul inse a spus că i garante/ă că se va 
indrepta cu totul deeâ se va duce la l.acul-Sărat. 
Inse după cum este şei ut că-i lipsesc spesele, apoi in 
interesul de a pute merge la băi. sunt rugate tbte 
pcrsdnele, la cari s'au ineredinţat liste să bincvoescă 
a trimite banii cât de puţin nu incttsai până acum. 
păstrând listele până la completarea lor. 



Prin urmare, preluând informaţiile transmise de 
redactorii ziarului "Liberalul”, revista de la Oradea 
informa, în doar câteva rânduri, despre demersurile 
privind realizarea unei subscripţii publice, iniţiate de 



143 "Familia", nr. 22, 23, 24, 25, 26, 27 , 28, 29, 30 şi 31. 

144 "Familia", nr. 22 ( 31 mai/12 iunie 1887), p. 263. 

către elevii şcolii de pictură de la laşi, că s-au trimis 200 
de lei pe adresa surorii lui Eminescu, la Botoşani, unde 
se afla în îngrijire Poetul. Henriette adevereşte că 
Eminescu se simţea bine, că a scris trei poezii, dar 
suferea de rănile de la picioare. Medicul curant 
garanta că boala se va ameliora, dacă Poetul se va 
duce la Lacul-Sărat 145 , dar pentru asta era, fireşte, 
nevoie de bani. De aceea, ziarul "Liberalul" insista ca 
persoanele cărora li s-au înmânat liste de subscripţie 
să trimită de urgenţă banii, cât de puţin sau mulţi vor fi 
fost, păstrând listele până la completarea lor. 

în numărul următor al Revistei "Familia", la 
rubrica "Ce e nou ?", apar iarăşi câteva amănunte 
semnificative, sub titlul "Ştiri personale"-. Poetul 
Eminescu, despre care abia în numărul trecut 
anunţarăm cu bucurie că se află bine, este greu bolnav 
în Botoşani: de o săpătămână întreagă nu vorbeşte, nu 
umblă, nu mănâncă: cu toate îngrijirile ce i se dau, nu 
mai e nici o speranţă să se însănătoşească.” 146 

Emilia Humpel relatează aceleaşi veşti în 
scrisoarea adresată de la laşi lui Titu Maiorescu (2 iunie 
1887, dar trimisă la 3 iunie). Deplângând maniera în 
care Henriette alarmează toată lumea prin telegrame 



Toate aceste detalii sunt cuprinse în scrisoarea adresată de Hariette 
Eminescu domnişoarei Cornelia Emilian, la data de 12/24 mai 1887, vezi 
Eminescu în corespondenţă, Editura Muzeului Literaturii Române, 
Bucureşti, 1999, p. 129-130. Credem că amănuntele privind starea de 
sănătate a lui Eminescu, comunicate ziarului "Liberalul", ori altor organe 
de presă din Botoşani, de unde au fost preluate de "Familia", provin din 
scrisorile trimise de Hariette Eminescu. Deci, informaţiile de presă au o 
sursă de prim rang. 

146 Idem, nr. 23 (7 /19 iunie 1887), p. 275-276) 

exaltate despre soarta lui Eminescu, sora lui Titu 
Maiorescu admite fără echivoc că Eminescu "nu-i 
vorbă, e bolnav, e o recrudescenţă a boalei; o recidivă 
nu se poate numi, nu numai fiindcă el nu a fost sănătos 
în toţi aceşti ani, ci şi pentru că starea lui de acum nu 
se aseamănă cu izbucnirea boalei de acum patru ani." 
147 , însă, spre deosebire de cele scrise în revistă. Emilia 
Humpel crede că, deşi " starea sa pare a fi destul de 
disperată, totuşi medicii nu-l consideră ca pierdut." 

în aceeaşi tonalitate sumbră, revista preia 
relatările unui ziar din Botoşani, conform cărora starea 
poetului nu manifestă încă nici o schimbare în bine, 
împlinindu-se două săptămâni de când Eminescu şi-a 
pierdut complet cunoştinţa, nevorbind şi nemâncând, 
fiind hrănit mai cu de-a sila, cu lapte şi zeamă. 
Eminescu a fost internat, în urmă cu 5 zile, mai spune 
losif Vulcan, la Spitalul Eforiei Sf. Spiridon din 
Botoşani 148 , oferiindu-i-se o cameră cu totul separată 
şi acordându-i-se o îngrijire specială. Aflăm, cu această 
ocazie, numele a trei medici botoşăneni (dr. 
lorgandopol, medicul spitalului, precum şi doctorii 
Palauz şi Calischer, care vizitează iubitul bolnav, zilnic, 
de câte două, trei ori) . De fapt, pe lângă doctorii 
menţionaţi mai sus, trebuie să îi adăugăm şi pe medicii 
Iszak, Hyneck şi Urzică, aşa cum rezultă dintr-o 
scrisoare a Henriettei Eminovici, datată 11 iunie 



Scrisoare Emilia Humpel către Titu Maiorescu, publicată de Aug. Z. N. 
Pop, Contribuţii documentare la biografia lui Mihai Eminescu, Bucureşti, 
Editura Academiei, 1962, p. 472 

148 Internarea lui Eminescu la Spitalul Sf. Spiridon din laşi, începând cu 29 
mai 1887, s-a făcut cu ajutorul lui Miron Pompiliu şi A.C. Cuza. 

1887. 149 Cu toate acestea, starea lui Eminescu nu dă 
semne de ameliorare. 150 



• Starea sânetăţii poetului Eminescu. i n «pai 
din ltotoşani ne spune, că starea poetului n’a luat &ncîi 
nici o schimbare spre bine. Se ’mplinese tocmai dou< 
săptămâni aslădi, de cănd nenorocitul bard e lipsit 
apropo «le ori-oe cunoşciinţă. Nu vorbeşce nimic şi 
nu mănâncă deât lapte şi /Oină. introduse ş’accstf 
’n gură inai mult «ai de-a sila. I)e cinei «pic. el se 
altă internat in spitalul Kforiei Sf. Spiridon din Itoto- 
şani, având o cameră cu totul separată şi dându-i-se 
o îngrijire din cele inai delicate şi mai omenose. l’e 
lungă medicul spitalului, dl dr. Iorgandopol, iubitul 
bolnav este visitat cplnic. de căte doue-trei ori. de- 
cătră alţi doi medici, domnii doctori l’alauz şi Cali- 
seher. cari ii acordă o nobilă solicitudine. tară inse 
ca, pană a«p, li'de aceste gonerose îngrijiri, să fi putut 
ameliora, intr’un mod mai simţitor, starea ilustrului 
de odinioră cugetător ! . . . 



Ştirile rele alternează, sinusoidal, cu cele bune. 
Astfel, din numărul următor al revistei aflăm că "Poetul 
Eminescu e puţin moi bine: fizionomia sa adormită şi 
fără expresie a început să reînvie, pare conştient de tot 
ce-l înconjoară, mănâncă şi răspunde la unele 
întrebări ". 151 

0 veste pozitivă, venită dinspre urbea natală a 
Poetului, este prompt consemnată în paginile revistei 
"Familia" unde, la rubrica deja cunoscută - "Ce e nou 
?", redactorul îşi informează cititorii că "Poetului 
Eminescu, fiul judeţului Botoşani, care se află puţin mai 



Cf .Eminescu în corespondenţă, Editura Muzeului Literaturii Române, 
Bucureşti, 1999, p. 118-119 

150 Idem, nr. 24 (14/26 iunie/1887), p. 287 

151 Idem, nr. 25 (21 iunie/ 3 iulie 1887), p. 298 

bine , i s-o votat o subzistenţă de 120 de iei pe lună, cu 
începere de Io 1 Iunie, de către consiliul general ol 
judeţului." 152 

De fapt, pensia (instituită din iniţiativa 
prefectului judeţului, Theodor Boldur-Lăţescu) a fost 
considerată prea împovărătoare pentru bugetul sărac 
al oraşului, încât a fost redusă la 100 de lei, şi numai 
pentru perioada Iulie 1887-Aprilie 1888. Să nu se 
înţeleagă de aici, cum greşit a interpretat G. Călinescu, 
că locuitorii oraşului Botoşani sau laşi au asistat 
impasibili la agonia şi chinurile lui Eminescu. în acel 
fatidic an 1887, un incendiu mistuitor a transformat în 
ruine o bună parte a oraşului, încât bugetul era în 
mare suferinţă, dată fiind situaţia disperată a celor 
rămaşi fără locuinţă 153 . 

Cu toate acestea, aşa cum arată cercetătorul 
Nicolae lousb ("Mihai Eminescu Io Botoşani", Cap. " Un 
an de suferinţă Io Botoşani"), cetăţenii din Botoşani, 
asemenea şi cei din laşi, au organizat acţiuni de 
sprijinire a Poetului, încât se adunaseră 2000 de lei în 
contul deschis la Caso de Economii din Botoşani, sumă 
însă insuficientă pentru cumpărarea unei locuinţe, aşa 
cum intenţiona Henriette Eminescu . 



Idem, nr.26 ( 26 iunie/10 iulie 1887), p. 310 

153 Sinistrul s-a produs în data de 3 iunie 1887, durând aproape 12 ore. 
Au dispărut 310 locuinţe, peste 200 de prăvălii, astfel încât circa două 
mii de familii (adică zece mii de suflete) au rămas sub cerul liber. In 
incendiu a fost afectată şi Biserica Uspenia, dezastrul abia ocolind casa lui 
Eminescu. 

154 Intr-o scrisoare trimisă de Emilia Humpel lui Titu Maiorescu (datată 20 
iunie 1887), aflăm că "lui Eminescu îi este mai bine", că în urma seratei 
oferite la laşi, în beneficiul lui Eminescu, se strânseseră 825 franci, plus 

Spre deosebire de părerile nu tocmai 
măgulitoare exprimate în zilele noastre, referitoare la 
tratamentul şi îngrijirea pe care bătrânul dr. Iszac din 
Botoşani le-a acordat lui Eminescu, Revista "Familia" 
relatează: "Poetul Eminescu se află mai bine, 
mulţumită îngrijirilor serioase ce i le dă d-rul Isac , 155 
care l-a luat în căutarea sa, cum şi ale surorii sale, d-ra 
Eminescu: după hotărârea bătrânului medic, poetul va 
pleca zilele acestea, însoţit de sora sa, la băile de la 
Lacul-Sărat." 156 

Revista de la Oradea mai are şi alte merite. 
După cum se ştie, pentru a menţine treaz interesul 
cititorilor faţă de personalitatea lui Eminescu, losif 
Vulcan şi-a făcut un adevărat program din tipărirea 
creaţiei acestuia. 

De altfel, după revenirea Poetului de la 
Oberdobling 157 , losif Vulcan a publicat în revista pe 
care o conducea următoarele poezii eminesciene: 



alţi 60 de la familia Rosetti-Teţcanu care, deşi nu era în seara aceea în 
localitate, a trimis aceşti bani ulterior, că printre artişti s-a numărat şi 
soţia "consulului german, care cântă foarte bine şi este o persoană atât 
de simpatică, încât toată lumea este încântată de ea". Ferindu-se de 
"faimoasa Henriette şi de dl Eminovici", Emilia Humpel a trimis la 
Botoşani doar 200 franci iar restul i-a depus la Casa de Economie, pe 
numele lui Eminescu. (cf. Eminescu în corespondenţă...., p. 117-120) 

155 Un fapt mai puţin cunoscut: Mult hulitul doctor Iszak adresa 
ministrului liberal de finanţe. Constantin Nacu, o cerere prin care se 
propunea acordarea unei pensii pentru Eminescu, însă motivându-se 
lipsa fondurilor, suplica este respinsă. La rândul ei, Hariette adresa 3 
petiţii către Ministerul de Finanţe, Prefectura Botoşani şi Regina Carmen 
Sylva, în octombrie 1887, toate soldate cu un răspuns negativ. 

156 Idem, nr.27 (5/17 iulie, 1887), p. 322 

157 Sunt 7 poezii tipărite în perioada 1884 -1887 

Veneţia, Iar când voi fi..., Luceafărul (1884), Epigonii 
(1885), La steaua (1886), De ce nu-mi vii, Kamadeva 
(1887). 

în acest sens, revista " Familia " tipărea 158 o 
creaţie eminesciană, cea mai recentă poezie a sa, 
Kamadeva, de fapt ultima, pe care o preia din numărul 
apărut la 1 Iulie 1887 al "Convorbirilor Literare". într- 
un anumit fel, se poate conchide că nu numai prima 
poezie semnată de Eminescu are importanţă, ci şi 
ultima 159 . 

Legende apocrife încearcă să ofere titlul 
suprem d e"ultima poezie" a lui Eminescu unor versuri 
uşor dubioase. 

Din rândul legendelor trebuie consemnată şi 
relatarea istorisită ulterior de C. Meissner, care afirmă 
că tinerii din laşi, veniţi să aducă banii strânşi pentru 
îngrijirea lui Eminescu, au găsit o hârtie mototolită în 
locuinţa de la Botoşani, unde Poetul era îngrijit de sora 
sa, Henriette. Au ridicat-o de pe podea, au luat-o cu ei: 
era poezia "Dintre sute de catarge". 

Pe lângă aceste semne de preţuire a operei 
poetice eminesciene, revista atrage atenţia asupra 
unui alt aspect important, şi anume lipsa de reacţie a 
celor ce aveau datoria de suflet în a-i sări în ajutor 
Poetului în asemenea momente grave. 

Să reamintim că acelaşi inimos losif Vulcan, 
cărturar ce va deveni chiar membru al Academiei 



Idem, nr. 28, (12-24 iulie,1887), p.328 
159 în noaptea când poetul a murit, i s-au găsit în buzunarul halatului 
manuscrisele poeziilor: „Viaţa" şi „Stele la cer". 

Române, şi-a ridicat cu curaj glasul (printre primii, dacă 
nu chiar primul) în sprijinul lui Eminescu, reproşând pe 
bună dreptate faptul că nici un membru al înaltului for 
nu a propus acordarea unui premiu, dacă nu de 
consolare, măcar în semn de solidaritate, de 
compasiune faţă de soarta marelui suferind. 
Reproducem mai jos, fără alte comentarii 160 , acest 
strigăt de revoltă, din păcate neauzit de cei ce trebuiau 
să acţioneze. 

Eminescu, unul din cei mai buni poeţi români, 
zace bolnav de mai mult timp. Cum sântem infor- 
maţi, duce chiar şi lipsă. Judeţul seu natal i-a vinit 
intru ajutor şi i-a votat o surnuliţâ pentru întreţi- 
nere. Dar publicul român ? Dar aceia toţi. câţi s’au 
inspirat de lira lui Eminescu şi sunt incânlaţi de ge- 
niul lui, de cc nu-şi fac datoria ? La alte naţiuni de 
mult s’ar fi iniţiat o colectă şi s’ar fi adunat sume 
frumose. Noi ne mulţumim a lăudă pe poeţii şi băr- 
baţii noştri de litere, dar nu jertfim o lăscae frântă 
pentru ei şi-i lăsăm să inoră de fomc. Dar Acade- 
mia ltomânâ ? De ce nu i-a acordat âncă nici un 
premiu? l’entru că Eminescu nu ş-a presintat la 
concurs colecţia de poesii? Dar conform statutelor, 
fiecare membru al Academiei are dreptul d'a reco- 
manda orice carte ce-i pare meritorie in literatura 
română. lase nici unul nu ş-a adus aminte de Emi- 
nescu ! 



Scurt, telegrafic sau, probabil, în lipsa unor 
detalii suplimentare, cu sufletul la gură, urmărind cu 
atenţie situaţia lui Eminescu, atentă la ceea ce se 
întâmplă cu sănătatea poetului, redacţia "Familiei" 



Revista "Familia", nr.29 (19 /31 iulie 1887), p. 345 

anunţă o veste dătătoare de speranţă: "Poetul 

Eminescu a plecat la Viena, ca să-şi caute de sănătate". 

161 

în acelaşi serial de ştiri, în luna August 1887, 
Revista "Familia” semnala părăsirea Vienei de către 
Eminescu 162 , subliinind că Poetul s-a îndreptat spre 
băile de la Hali. Totodată, este amintită generozitatea 
profesoarei Cornelia S. Emilian, care strânsese suma de 
2367 lei, bani oferiţi celor ce-l îngrijeau pe Eminescu, 
pentru a-i fi de folos în consultul medical efectuat în 
străinătate 163 . însoţitorul său în acest drum a fost 
doctorandul Gr. Focşa 164 . 




Idem, nr.30 ( 26 iulie/7 august, 1887), p. 359 

162 La Viena, Eminescu a fost consultat de o comisie de medici, formată 
din doctorii Neuman, Nathnagel şi Meinert. Despre suferinţele lui 
Eminescu, a se vedea studiul nostru: "Eminescu si Diplomaţia", Editura 
Universitară, Bucureşti, 2009; 

163 însoţit de Gr. Focşa, Eminescu pleacă spre Viena, la 15 iulie 1887. Se 
întoarce de la Hali la începutul toamnei, sosind la Botoşani la 1 
septembrie 1887. 

164 "Familia", nr. 31(2/14 august 1887), p. 369. 

Poetul Eminescu, in urma consultului. ce i s’a 
făcut de oâtrâ medicii speciali din Viena. s'j dus la 
băile Hali din Austria. In legătură cu notiţa nostră 
din nr. penultim, adăugăm aici. că la laşi s'a insti- 
tuit un comitet spre a adună ofrande in folosul poe- 
tului Eminescu : acest comitet, despre care mai vor- 
birăm. format de elevii şi elevele s«“dlei artelor fm- 
mbse, a adunat o sumă frumoşioâ. Dni Cornelia S. 
Kmilian. cassiera «comitetului, a arătat in şedinţa din 
urmă. că mai remân bani disponibili lei. 35 

bani. Stima acesta s’a şi pus la disposiţia poetului, 
care din laşi a {decât la Viena însoţit de dl doclo- 
rand (irigorie Fo<-şa. 



Fără să uite esenţialul, şi anume lupta lui 
Eminescu cu severa maladie, losif Vulcan este atent, 
totodată, la tot ceea ce priveşte soarta operei marelui 
scriitor, el consemnând conştiincios chiar şi apariţia în 
librării a compoziţiei pentru voce şi pian, creaţie a lui 
Carol Decker, pe versurile poeziei "De ce nu-mi vii", 
apărute în Editura lui V. Cosma, romanţă dedicată ca 
omagiu marelui poet 165 . 

însă, aşa cum am arătat mai sus, starea de 
sănătate a Poetului reprezenta o prioritate, revista 
ţinând să îşi informeze corect şi prompt proprii cititori, 
chiar dacă ştirile sunt alarmante. îngrijorat, pe bună 
dreptate, losif Vulcan anunţă cu durere că "Poetul 
Eminescu se află tot în agonia morţii; ochii lui s-au 



Idem, nr. 36 (6-18 sept./1887), p. 430-431 

păinginat cu totul, nu mai cunoaşte pe nimeni, nu 
vorbeşte nimic şi zace neştiind nimica de sine." 166 

Desigur, redacţia nu urmărea obţinerea 
compasiunii publicului sau sporirea tirajului pe seama 
stării de sănătate a Poetului, dovadă fiind, în acest 
context, publicarea unor informaţii de factură diversă, 
de ultim moment, cum ar fi aceea care înştiinţa pe 
cititorii Revistei "Familia" că ministrul cultelor şi 
instrucţiunii publice, D. Sturza, o făcut o pensie pe 
viaţă de 100 de lei pe lună pentru poetul Eminescu, 
care a primit ajutoare şi din Bucovina." 167 

într-un ultim articol, publicat la 25 Decembrie 
1887 de către Revista "Familia" 168 , aflăm că un grup de 
cetăţeni de frunte ai laşului au solicitat Camerei 
Deputaţilor acordarea unei pensii pentru Eminescu. 
lată textul acelei petiţii: ,, Domnule preşedinte, 

domnilor deputaţi! Poetul Mihail Eminescu suferind de 
mai mulţi ani de o boală grea care-l pune în 
imposibilitate de a-şi procura mijloacele de asistinţă, 
subsemnaţii venim a vă ruga să binevoiţi a-i acorda o 



Idem, nr. 39 (27 sept./8 oct. 1887), p. 466 

167 Idem, nr. 46 (15/27 noiembrie 1887), p. 549. Nu analizăm cât de reală 
este această informaţie, poate era un simplu zvon, ştiind că, abia la 2 
martie 1888, lacob Negruzzi depunea în plenul Camerei Deputaţilor o 
petiţie, sprijinită cu căldură şi de M. Kogălniceanu, cerând pentru Mihai 
Eminescu un ajutor viager (având în vedere că fostul ministru de interne. 
Radu Mihail, anulase din bugetul oraşului Botoşani suma de care am 
vorbit mai sus). Camera va aproba, la 2 aprilie 1888, o pensie de 250 de 
lei pe lună, pentru Eminescu, decizie ce va fi adoptată şi de Senat, la 23 
noiembrie 1888, şi semnată de Carol I abia la 12 februarie 1889. Era prea 
târziu, însă. 

168 Revista "Familia", nr.50 (25 dec. 1887), p. 598 



174 




pensie viageră ca semn de recunoştinţă din partea ţării 
pentru meritele sale literare". 

Petiţia l-a avut ca iniţiator pe poetul A.C. Cuza, 
care - spune redacţia aceleiaşi reviste - a donat suma 
de 400 de lei, din vânzarea volumului său de poezii, 
pentru îngrijirea lui Eminescu (bani trimişi prin Cornelia 
Emilian). 

Şi în anul următor, 1888, revista "Familia" se 
arată interesată de soarta lui Eminescu, inserând ştiri 
în nu mai puţin de 5 numere: nr. 11 (" Pentru 
Eminescu" -liste de subscriere), nr. 18-19 ("Poetul 
Eminescu"- "Poetul Eminescu a petrecut zilele acestea 
la Bucureşti, starea sănătăţii sale este satisfăcătoare"), 
nr. 34 ("Dl Mihai Eminescu" - " Dl. M. Eminescu, poetul 
mult tem ut, dar deplin restaurat al nostru, a scris o 
piesă teatrală în versuri, care se speră că se va 
reprezenta în stagiunea următoare"), nr.43 ("Proza lui 
Eminescu" - anunţă ediţia de proză eminesciană, ediţia 
V.G. Morţun) şi nr.52 ("O broşură despre Eminescu" - 
anunţă broşura lui Ştefan Sturdza din Bârlad, dedicată 
activităţii poetice a lui Eminescu). 

în anul 1889, revista Familia publică 14 note şi 
relatări privind situaţia lui Eminescu: nr.5 ("Despre 
Eminescu"), nr.7 ("Eminescu iarăşi bolnav"), nr.15 
("Săracul Eminescu"), nr. 22 ("Poetul Eminescu"), nr. 23 
("Starea sănătăţii lui Eminescu"), nr. 30 ("Monumentul 
lui Eminescu"), nr. 31 ("Numele lui Eminescu"), nr. 38 
("Pentru statuia lui Eminescu”), nr. 43 ("Operile lui 
Eminescu"), nr. 46 ("Monument lui Eminescu"), nr.46 
("Maiorescu despre Eminescu"), nr. 47 ("Eminescu şi 

Maiorescu"), nr. 49 ("Bustul lui Eminescu la Botoşani") 
şi nr. 50 (" M. Eminescu, Ediţia a IV-a "). 

în ediţia academică sunt prezentate în ordine 
cronologică şi alte publicaţii care au inserat informaţii, 
note, comentarii, recenzii privindu-l pe Eminescu 169 , 
pentru perioada debut-trecerea în nemurire, adică 
1866-1899: 

1870 - Convorbiri Literare, Secolul, 

1871 - Convorbiri Literare, 

1873 - Revista Contimporană, Convorbiri Literare 
1878 - Presa 
1880 - Literatorul 

1882 - Telegraful, Literatorul, Convorbiri Literare 
1883- Dacia Viitoare, Românul, Literatorul, 
L'lndependence Roumaine, Timpul, Legalitatea, 
Contemporanul, Cimpoiul, România Liberă 170 , 
Educatorul. 

1884 - Convorbiri Literare, Contemporanul 

1885 - L 'Etoile Roumaine 

1886 - Literatorul 

1887 Lupta, Contemporanul, Liberalul, Literatorul, 
Românul, Cercetări Literare, Curierul Român 

1888 - Revista Olteană, România 

1889 - Revista Olteană, Revista Nouă, Constituţionalul, 
Adevărul, Curierul Român, Fântâna Blanduziei, Biserica 
şi Şcoala, Amicul Familiei. 



169 Aici nu sunt menţionate tratatele, manualele, lucrările filologice (cărţi, 
cursuri universitare), conferinţe sau discursuri. 

170 Ediţia academică ignoră numerele anterioare din ziarul "România 
Liberă", unde apare numele lui Eminescu. 



176 




Aproape 30 de titluri de reviste şi ziare - acesta 
este arealul publicistic în care poate fi regăsit numele 
lui Eminescu (cu note scrise în stil laudativ, altele în 
postură critică iar cele mai multe cu rol de informaţie 
de presă). 



X X 
X 

în continuarea acestui studiu vom analiza 
conţinutul unei publicaţii de anvergură din acele vremi 
(" România Liberă", 1877-1889), ignorată aproape total 
de ediţia academică, deşi în acest ziar se regăsesc texte 
de o inestimabilă valoare, unele inedite, altele 
indezirabile cu adevărat. 

Trebuie amintit faptul că nou apăruta "România 
Liberă" trezea interesul lui Eminescu încă de la primele 
numere ale acestei publicaţii: "România Liberă este 
numele unui nou ziar bucureştean al cărui cel dendâi 
număr a apărut la 15 mai c. Preţul de abonament e pe 
un an 24 l.n. pentru Bucureşti, 30 pentru judeţe ; 
direcţia este în mânele d-lui August Laurian. 
Almintrelea noua metamorfoză a „Alegătorului liber" 
şi a „Unirii democratice " are „o stângă moderată în 
corpurile 

legiuitoare, o tinerime gata de-a lupta contra relelor 
prezinte şi viitoare. " Un articol al noului ziar începe cu 
fraza „Bătrânii se duc I" şi se mântuie cu ace laş refren 
„Bătrânii se duc! Să fim gata a le urma". Oameni 
suntem şi pricepem de cuvânt şi ne bucurăm nevoie 

mare văzând ce uşor se arată la noi cei gata de-a 
urma... la ministeriu." 171 

La rândul său, Titu Maiorescu 172 , un critic 
extrem de sever în ceea ce priveşte acurateţea 
limbajului de presă, vrând să dea exemple de „st/7 
bun", citează „ unele ziare din Bucureşti, România 
Liberă (s.n.), şi articolele d-lui Eminescu din «Timpul»" . 

Aceasta, în pofida faptului că redactorii acestui 
ziar nu împărtăşeau la început ideile literare ale lui T. 
Maiorescu, dar au sfârşit prin a le îmbrăţişa, realitatea 
recunoscută public chiar de către Eminescu 173 : 

"D. Maiorescu este într-adevăr un prozator bun 
şi cu judecată, ale cărui idei literare le împărtăşesc 
astăzi însuşi contrarii săi politici (vezi de ex. „România 
Liberă" şi noul curent în Academie)" 

Mihai Eminescu este amintit în România 
Liberă 174 în cadrul rubricii intitulate Notiţe Literare : 
"vom cita şcoala Iul Heliade, care a mijlocit înălţarea la 
treapta meritată a lui Bolintineanu, Alexandrescu şi 
alţii; şi mai încoa Eminescu s' a făcut mai bine cunoscut 
prin criticele lui Maiorescu." 

Tot la rubrica Notiţe Literare, 175 ziarul România 
Liberă publică sumarul revistei Convorbiri Literare, 
numărul pe luna octombrie 1879, anunţând cititorii că 
Eminescu este prezent printre colaboratorii sus 



"Timpul", 18 mai 1877. 

172 T. Maiorescu, "Neologismele" (1881). 

173 "Scornirile «Telegrafului» din Bucureşti", Timpul, 21 Octombrie, 1877. 

174 "Legenda Aur şi Aură" de M. Botez, în România Liberă, anul III, nr. 
595, 19 Mai, 1879, p.3 

175 Notiţe Literare, România Liberă, anul III, nr. 725, 24 Oct. 1879, p. 3 

amintitei reviste, cu poeziile; Sonete , Freamăt de 
codru. Revedere ; Foaea Veştedă, Despărţire. 

Cu două săptămâni înainte de moartea lui 
Eminescu, la rubrica intitulată Corespondenţa 
"României Libere", din ziua de joi, 1/13 iunie 1889, 
apărea un energic protest venit din partea lui Petru 
Th. Missir 176 împotriva acelora care, deşi în aparenţă 
compătimeau pe Eminescu, în realitate aruncau săgeţi 
otrăvite la adresa prietenilor săi de la Junimea. 
Cuvintele lui Missir sunt pline de indignare, aspre şi 
drepte. Doar el este cel care s-a interesat îndeaproape 
de soarta lui Eminescu la Viena, a strâns fonduri pentru 
a uşura existenţa acestuia, s-a preocupat să-i găsească 
o locuinţă poetului. 177 

"D-ie redactor, „Naţionalul" de Duminică, 28 
Mai, publică un articol asupra lui Eminescu, semnat de 
A. B. Anonimul autor jeleşte pe nenorocitul nostru 
prieten. Care nu mi-a fost insă mirarea, când am vezut 
că toată jelănia ce l-a pălit, nu era decât un mijloc 
pentru a ajunge la o ocară în contra junimiştilor. 



Petru Th. Missir(1856-1929), armean de origine, embru de onoare al 
Academiei Române, figură marcantă a "Junimii”, jurist, critic literar, 
publicist român, doctor în drept al Universităţii din Berlin (1879), 
protectorul lui Eminescu, în ultima parte a vieţii poetului (între 1880- 
1884 a fost magistrat la laşi, apoi profesor universitar la Bucureşti). Missir 
a fost unul dintre apropiaţii lui Titu Maiorescu şi P.P. Carp, prieten cu I.L. 
Caragiale, după cum aflăm şi din celebrul catren: " "Missiraş sunt în laşi/ 
Sau în Ieşi/ Dacă ieşi de la slujbă/ Vin la Cujbă/ Al matale/ Caragiale". 

177 I.E. Torouţiu, "Studii şi Documente Literare", voi. IV, Institutul de Arte 
Grafice "Bucovina", Bucureşti, 1933, p. 180-184; vezi şi "Eminescu în 
corespondenţă", voi. IV, ( Scrisori şi acte oficiale despre M. Eminescu), 
Ediţia Lucian Chişu, Editura MLR, Bucureşti,1999, p. 80-81, Scrisoarea lui 
P. Missir către T. Maiorescu, datată 28 Sept. 1883. 

Prietenii poetului l'arfi aruncat fără milă într'o casă de 
nebuni, unde nu se mai îngrijesc de densul, bucure'ndu- 
se că au scăpat de un rival neîntrecut. Morala fabulei 
ar fi "o ciudată observaţie" ce -i vine în minte d-lui A. B. 
că pe când geniul literar al "Junimei" îşi sfârşeşte astfel 
zilele în mizerie, piticii şi secăturile aceleaşi societăţi 
literare au ajuns oameni mari' . . . Citind aceste rânduri 
am înţeles de ce ascunde numele acel ce le- a scris în 
dosul a două litere. Un om care este în stare să arunce 
cu noroi asupra celui mai nobil devotament cu care 
prietenii au înconjurat pe nenorocitul Eminescu numai 
pentru a varia banalităţile meschinărielor politice - 
acel om face bine că'şi ascunde numele. Are cel puţin 
această superioritate asupra d-lui Macedonski. Dar 
dacă ar fi avut un pic de milă pentru nenorocirea lui 
Eminescu şi de admiraţie sinceră pentru talentul seu, 
s'ar fi simţit jenat să insulte pe acei ce au făcut pentru 
Eminescu mai mult decât un articol la Naţionalul. în 
pesimismul seu Eminescu n'a uitat să descrie pe acel 
mititel ce vine în fruntea convoiului de înmormîntare a 
cugetătorului genial şi cum "deasupra tuturora va 
vorbi vr-un mititel/ Nu slăvindu-te pe tine lustruindu-se 

pe el/ Sub a numelui tău umbre " 

Ei bine, lui Eminescu i se întâmplă mai reu decât 
atât I Un mititel îi slăveşte numele, pentru ca să poată 
ponegri pe amicii săi, pe Junimişti, că doar va putea 
lustrui astfel la umbra numelui seu partidul politic pe 
care Junimişii îl combat. N'u relevez aceasta manoperă 
pentru a dovedi că Junimea şi-a făcut datoria faţă cu 
Eminescu. Ar fi nedemn din partea unor prieteni sinceri 

şi devotaţi să-şi laude singuri faptele lor cunoscute. Dar 
o relevez pentru a aminti mitelulul A. B. că dacă d-l 
Şuţu găseşte că Eminescu este victima unei frământări 
intelectuale , noi n'am spus nici odată că acea 
frământare a culminat în mintea poetului în anii în care 
redacţia gazetei. Timpul, îi dădea ocasiunea să 
întreţină o zilnică polemică cu acei adversari din care el 
- omul pasionat cu imaginaţia s a fertilă şi-a creat 
tipurile artistice de fiinţe urâte şi desgustătoare, ce le 
întâlnim în Satira a II l-a. 

N'am spus că în acelaşi timp pe când clocotea 
în pasiunea lui Eminescu ura în contra adversarilor ce 7 
procura "Timpul", administraţia acestei gazete pe care 
el trebuea să o alimenteze zilnic, era tocmai atât de 
bogată pe cât trebuea pentru ca nefericitul Eminescu 
să ducă existenţa cea mai miseră. 

In fine n'a spus nimene dintre Junimişti, în 
polemica lor cu conservatorii, că a bea s'a închis gazeta 
"Timpul", şi Eminescu a înebunit. Toate aceste lucruri 
nu le-au invocat junimiştii în contra couservătorilor, 
probabil findcă au alte multe mijloace, mult mai bune 
şi mai demne de a-i combate. 

Printr'aceasta însă desigur că au dovedit mai 
mult respect şi înclinare sinceră pentru nefericitul 
Eminescu, decît toţi mititeii "Naţionalului". Primiţi ve 
rog încredinţarea deosebitei mele stime. Petru Th. 
Missir. laşi 29 Maiu 1889. 

Cine să fie A.B. ? Pornim de la un indiciu: 
articolul denigrator apăruse în ziarul " Naţionalul ", 
fondat de V. Boerescu, în anul 1857. 

"Naţionalul", "Românul" sunt doar două dintre 
organele de presă cu care Eminescu a polemizat. 
Discursurile lui V. Boerescu apăreau şi în suplimentul 
ziarului "Românul", politician despre care Eminescu 
spune: " dl. Boerescu însuşi e un supliment cam târziu 
şi de prisos al partidului roşu" 178 . 

în Dicţionarul de pseudonime al lui V. Straje, 
Editura Minerva, Bucureşti 1973, în dreptul literelor 
A.B. apar mai multe nume, dintre care două identităţi 
ne-au atras atenţia în mod special: 

1) Augustin Bunea (1857-1909) istoric. Acesta a 

publicat în Convorbiri Literare, Tribuna, Unirea ş.a., sub 
pseudonimul A.B., fiind considerat unul dintre adepţii 
curentului antieminescianist 179 din Transilvania (în 
corul denigrator dirijat de Alexandru Grama, alături de 
loan Gherman şi Vasile Lucaciu 180 . ) 

2) Anton C. Bacalbaşa ( 1865-1899), scriitor şi 
ziarist, militant de stânga, a semnat A.B. în ziarele 
ultimului deceniu al secolului XIX. în 1889 semnează 
articole şi pamflete în ziarele " Naţionalul ", " Epoca” şi 
"Gutenberg” . După conţinutul articolului din 
" Naţionalul ", înclinăm să credem că Anton C. 
Bacalbaşa este autorul articolului ce a stârnit reacţia lui 
Petru Th. Missir din "România Liberă". 



178 M. Eminescu " în sfârşit, după zece zile...", "Timpul", 27. februarie 
1882. 

179 Septimiu Pop, Curentul antieminescian în Ardeal, în voi. Caravanele 
Ardealului, Cluj, 1938, pp. 65-70 

180 George Vulturescu, O pagină antieminesciană, uitată, a lui Vasile 
Lucaciu, în România Literară, nr. 8/2015 

